
Pronostico di tempo 


Tempo: 

Parcialmente nubia y no ta 
anticipa awasero significante. 
Temperatura maximo 33 
grado Celsius y temperatura 
minimo 27 grado Celsius. 
Solo ta sali 06:27 am y ta baha 
07:05 pm. 

Biento: 

For di direccion oost y 
modera te bastante fuerte; 
forsa 4 te 5 (20 te 38 km/ora, 
11 te 21 nudo). 
Principalmente den oranan 


di atardi, de bes en cuando 
fuerte den rafaga; forsa 6 te 
7 (39 te 61 km/ora, 22 te 33 
nudo). 

Situacion general: 

Un extension di presion at- 
mosferico halto lo domina 
nos tempo den e proximo di- 
anan. Pues chens pa awasero 
ta keda un tiki limita. 

Tempo tropical: nada par- 
ticular. 

Condicion di lama: 


Olanan riba lama grandi 5 pa 
10 pia. Tene cautela door di 
aumento di biento su forsa. 
Prospecto di tempo te cu di- 
aranson ta parcialmente nu- 
bia y no ta anticipa awasero 
significante. 

Condicion di lama: 

Olanan di lama ta biniendo di 
direccion oost cu haltura di 9 
te 11 pia. temperatura di su- 
perficie di lama ta 27° grado 
Celsius. □ 

Haciendo yamada na minister pa persona sinpermiso cu ta trahando 

Ayera mainta trahadonan di RIU a bay den accion 

Trahado 

Sra. Ramirez ta traha cu e 
departamento di manten- 
cion. E1 a splica cu desde cu 
e ta miembro di e sindicato 
e ta sinti su mes intimida di 
parti di e hotel. “E director ta 
bisa mi cu mi ta sindicalista, 
aworaki despues di 8 aña el 
a bin ofrece algun beneficio 
cual mi ta haya ta un falta di 
respet pasobra durante 8 aña 
nos a pidi pa aumento y pa 
respeta nos verbalmente en- 
tre otro.” 

Haciendo uzo di e oportuni- 
dad el a bisa: “Abo minister 
di labor y minister encarga 
cu turismo cu ta mira esaki, 
con e ta posibel cu Naomi 
del Castillo un persona cu ta 
traha na RIU cu permiso di 
estadia di 75 dia comproba 
pa labor, ta haciendo trabou 
di director y e tin tur e tra- 
hadonan oprimi y ta trata nos 
manera animal. Esaki ta un 
peticion cu mi ta haci den 


ORANJESTAD - Si- 
man a habri y sindica- 
to FTA a bay den ac- 
cion na RIU hotel mi- 
rando cu un delegado 
di FTA den RIU hotel 
a wordo suspendi. Se- 
gun presidente di FTA 
Hubert Dirks ta pa 
motibo cu el a Sali di- 
lanti pa e trahadonan. 
E trahadonan ta rabia 
cu e actitud anti sin- 
dical di gerencia. 


.ITI 

nomber di mas trahado 
como ningun hende ta 
haci nada den e caso aki.” 
E no tin permiso pa traha y 
ningun hende ta haci nada, 
Sra. Ramirez a enfatisa. 

E1 a sigui bisa cu por a mira 
con e director a sali para 
pafo na momento di e ac- 
cion djis pa intimida e tra- 
hadonan humilde cu tin, 
cual claro ta bay bek paden 
pasobra nan tin miedo 
di perde nan trabou. Mi 
funcion ta bay tur depar- 
tamento y verifica cu tur 
trabou ta realisa. 


Den esey trahadonan a 
puntra mi con a sigui cu 
e CAO mi a bisa nan cu 
locual a pasa ta cu e hotel 
ta atrasando esaki entre 
otro. Eynan a papia cu lo 
sali expresa disgusto di tal 
manera cu e no ta afecta e 
clientenan entre otro., cual 
ta e unico segun Sra. Ramirez 
cu a wordo comenta cual e 
no ta mira nada malo aden. 
Aworaki e ta pendiente cu 
abogado pa su siguiente paso. 


Locual cu ta pidi 

Sra. Ramirez a bisa cu em- 
pleadonan ta pidiendo algo 
cu por yuda e trahadonan sea 
ta transporte, bon di alimen- 
tacion, of un miho salario, 
of placa di vacacion, tambe 
por ta algo pa cubri utilidad. 
“Basicamente loke sea cu 
por yuda e poder di compra 
di e empleadonan, pasobra 
manera e ta e caso cu depar- 
tamento domestico cu ta gana 
un salario di 1400 y mester 
paga transportacion, créche 
cuminda entre otro, e no ta 
yega pa nada.” E1 a termina 
bisando cu lo no ta ultimo 
biaha cu e lo sali den medio 
di comunicacion pa expresa 
locual cu ta pasando na RIU. 
□ 


Abogado Wix a caba di me- 
nasa Sr. Dirks cu nan ta kita 
e shopsteward for di trabou. 
Segun Sr. Dirks e abogado 
ta haci esaki simplemente pa 
placa. “Esaki ta abuso y mes- 
ter para esaki.” 

Referendum 

“Nos ta sinta cada biaha cu 
abogado y cu mediador di 
gobierno pa yega na un ref- 
erendum y reconocemento. 
Mientras cu ta bay prepara pa 
negocia pa dos departamento, 
nan ta sigui yama e traha- 
donan pa ofrece nan pakete, 
intimida nan entre otro,” Sr. 
Dirks a bisa. Tin e grupo di 
departamento domestico cu 
tambe kier bira miembro di 
sindicato sinembargo, RIU a 
pone e grupo aki cay bou di 
un otro compania aworaki, 
cual ta haci cu nan no lo por 
forma parti di referendum.” 
Sr. Dirks a sigui bisa ban re- 
speta e leynan y kier pa yega 
na otro. 


Nos a haci contacto na nivel 
di region sinembargo, nada 
a wordo haci te cu aworaki, 
unda cu nan ta mustra cu nan 
no tin boluntad pa traha cu 
sindicato y respeta derecho di 
trahado. Tambe e trahadonan 
den nan break a wordo pro- 
hibi di sali pafo di e hotel, 
cual no por. 


” Segun Sr. Dirks ta splica, 
un shopsteward no ta cual- 
kier trahado, el a expresa den 
nomber di e trahadonan su 
malcontento y cu si cos sigui 
asina e trahadonan ta bay den 
accion. Gerencia a tuma e in- 
formacion aki, pasa esey pa 
abogado y suspende e per- 
sona y menasa su persona cu 
e ta wordo kita for di trabou.” 


“Nos por ripara con na 
Aruba multinacionalnan 
kier explota trahadonan 
y sindicato no tin nada di 
bisa. Nan ta kere cu nan 
por haci loke cu nan keri 
cu trahadonan. Nos tin 
un cantidad di luna caba 
cu trahadonan a dicidi di 
bira miembro di sindi- 
cato, mientras cu nan ta 
trata na haci esaki, com- 
pania kier cumpra nan, duna 
nan placa etc. basta cu nan 
laga sindicato. Esaki ta wordo 
guia pa e representante di 
RIU den region. 


( 1 ) 24451 ( 2 ) 86831 ( 3)0654 

Mediador di Gobierno ta urgi minister di Labor 

Acelera proceso di cambio den ley di referendum 
pa evita discusion innecesario 



ORANJESTAD - Media- 
dor di Gobierno, sr. Ansel- 
mo Pontilius lo papia cu 
minister di Labor, sr. Paul 
Croes, pa acelera e pro- 
ceso riba ley cu ta regarda 
representacion sindical pa 
medio di referendum. 

Recientemente Mediador di 
Gobierno a yega di confronta 
dos caso entama pa gerencia 
di Riu Palace, y pa gerencia di 
La Cabana, riba ehecucion di 
ley di referendum. 

Sr. Pontilius a indica cu nos 
tin un aspecto cu ta e ley su 
interpretacion. Y otro aspecto 
tin di haber como Mediador 
di Gobierno ta establece un 
maneho, y cada persona cu a 
yega di asumi e funcion aki, 
tabatin cierto maneho cu a 
wordo treci pa dilanti, pero 
no ta documenta. 

Maneho y ley 

P’esey e ta considera impor- 


tante pa nan wak e ley di ref- 
erendum aki hopi di cerca, y 
evita cu e ta crea un discusion 
-den opinion di Mediador di 
Gobierno- “innecesario” en- 
tre e trahadonan y e dunado 
di trabou. 

E ta haya cu pa un maneho 
cu aworaki lo drenta na vigor 
riba aspecto laboral, e ta haya 
cu ta importante pa esnan, 
tanto dunadonan di trabou 
como sindicatonan sa y ta na 


altura, kico 
e maneho tocante referen- 
dum ta den cuadro di ley. 

“No ta asina cu bo ta bin im- 
pone cualkier maneho, pa- 
sobra un gobierno no t’ey pa 
impone y sigur no obstacu- 
lisa e derecho di niun parti- 
do, tanto e dunado di trabou 
como e sindicato”, el a bisa. 

Mediador di Gobierno a de- 
clara na Bon Dia Aruba cu e 


recomendacion ta pa percura 
cu tin un maneho den cual e 
dunadonan di trabou y e sin- 
dicatonan por biba cun’e, y 
cu ta uno transparente. Pero 
masha importante ta cu e 
maneho aki lo por ta docu- 
menta y publica. 

Referendum 

Sr. Pontilius como ex sindi- 
calista y actualmente como 
Mediador di Gobierno ta kere 
cu e ley di referendum mane- 


ra e ta cu ta data di añanan 70, 
bale la pena pa haci un adap- 
tacion. Esaki tanten cu e du- 
nadonan di trabou y e sindi- 
catonan mes por duna apoyo 
pa esaki. E no ta kere cu sola- 
mente pasobra un persona of 
mas hende ta pensa cu mester 
trece cambio. 

E ta kere cu tanto e dunado di 
trabou como e sindicato mes- 
ter ta di acuerdo cu ta na su 
luga pa actualisa e ley impor- 
tante aki pa cuadra cu e tem- 
po actual cu nos ta biba aden. 

Tambe e cambio mester sos- 
ode denter di e cuadro di 
leynan cu ta aplicabel den 
nos pais. Leynan principal 
manera nos Constitucion, 
tratadonan internacional cu 
ta aplicabel pa nos den reino 
Hulandes. Igualmente trata- 
donan cu ta aplicabel pa e 
Organisacion Internacional 
di Trabou (ILO), segun sr. 
Pontilius. □ 


Ambiente tenso durante referendum di trahadonan di La Cabana 



ORAJESTAD - Diabierna 
ultimo den un ambiente 
tenso a tuma luga e refer- 
endum di trahadonan di 
departamento domestico 
di La Cabana den insta- 
lacion di edificio MFA na 
Noord, caminda mayoria 
di e trahadonan a vota pro 
representacion sindical di 
STA. 


Di un banda lider di sindi- 
cato STA, sr. Diego de Cuba 
a denuncia intimidacion con- 
tra e trahadonan... di otro 
banda gerencia di La Cabana 
a denuncia falta di comuni- 
cacion di parti di e sindicato. 
Mientras cu un sector di e 
trahadonan di departamento 
domestico a celebra e resul- 
tado di e referendum bisando 
cu fmalmente a wordo haci 
“husticia”. 

Trahadonan 

“Finalmente despues di hopi 
aña di lucha a wordo haci 
husticia. Dios tabata cu nos, 
pues e ta tarda pero e no ta lu- 
bida nos...”, asina un trahado 
di e departamento domestico 
a declara. E1 a bisa cu pa vari- 
os aña y pa tres ocasion nan a 
lucha pa busca un represen- 
tacion sindical, y fmalmente 
e aña aki, a wordo concedi. 
Nan ta spera cu aworaki cu 
nan tin un sindicato cu ta 


representa nan, tur nan peti- 
cionnan lo wordo cumpli. 

STA 

Di su banda e sindicalista Di- 
ego de Cuba a destaca logro 
di e trahadonan den e refer- 
endum aki, a pesar di “intim- 
idacion formal”. 

E1 a bisa cu tabata notabel e 
presencia di miembronan di 
gerencia cu a bin na e refer- 
endum pa trata di intimida e 
empleadonan. 

Encuanto e resultado a fabor 
di STA, el a bisa cu no tabatin 
duda di e resultado aki, apesar 
cu a wordo bisa cu solamente 
10 miembro di e trahadonan 
tabata na fabor di e sindicato. 


“Awe e trahadonan a dem- 
ostra cu berdaderamente nan 
kier un sindicato”, el a bisa. 
Tambe el a manifesta cu tin 
mas trahadonan di otro de- 
partamentonan di e hotel aki 
cu ta afiliando na e sindicato. 
Sr. de Cuba ta kere cu den 
transcurso di un siman, STA 
ta mandando un carta pa ge- 
rencia di La Cabana pa sinta 
hunto pa asina cuminsa wak 
unda nan por cuminsa drecha 
e situacion di e trahadonan. 
“Mi ta kere cu nos ta hende 
madura”, el a bisa. E ta kere 
cu tanto e situacion di intimi- 
dacion di e trahadonan y nan 
salario, ta dos aspecto cu nan 
mester por traha riba dje. 

La Cabana 


Mientras cu sra. Jessica Fran- 
ken di gerencia di La Cabana 
y encarga entre otro cu e de- 
partamento Domestico di e 
hotel aki, a lamenta profun- 
damente e declaracion di e 
lider sindical di STA. E1 a 
laga sa cu a wordo papia di 
intimidacion, sinembargo el 
a declara cu semper cu nan ta 
atende cu e tipo di votacion 
asina, nan tin miembronan 
di gerencia presente pa con- 
trola: “Nos t’ey tambe pa 
controla...” E1 a indica cu 
mientras e sindicato ta papia 
di intimidacion nan ta wak 
con simpatisantenan di STA 
ta bay bek hotel pa busca tra- 
hadonan pa purba di yega e 
mayoria. 

“Nan ta bay hotel, na pia di 
trabou, y saca hende...Loke 
e ta papia di intimidacion ta 
coy loco”, Sra. Franken a bisa. 
Sra. Franken a declara cu nan 
a yega di papia cu e trahado 
riba e proceso dificil cu e 
hotel aki a yega di pasa aden 
durante 25 aña caba. Riba e 
mesun dia di e referendum 
aki, el a recorda cu e hotel ta 
celebrando su 5 lustro di ani- 
versario. 

E1 a bisa cu e tin añanan tra- 
hando cu La Cabana, fei cu e 
prome piedra a wordo poni, 
y “semper nos a enfoca riba 
nos trahadonan” y e bienestar 
di nan. E ta considera como 



un “rumor” di e grupo di tra- 
hado cu ta papia di intimida- 
cion, y e ta un grupo chikito. 
E1 a enfatisa cu “laga nos no 
bay den cos kens y papia di 
intimidacion. Nos ta profe- 
sionalnan...”, el a bisa. 

E1 a declara cu e mayoria di 
e managernan ta yiu di tera, 
y Papiamento nan ta papia. 
No ta asina cu Ingles so nan 
ta papia pa e trahadonan di 
habla Spaño no por defende 
nan mes. Pues tambe nan ta 
papia Spaño cu nan, el a bisa. 
Tambe el a agrega cu nan no 
ta contra e sindicato, si e sin- 
dicato ta bon pa e compani- 
anan. Segun Sra. Franken, tur 
trahado di La Cabana sin ex- 
cepcion, ta gosa di un “lista 
largo” di beneficionan. Q 

Regularmente nos por lesa 
den noticia internacional 
di e paisnan cu ta logra 
capta atencion pa motibo 
di nan situacion financiero 
precario o hasta critico. 

Grecia naturalmente a haya 
un audiencia mundial pa su 
lucha pa logra un salida acep- 
tabel pa su crisis di fmancia 
publico cu su creditornan di 
Union Europeo. A pesar di e 
salida momentaneo cu a wor- 
do logra, ya caba expertonan 
ta papia cu a lo largo mester 
considera un pordon pa por 
lo menos parti di e debe gi- 
gantesco cu ta suma mas di 
170% di e Producto Interno 
Bruto (PIB, GDP). 

Esey por bin dilanti si den e 
proximo añanan Grecia logra 
cumpli cu e exigencianan di 
su creditornan y logra tambe 
pone su economia move na 
un nivel aceptabel. Mirando 
nivel di economia Europeo en 
general e perspectivanan pa 
mehoracion no ta asina gran- 
di. Cu of sin medida drastico, 
exito no ta garantisa. 

Puerto Rico 

Den nos region tin sigur dos 
pais cu ta capta atencion pa un 
situacion similar: Puerto Rico 
y Barbados. Puerto Rico reci- 
entemente a bati alarma pa su 
situacion, unda e pais aki cu 
alrededor di 3,6 miyon habi- 
tante ta carga un debe astro- 
nomico di 73 mil miyon dol- 
lar. Per capita e debe di Puerto 
Rico ta yega na US$ 20.200 
dollar. 

E situacion economico den 
ultimo añanan no ta yuda pa 
mehora, ya cu esaki a bay atras 
solamente y desempleo a yega 
caba na mas di 12%. Hopi 


Dialuna atardi Minister 
Otmar Oduber hunto cu 
miembro di CRAFT y un 
artesano local tabatin e 
placer di realisa e inaugu- 
racion oficial di Zoutman- 
straat 1. 

Despues di a pasa den e pro- 
ceso di renobacion, e edificio 
awor lo ta enfoca riba e heren- 
cia cultural di Aruba. Esaki pa 
varios motibo manera e hecho 
cu Zoutmanstraat 1 ta un 
monumento y ta riba su mes 
un herencia tangibel di nos. 

Na mes momento cu a in- 
augura e monumento a haci 
apertura di e galeria di arte- 


Portoriqueño ta sali di nan 
pais y ta busca refugio na Es- 
tadonan Uni, unda situacion 
di empleo ta bastante mas 
faborabel. 

E exodo aki sinembargo tin 
su parti negativo den sentido 
cu esunnan cu ta bay ta den 
su mayoria hobennan cu tin 
cierto educacion y cu por crea 
un futuro profesional pa nan 
mes na Merca. Ya caba tin 
mas Portoriqueño bibando na 
Merca cuna PR mes y ainda e 
exodo no a para. 

Otro aspecto cu ta haci e situ- 
acion mas dificil pa goberna- 
cion di e isla ta cu pa motibo 
si su status di estado asocia, 
Puerto Rico no ta cualifica pa 
ayudo internacional como ter- 
itorio soberano, pero tampoco 
pa ayudo Mericano pasobra e 
no ta un municipio. Poco aña 
atras un ciudad manera De- 
troit cu a bati bancarota por 
a haci uzo di un programa 
asina. Recientemente Gober- 
nador di Puerto Rico a declara 
cu e debe a bira impagabel, cu 
otro palabra mester busca un 
manera pa creditor pordona 
por lo menos parti di e debe. 
Por cierto cu Puerto Rico ta 
na punto pa default pa prome 
biaha riba un debe publico. 

Barbados 

Otro ehemplo den nos region 
di crisis fmanciero severo ta 
Barbados, cu den tamaño y 
poblacion ta esun mas pare- 
cido na Aruba: 431 km2 y 
287.000 habitante. Barbados 
su debe publico ta na US$ 4 
mil miyon, loke ta yega na un 
debe pa persona (per capita) 
di US$ 13.900,-. 

Desempleo ta na un 15%. Bar- 
bados a conoce contratiempo 
fuerte den e ultimo añanan cu 


sanonan local cu ta wordo 
yama Cosecha. Aki produc- 
tonan cu SEYO di Aruba di 
nos artistanan local ta dis- 
ponibel aki. E edificio ta brin- 
da espacio tambe pa Unesco. 
Unesco ta e instancia cu ta 
enfoca entre otro riba desar- 
oyo cultural y ta conduci por 
ehempel investigacionnan 
riba nos herencia intangibel. 
Cultura, arte y artesania ubica 
den un solo edificio monu- 
mental. 

Cu e inauguracion di Zout- 
manstraat 1 y apertura ofi- 
cial di Cosecha, ta marca e 
culminacion di esfuersonan 
grandi di entre otro e propio 


crecemento economico nega- 
tivo y gasto halto di goberna- 
cion cu a resulta di no ta sos- 
tenibel. Na aña 2015 debe pu- 
blico lo yega na 95% di GDP y 
no ta duna indicacion ainda di 
lo bay baha. Barbados como 
pais independiente por haci 
uzo di apoyo di instancianan 
internacional y de echo ya ta 
trahando riba un programa di 
rescate cu IMF. 

Aruba en comparacion 

Aruba tambe ta den un situa- 
cion fmanciero publico dificil, 
cu e siguiente cifranan basico 
pa fin di 2014: 81,5% di corel- 
acion Debe/GDP; debe pu- 
blico per capita: US$ 20.100 
(mes halto cu Puerto Rico!); 
desempleo desconoci (no tin 
cifra confiabel y up to date). 
Aruba a pasa den un roller- 
coaster di aña di caida eco- 
nomico (2009, 2010, 2012), 
intercambia pa aña di relativo 
recuperacion (2011, 2013, 

2014). E dos ultimo aña, 2013 
y 2014 segun cifranan di Ban- 
co Central tabatin un crece- 
mento real modera (4.7% a 
base di un deflacion fuerte na 
2013; 1.2% na 2014). 

Aparte di su casi 4000 miyon 
florin di debe na prestamo lo- 
cal y internacional, e programa 
di Public Private Partnership 
(PPP) por añadi casi mil mi- 
yon florin di debe extra, ya cu 
ningun di e proyectonan ta 
genera entrada y por lo tanto e 
pago ta core pa cuenta di pre- 
supuesto di gobierno. Esaki 
ta afecta considerablemente 
e capacidad di paga debe en 
general di gobierno. 

No ta nada straño anto cu 
gobierno ta pensa di intro- 
duci un impuesto nobo riba 
transaccion bancario, pero no 


artesanonan local, Ministerio 
di Cultura, Departamento di 
Cultura, cu colaboracion di 
Ministerio di Infrastructura y 
cu sosten di APA. 

Cosecha lo tin un surtido 
enorme di artesania, manera ta 
joyas, cuadranan, arte traha di 
driftwood, koper, di material- 
nan recicla y tambe cadenanan 
traha di glas. Tur articulo den 
e galeria tin un seyo di ‘made 
in Aruba’. E artesanonan a 
pasa den un proceso na DCA 
hayando nan derecho di seyo 
y pa forma parti di e Galeria 
Cosecha. Dentro di poco lo 
tin un espacio pa tayernan cu 
fundacion C.R.A.F.T. lo kier 


. Aruba 

lubida cu esaki tambe mester 
wordo paga, y ta e ciudadano 
y e empresario mester haci 
esey. 

Cu resultado cu ambos ta 
keda cu menos placa pa con- 
sumi of inverti, loke lo tin 
resultado adverso riba un eco- 
nomia cu apenas ta creciendo, 
si e ta creciendo. 

Evaluando e diferente pais- 
nan, por bisa cu Aruba ta para 
miho cu Grecia (ainda), y mas 
o menos den mes un situa- 
cion cu Puerto Rico pa loke 
ta debe publico. Pa su suerte, 
Aruba no ta enfrenta e situa- 
cion grave di un economia 
bayendo abao, cu desempleo 
hopi halto. Aruba su debe 
compara cu GDP ta faborabel 
compara cu Barbados, pero 
riba otro punto ta score mas 
malo cu e pais aki: 

Aruba su carga di payroll di 
gobierno ta na 13,7% di GDP, 
mientras cu Barbados a logra 
baha bao di 10% kitando 3000 
empleado publico di trabao 
na 2014. Tambe Barbados su 
debe per capita ta hopi mas 
faborabel: US$ 13.000,- con- 
tra Aruba (y Puerto Rico) na 
mas di US$ 20.000,-pa cabes. 
Tin un diferencia grandi entre 
Aruba y Barbados (y Puerto 
Rico): nos ta parti autonomo 
(pero no independiente) di 
Reino Hulandes y esaki ta di- 
cidido pa no laga Aruba bay 
mas leu den direccion di e 
abismo y a cuminsa actua pa 
coregi e rumbo caba. Un di e 
motibonan pa actua ta cu Re- 
ino no tin ningun interes di 
papia mes riba pordona debe, 
of paga pa nos. Den e dianan 
nos dilanti nos lo conoce e 
siguiente pasonan traves di 
e Colegio di Supervision Fi- 
nanciero pa Aruba.Q 


habri na San Nicolas, unda e 
artesanonan cu no tin un area 
adecua pa por traha lo por tin 
un area di trabou, unda pu- 
blico lo por cera conoci cu 
nan y cu nan manera di traha. 
Mientrastanto tur e produc- 
tonan aki ta disponibel y na 
benta den Cosecha. 

Durante e apertura tur pre- 
sente a ricibi un glas cu cham- 
pagne pa brinda hunto na mo- 
mento cu Minister Oduber, 
miembro di CRAFT y artesa- 
no a corta cinta na e galeria di 
Cosecha. Cu esaki a culmina 
e acto oficial brindando pa e 
apertura di Cosecha y inaugu- 
racion di Zoutmanstraat 1. □ 


Bou di un solo dak ta ubica cultura, arte y historia 

Inauguracion di Zoutmanstraat 1 y apertura di Cosecha 

Homber Venezolano haya morto na Centro di Detencion 


DAKOTA - Dialuna mer- 
dia ambulance, polis y 
demas autoridad compe- 
tente ta wordo dirigi cu 
urgencia pa e Centro di 
Detencion, pa motibo cu 
un persona no ta duna se- 
ñal di bida. 

Informacionnan cu a wordo 
duna ta indica cu e persona 
aki ta un Venezolano hoben 
di 25 aña cu a yega Aruba 
diadomingo ariba un vuelo 
di un compania Venezolano. 
E hoben Venezolano ta naci 


dia 27 di juni 1990 y e ta di 
inicial J.G.B. Aparentemente 
e motibo cu e ta cera den e 
luga aki ta pasobra el a yega 
Aruba sin placa, pero nan a 
haya algun Bolivar riba dje. 

E1 a wordo deteni y hiba pa 
Centro di Detencion pendi- 
ente su deportacion. 

E caso aki tin atencion di au- 
toridadnan halto. Mas detaye 
di e caso nos no ta dispone di 
dje na e momento aki.Q 




Proyecto di website di Censo yudando hopi den servicio 



ORANJESTAD - E mun- 
do di tecnologia keto bay 
ta den desaroyo y esaki ta 
yuda hopi awendia pa cual 
awor e departamento di 
Censo ta conta cu un web- 
site. Segun Sra. Sharyn 
Luidens, directora di Cen- 
so, a indica cu e website ta 
yuda masha hopi mes pa 
loke ta servicio. 

Directora di Censo ta indica 
cu tin diferente proyecto cu 
a wordo haci di cual esakinan 
no tabata un esfuerso di su 
persona so, sino un esfuer- 
so conhunto cu a logra den 
añanan di bay dilanti, pero 
tambe danki na e proyectonan 
di FDA y tambe recluta per- 
sonal cu tabata falta di hen- 
denan nobo y tambe motiva. 
E proyecto di digitalisacion, 
oficinanan auxilia di gobi- 
erno y varios otro instancia, 
tur a trece hopi alivio y efi- 
ciencia. Cada seconde por 
gana riba cada maniobra cu 
haci, ta duna cun’e cu e servi- 
cio ta bay mas lihe y e ora no 
tin un fila. E oficinanan aux- 
ilia di gobierno no ta cay bao 
di censo, sin embargo nan ta 
yuda bou di mandato, dunan- 
do papel di 5 florin so. Nan 
no ta cay bou di censo mes, e 
directora ta indica. 


Censo tin un rapport di for- 
macion cu un cantidad di 
FDA cu ta stipula den de- 
creto. Por lo menos falta 8 
hende den e posicion di e 
formacion. Den e departa- 
mento di documentacion y 
informacion, cu ta balie, tin 
un persona menos. Den un 
organisacion mester por tin 
e posibilidad cu hendenan 
por bay cu vakantie, segun 
Sra. Luidens. Esey awor aki ta 
hopi limita pero si mester un 
di tres hende mas. Directora 
di Censo ta sigui comenta, 
cu despues di e digitalisacion 
y otro proyectonan mas cu 
tin na caminda pa bin, lo bay 
evalua wak si lo mester mas 
of no, aunke cu e no ta kere. 


Di tur e proyectonan cu e de- 
partamento di Censo ta haci- 
endo, lo bay haci evaluacion 
riba cierto cosnan. Segun Sra. 
Luidens, e website tabata un 
di e proyectonan cu a costa 
menos placa y pero tabata tin 
mas rendimento. E ta gradi- 
cido na e compania cu a haci 
esaki pa nan y e gastonan ta- 
bata minimal di loke tin na 
fruta awor aki. “Ta haya 200 
hit riba e website pa dia, di 
cual 150 di e hitnan ta usu- 
arionan nobo,” e directora ta 
indica. E ta sigui bisa, cu e 
website ta wordo hopi uza. 
E website aki tambe ta yuda 
e clientela cu no tin tempo 
pa bay Censo pa haci cierto 
cosnan y ta haci esakinan via 


nan cas. 

Un di e problema ta e tema 
di ID y paspoort. Pa saca 
esakinan pa nan mes of pa 
nan yiu pa cual uzando e 
sistema di website www. 
censo.aw por yuda e mayor 
hopi. Tin cierto mayor ta 
traha oranan largo of ta den 
sector hotelero y otro tra- 
bou, pero nan no tin tem- 
po pa bay saca e paspoort. 
Awor aki si un di e mayor- 
nan no por bin, e por bay 
online, haci copia di su pa- 
spoort, firma e declaracion 
di permiso y manda esaki 
pa censo. Esaki ta pone e ora 
cu un di e mayornan so por 
bin haci esaki. Ta un alivio 
cu no ta tur dos mester t’ey. 
Tambe hendenan ta haya nan 
alivia, mayornan cu a bay cu 
urgencia opera, of haci algo 
na Colombia, cu nan por a 
haci esey desde eynan, duna e 
declaracion di permiso aki, pa 
otro mayor of otro persona, 
por bin haci e peticion pa e 
mucha por bay cerca dje den 
exterior. 

Website tin un rendimento 
Por mira cu por haci e peti- 
cion di actanan si un persona 
ta den exterior y cu por paga 
esaki na banco y despues lo 
wordo manda pa Censo. Riba 


pidimento di documento, 
pidi papel di cinco florin y 
paga esaki online y pa post 
e no lo ta eficiente. Loke lo 
mester bin ta un conexion di 
tur e servicionan di gobierno 
pa cuminsa na e administra- 
cion basico. Si un persona 
bay un departamento manera 
Dimas y ta bay regla permiso, 
e departamento por bay mira 
e sistema, sin tin cu manda 
e hende busca papel. E ora 
por hinca e stampianan cu 
eigenlijk lo mester a paga na 
Censo, den e permiso y e ta 
bay den e pot general. Esey ta 
un idea cu por sosode cu ta 
hopi mas facil, cu bay haci e 
sistema ey, na luga di pidi pa 
actanan digital. 

E website ta algo dinamico y 
ta haciendo test. Por a mira 
cu falta informacion of tabata 
tin informacion cu no tabata 
corecto. Ora cu e website ta 
stabiel, e ora ta bay inverti 
den e traduccion y pa por 
shoot esey den e proximo 
temporada. Censo ta ocu- 
pa cu diferente proyecto di 
FDA. A haci mas cu mita cu e 
plan di accion, pero aworaki e 
fondonan ta limita. Escogen- 
cianan lo mester bay wordo 
haci riba kico ta e prioridad- 
nan. Q 

SMOA a perde caso contra gobierno 



Ayera Hues a tuma su 
decision den e caso cu 
SMOA (Colegio Arubano) 
a entama contra Gobierno 
di Aruba pa cu e adapta- 
cion di normanan di ad- 
mision standard y oficial 
pa graduadonan di MAVO 
cu ta aplica pa sigui studia 
na HAVO. 

Hues a rechasa e demanda di 
Stichting Middelbaar Onder- 
wijs Aruba, cu ta maneha 
Colegio Arubano. 

E1 a añadi cu Gobierno, 
anticipando un caso den 
bodemprocedure, por esta- 
blece normanan di admision 
pa medio di un medio legal di 
mas peso (Lb-HAM). 

Ademas, el a comenta cu pais 
Aruba por posiblemente tam- 
be considera bin cu un con- 
tra - demanda contra SMOA, 
unda cu Gobierno ta denun- 
cia e forma unilateral di actua 
di SMOA pa cu e normanan 


di admision. 

E normanan standard intro- 
duci pa medio di un decreto 
ministerial (ministeriele be- 
schikking) ta mesun nor- 
manan cu Colegio Arubano 
a mantene te cu aña escolar 
2014-2015, pues prome cu e 
normanan mas pisa introduci 
unilateralmente pa SMOA pa 
e aña escolar 2015-2016. 

E Hues a bisa, entre otro, den 
su veredicto cu SMOA no 
a duna un bon splicacion di 
cuanto studiante adicional lo 
mester wordo admiti si nan 
uza e normanan di admis- 
ion cu Gobierno a introduci 
y tampoco no a duna un bon 
splicacion pakico e situacion 
bira pa SMOA uno irespon- 
sabel y “onwerkbaar” si uza e 
normanan di admision intro- 
duci pa Gobierno. 

Declaracion abogado di 
gobierno 

“SMOA no tabata kier 
cumpli cu e reglanan nobo 


pasobra e manera cu esaki ta 
wordo implementa no tabata 
legal” asina abogado di gobi- 
erno Sra. Doris Canwood a 
splica señalando cu gobierno 
a argumenta cu e reglanan 
uza ta mesun di aña escolar 
anterior y cu un cambio lo 
trece un peso fmanciero hopi 


grandi pa nan. “Si bo no bay 
de acuerdo cu peticion di 
SMOA mester cumpli cu e 
normanan introduci pa gobi- 
erno. 

Hues a bisa cu SMOA no por 
desbarata e ponencia di gobi- 
erno pasobra cu e normanan 


cu lo wordo aplica ta mesun 
normanan a wordo aplica 
pa scol 2014 - 2015 y esaki 
no tabata algo desconoci pa 
SMOA” abogado Canwood a 
agrega. 

Tocante e posibilidad di un 
apelacion di parti di SMOA, 
abogado Canwood a bisa 
cu semper tin un chens pa 
haci esaki pero mester eval- 
ua prome kico en realidad 
SMOA kier y si un apelacion 
ta e miho solucion. 

Sinembargo, gobierno mes- 
ter prepara pa un “bodem- 
procedure” y defende e 
legitimidad di e normanan 
ora esakinan a wordo intro- 
duci. Sinembargo, gobierno 
ta sigur di cu e manera cu e 
normanan a wordo introduci 
ta corecto. 

“Gobierno ta satisfecho cu e 
sentencia manera cu el a wor- 
do duna” abogado Canwood 
a fmalisa bisando. □ 


Giovanni Franken: 

Directiva sin poder di AVB ta retira coach di federacion 



Un par di dia atras ami, 
Giovanni Franken, a wor- 
do sorprendi pa Arubaan- 
seVoetbalbond (AVB) ora 
mi a ricibi di nan, mi car- 
ta di retiro como coach di 
e seleccion nacional. 

Mi tawata e momento ey 
hunto cu mi staf tecnico y 
un grupo di directiva bou 
guia di vice-presidente di 
AVB Lysander Besselink den 
pleno preparacion pa e dos 
weganan contra St.Vincent. 
Mi tawata na altura di e 
problemanan interno den 
directiva di AVB y e prob- 
lemanan cu AVB tin cu sec- 
cion di Damas, e refereenan 
y e clubnan miembro na 
Aruba. 


Tambe mi tawata sa di e 
atraso di pagonan cu AVB 
tin. Pero durante e ultimo 
dos añanan, mi no a worry 
cu esaki y mi a sigui traha 
cu mi hungadonan pa realisa 


nos metanan. Un di e meta- 
nan tawata pa pasa pa di dos 
rond di e cualificacion pa 
mundial 2018. Esey a logra 
door di nos posicion halto 
cu nos a logra riba e FIFA 
ranking. 

Den e ultimo dos añanan 
directiva di AVB tawata hopi 
contento con e team nacio- 
nal di Aruba cu a sa di desa- 
roya su mes bou di mi guia. 
Esaki ariba e tereno deporti- 
vo y cua resultadonan. 

Den di dos rond den prome 
instante nos a wordo elimina 
pa Barbados. 

Despues di esaki ami y mi 
personal tecnico hunto cu 
input di e hungadonan kier 
a evalua cu directiva di AVB 
e situacion di trabou, paso- 
bra nos ta di opinion cu si 
nos haya mas oportunidad 


y facilidad di directiva pa 
prepara nos miho, nos lo 
desaroya nos miho y den 
futuro y nos por competi di 
manera structural pa yega 
den e poolnan di Concacaf 
pa clasificacion pa mundial 
y Gold Cup. 

Tambe nos kier a consolida e 
puesto number 120 di Aruba 
logra riba Fifa ranking cual 
ta un record. 

Como staf tecnico nos no 
por a warda y nos kier a 
cuminsa mas lihe posibel cu 
e preparacion pa e dos we- 
ganan contra St. Vincent.Y 
esey nos a haci tambe. Na 
Aruba nos a cuminsa cu pre- 
paracion y na Hulanda nos 
a traha un planificacion pa e 
entrenamentonan. 

Diripiente mi a haya un e- 
mail di AVB bisando mi,cu 
AVB ta termina per direct 
nos samenwerking pasobra 
nos relacion di trabou lo ta 
malo. Mi no a comprende y 
no ta comprende nada di e 
decision aki. 

Directiva no tin derecho pa 
tuma decision y pa kico e de- 
cision aki?Ora tres miembro 
di directiva di AVB a retira 
boluntariamente e directiva 
a bira conforme nan mesun 
reglanan sin poder pa tuma 
decision. Directiva mester ta 


existi di minimo 7 miembro 
pero ta 6 so a keda. P’esey e 
directiva actual ta prohibi pa 
tuma cualkier decision. 

Awo mi ta lesa cu Rini 
Coolen a wordo instala pa e 
6 miembronan di directiva 
di AVB cu ta interino como 
coach di federacion. Con 
esaki ta posibel y riba kico e 
directiva sin poder ta basa e 
decision aki? Esaki ta huridi- 
camente imposibel! 

Mi a comprende cu door 
di tur e problemanan oca- 
siona door di directiva di 
AVB,clubnan a entrega un 
mocion di desconfianza 
contra e directiva di AVB. 
Diaranson 5 di augustus e 
mocion lo wordo trata den 
un reunion general y mi ta 
interesa pa sa kico e resul- 
tado lo ta. 

Mi tin ainda un contract te 
31 di december 2015 y mi 
tawata planea di cumpli cu 
e contract aki door cu di- 
rectiva di AVB a laga mi sa, 
cu nan ta hopi contento cu 
mi trabou di e ultimo dos 
añanan. 

Tambe mi tawata motiva pa 
sigui desaroya seleccionnan 
di Aruba. 

Mi ta spera cu mi por haya e 
chens ey ainda pa asina nos 
sigui realisa nos soñonanlQ 



ANUNCIO - BLBA/213/15 

Mediador di Gobiemo na Amba ta anuncia a base di articulo 15, inciso 1 
di “Arbeidsbesluit III” cu e referendum menciona aki bao, tabata tin e 
siguiente resultado: 

Fecha referendum : Diabierna 31 di juli 2015 


Nomber EMPRESA : “ESF 

Gaming International(Cool Casino)” 

Cantidad empleado cu derecho di voto : 49 

Voto valido : 26 

Na fabor di FTA : 25 

Na fabor di Ningun bond 1 

Voto blanco : 0 

Voto invalido : 0 


Resultado di referendum : FTA a haya e mayoria 

Amba, 3 di augustus 2015 
Mediado di Gobierno 
Anselmo Pontilius 

Doño di edificio mester soluciona problema di su luga, no gobierno 


ORANJESTAD Ta hopi di lamenta cu edifi- 
cionan den centro di San Nicolas a cuminsa 
bay hopi atras y ta wordo uza como cas di 
adicto ambulante. Adictonan y sushi ta un 
problema grandi den e luganan aki pa cual 
city inspector ta den accion pa busca so- 
lucionnan, aunke esaki ta cay den man di e 
doño di edificio y no di gobierno segun Leo 
Gomes. 

“Nos ta haciendo limpiesa na San Nicolas, cumin- 
sando cu locual tabata antes un luga di pela, situa 
na e entrada di caya principal di San Nicolas. Pa un 
area turistico si e comienso ta asina e ora ey hen- 
denan no lo kier drenta mas leu den San Nicolas 
cual no ta husto. Papiando cu e propietario Sr. Fer- 




rara, algun luna pasa (na mei) el a priminti di ta 
bay laga cera e luga aki. Sinembargo, ta augustus y 
nada no a wordo haci ainda. Nos ta un isla y no tin 
separacion di San Nicolas cu Oranjestad y nos ta 
haciendo limpiesa di mas luga.” 


Algun luga cu Sr. Gomes a menciona ta Casa King 
cu tambe ta hayando limpiesa y e propietarionan ta 
yudando cu esaki. Tambe banda di biblioteca tin un 
luga bandona unda cu tambe ta haciendo trabou- 
nan di limpiesa unda cu a haya sa cu e localidad aki 
tin varios doño. 


San Nicolas tin hopi parti bandona. Aworaki ta 
ocupa cu e parti turistico cual ta entrada di San 
Nicolas. City Inspector ta haci yamada na propi- 



etario di localidadnan bandona pa cuminsa yuda 
e instancianan den esaki. Sr. Gomes a splica cu e 
ley pa locual ta trata localidadnan bandona cu ta 
forma problema pa comunidad ta hopi complica. 
“Por tuma ehempel di e edificio di Sr. Ferrara cu ta 
pega cu stacion di gasolin, a tarda pa haya e propi- 
etario kende ta doño di restaurant Giannis, ora a 
yega asina leu a mustra e propietario riba e peli- 
gernan cual e ta bisa di ta compronde. Sinembargo 
City Inspector ta haya cu e ta mira e placa como 
negociante y no ta mira e peliger y e factor di ta e 
prome imagen di e turista. E ta keda dificil pa haci 
trabounan riba un tereno priva sin autorisacion di 
doño pero na mes momento pakico pueblo mester 
haci un edificio limpi di comerciante cu tin placa,” 
Sr. Gomes a termina bisando. □ 


Chauffeur ta reverse subi 
caminda y ta dal riba 
un auto 



MONSERAT - Dialuna 
atardi riba caminda di 
Monserat dilanti di He’s 
Supermarket a sucede un 
accidente. Chauffeur di 
un Toyota Tercel ta re- 
verse sin paga tino y esaki 
ta pone cu e ta dal contra 
di un auto pasando net na 
e momento ey. 

Patruya di trafico a presenta 
y a mira cu e chauffeur di e 
Tercel tabata riba e parkeer- 
plaats di e supermercado. E 
chauffeur a reverse sin paga 


tino y ta dal riba un auto di 
huur Kia Cerato cu tabata 
bayendo noord. 

E impacto aki a pone cu e 
chauffeur di e Kia Cerato a 
perde control y ta bay dal riba 
un cura di cas. E accidente 
aki a keda graba pe video di 
grabacion di e supermerca- 
do. E vehiculo a keda basta 
kibra. Ambulance a presenta 
na e sitio y personal medico 
a trata e chauffeur femenino, 
kende a resulta levemente 
herida. □ 

Clientenan di Lotto pa Deporte: 



Fraude, negligencia y kico ta haci pa e cliente 


Ta berdad cu ora bo cum- 
pra number bo mester 
controla bo papel bon. Si 
e ta fout di e rebendedo of 
di bo, ta bo cuenta. Esey 
ta logico y abo mester ta 
atento, aki no tin nada di 
reclama. 

Ta hopi problema sa surgi 
na oficina di rebendedo cu a 
scucha malo, a primi riba bo- 
ton robes of tambe por ta pa 
motibo di negligencia. Esey 
ta pasa cu frecuencia y si bo 
t’ey na un momento asina ta 
manera ta den un comedia bo 
ta. Insulto ta bay bin y menasa 


ta cay. Pero ora e cumprado a 
gana ta smile so tin di horea 
pa horea. 

Tur hende sa cu tampoco 
bo por confia locual ta sali 
den prensa paso e foutnan di 
prensa ta na ordo di dia. Hopi 
biaha tin eror y no tin ningun 
hende pa para responsabel pa 
esey, paso ta un servicionan ta 
duna pueblo. Naturalmente e 
cumprado cu wak su number 
den corant ta kere cu e ta un 
ganado pero historia a mus- 
tra caba cu bo no por confia 
te ora e doño di compania di 
number publica e number 
ganado. Ora ta papia di doño 


di empresa aki nos ta referi 
na Lotto pa Deporte. 

Nos na Aruba hopi biaha 
nos ta confia, e empresario, 
e bendedo te hasta e politico. 
Nos confiansa ta bay asina 
leu cu ora Lotto publica riba 
su website e number ganado 
nos ta asumi cu esey ta cor- 
ecto. Wel diabierna dia 31 di 
juli 2015 atrobe tabata tin un 
barbaridad. E website a saca 
como number ganado pa Big 
4: 1208. Ta mas cu logico cu 
esun cu ta cumpra e number 
ey ta contento y ta asumi cu 
el a gana. 


Diasabra e ta bay cumpra 
number y ta resulta cu e 
number ganado ta 1209. Esey 
ta un decepcion grandi pa e 
cumprado. Mas pio ta cu ya 
el a cuminsa planea ta kico 
e ta bay haci cu e placa y di- 
ripiente su soño a bin abou. E 
cumprado decepciona ta tira 
su papel afo. Naturalmente 
prensa tambe a publica e 
number 1208 como ganado 
pasobra nan tambe a kere 
Lotto pa Deporte. 

E echo aki ta trece si hopi 
desconfiansa cerca clien- 
tenan, con por ta posibel cu 
algo asina facil ta bay robes. 


Esaki ta habri caminda pa 
fraude? E ta haci cu mal in- 
tencion? Ta negligencia di 
trahado? Esaki ta algo hopi 
serio cu gerencia di Lotto pa 
Deporte mester atende cu se- 
riedad y haci un investigacion 
ta kico ta pasando. Ya caba tin 
hopi caso di fraude cu a wor- 
do treci dilanti. 

E clientenan ta cumpra spe- 
cialmente Lotto pasobra e 
ta yuda cu deporte. Awor e 
cliente ta den duda y ta exigi 
claridad di gerencia di Lotto 
pa Deporte. E cliente ta sos- 
tene deporte no actonan 
fraudulento. □ 


Puerto Rico: E Grecia di Caribe! 



Puerto Rico conoci como 
“La Isla del Encanto” ta 
wordo identifica cu Gre- 
cia, no pasobra Grecia 
ta un pais cu su encanto, 
manera Puerto Rico, sino 
pa nan crisis economico 
cu a pone e dos paisnan 
aki practicamente den 
bancarota. Tanto Gre- 
cia como Puerto Rico ta 
carga riba nan lomba un 
debe enorme y un falta di 
likides grandi. 

Despues cu a wordo ofreci 
e di “tres plan di rescate” di 
ayudo fmanciero di Union 
Europeo na Grecia, ayera 
e Bolsa di Balor di Atenas a 
habri pero cu cifranan nega- 
tivo. Nan crisis economico 
a bira profundo te hasta a 


wordo pronostica cu e di tres 
plan di ayudo fmanciero in- 
ternacional ta condena di fra- 
casa caba. 

Comision Europeo ta pro- 
nostica cu Grecia lo cay un 
biaha mas den un recesion 
e aña aki cu un caida di nan 
economia entre 2% y 4%. Ya 
caba durante seis aña consec- 
utivo Grecia ta sufriendo un 
recesion den su economia. 

Puerto Rico 

Mientras un isla den nos re- 
gion, esta Puerto Rico ta con- 
fronta un crisis economico 
profundo cu a haci cu nan 
hendenan a cuminsa reduci 
nan gasto personal produci- 
endo un recesion economico. 
Tras casi 10 aña di crisis eco- 
nomico profundo, Puerto 


Rico no ta mas cerca cu Gre- 
cia situa den otro continente, 
pa sali fei su crisis economico. 
Y loke ta pio ta cu -manera 
Grecia- ta wordo pronostica 
cu esaki lo cay ainda mas. 

E indice di desempleo ta su- 
pera un 12%. Alrededor di 
144.000 persona a bandona 


nan isla entre 2010 y 2013. 
Memey di e exodo di nan 
hendenan, mas scolnan y ne- 
goshinan a cera nan portanan. 
Ta wordo pronostica cu pa 
2050, Puerto Rico su pobla- 
cion di 3.5 miyon lo cay na 3 
miyon. 

Gobierno di Puerto Rico a 


purba di aumenta su entrada 
hisando nan impuesto riba 
benta (BBO) na 11.5%.Esaki 
ta mal halto cu cualkier es- 
tado di Merca. 

Mientras cu diasabra ultimo 
nan a keda sin cumpli cu 
e pago di 58 miyon di nan 
debe, pasobra nan no tin 
placa. Si Puerto Rico ta con- 
tinua sin paga nan debenan, 
e analistanan economico ta 
kere cu e pais aki lo confronta 
un cantidad di presion y de- 
manda ocasionando cu nan 
mercado ta wordo limita cada 
biaha mas... 

Pues e situacion aki ta haci 
cu Puerto Rico su posibilidad 
di recuperacion economico 
ta bira mas remoto manera 
Grecia. □ 


Hyatt Regency Aruba 

Ta clasifica entre e miho compleho Caribense na mundo 



PALM BEACH - Hyatt 
Regency Aruba Resort 
Spa & Casino tin e grato 
placer di anuncia cu el a 
logra clasifica como un di 
e 20 Resortnan Caribense 
pa biahenan familiar den 
Travel + Leisure 2015 
World’s Best Awards. 

Tur aña, e lectornan di Travel 
+ Leisure ta evalua miles di 
hotel y resort den henter e 
pais. E clasificacionnan ta a 
base di evaluacionnan haci 
riba cinco punto: camber/fa- 
cilidad, servicio, restaurant/ 
cuminda, localidad y prijs. 
Hyatt Regency Aruba Resort 
Spa & Casino a ricibi un score 
fmal di 86.43 di 100, clasifi- 
cando asina como number 15 
riba e lista di “Top Caribbean 
Resorts for Family Travel”. 
“Brinda nos huespednan 
un servicio superior ta prio- 


ridad number uno na Hyatt 
Regency Aruba,” Gerente 
General Sr. Joel Bunde a bisa. 
“Nos hotel a bira esun cu mas 
ta ricibi “repeat guests” den e 
cadena di Hyatt y nos ta mas 
cu orguyoso cu awor nos re- 
sort a keda reconoci pa e lec- 
tornan di Travel + Leisure 
tambe. Pa nos ta un placer pa 
extende nos calidad halto di 


servicio na ainda mas bishi- 
tante y nan famianan.” 

Pa mas informacion di 
Hyatt Regency Aruba, yama 
1-800-55-HYATT of bay rib- 
awww.aruba.hyatt.com. Pa 
mas informacion riba Trav- 
el + Leisure World’s Best 
Awards, incluso nan metodo 
di sondeo cu resultadonan 


completo, bishitawww.trave- 
landleisure.com/worldsbest. 

Tocante Hyatt Regency 
Aruba Resort Spa 
& Casino 

Ubica riba 12 hectar di tere- 
no na e lama magnifico riba e 
mundialmente famoso Palm 
Beach na Aruba, Hyatt Re- 
gency Aruba Resort Spa & 
Casino ta un hotel cu ta habri 
henter aña cu tin un reputa- 
cion pa brinda hospitalidad 
refma. 

Su 357 camber y suitnan 
luhoso, ta inclui television- 
nan plasma, bañonan espa- 
cioso y e Grand Bed, cu ta 
carga e signatura di Hyatt. E 
hotel ta brinda un sentido di 
elegancia autentico di e isla 
cu enfasis riba un arkitectura 
cu ta brinda un lobby habri, 
pisonan di piedra natural, cu 


accento colorido Caribense. 
Facilidadnan recreativo tin na 
abundancia manera e com- 
pleho di piscina di 3-nivel, un 
ZoiA Spa nobo cu su fitness 
center, canchanan di tennis 
y basketball, un beach priva, 
Camp Hyatt pa mucha hunto 
cu su gameroom y e Hyatt 
Regency Casino. 

Restaurantnan riba nan tere- 
no ta inclui Mexicado, Ruin- 
as del Mar restaurant, Foot- 
Prints restaurant, y the Palms 
Bar & Grill. Nuebe sala di 
reunion y areanan extenso 
pafo den aire liber, ta ideal 
pa sirbi eventonan special. E 
hotel ta ubica na un forma 
cu ta cumbini na solamente 
15 minuut di Aeropuerto In- 
ternacional Reina Beatrix. Pa 
mas informacion, yama 586- 
1234 of bishita www.aruba. 
hyatt.com Q 














Cumpra bo Mini Mega y cu Afl. 2, 
bo por gana e jackpot di 


mas 


www.lottoaruba.com | f 




Pa mas informacion yama 525-75S5 of tnshrta nos websrte lottoaruba.com 

Homber ta dal un señora 
cu bloki 


ORANJESTAD - Dialuna 
den oranan di marduga den 
un cas situa den Caya Betico 
Croes cu ta keda pabou di e 
rotonde di Tarabana, un dis- 
cusion entre un homber y 
muhe tabata tumando luga. 
Cos a bay for di man. Esaki 
a termina den un agresion 


serio. 

E homber a pasa man pa un 
bloki y a dal e señora seria- 
mente na su cara. E 

señora a haya un corta na su 
cachete cu tabata sangra pro- 
fusamente. A ripara cu e se- 



ñora tabatin sla na garganta 
tambe. 

Patruya policial cu a yega na e 
sitio a bin topa cu e señora na 
sanger. Tambe nan ta topa cu 
e homber abusado. Mirando 
con el a ataca e señora nan a 
dicidi di detene e homber. 

Paramediconan di ambu- 
lance a atende e señora y 
despues el a wordo transpor- 
ta pa hospital. Q 


Chauffeur ta perde control y ta dal den auto contrario 


SEROE BLANCO - Dia- 
domingo anochi altura di e 
rotonde di Seroe Blanco dos 
auto ta dal contra otro. Den 
e accident aki un persona ta 


wordo herida. Tambe por a 
mira cu tabata tin hopi daño 
material. 

Na e sitio patruya di trafico ta 


wordo informa cu e jeep cu 
tabata biniendo for di pariba a 
yega e rotonde y pa un moti- 
bo of otro e chauffeur a perde 
control tras di stuur. Esaki a 


pone cu el a bay den direc- 
cion contrario y dal riba un 
Mitsubishi Lancer cu tabata 
bayendo ariba. 

E impacto tabata fuerte am- 


bos auto a keda basta kibra y 
un persona herida. E persona 
a wordo atendi pa paramedi- 
co di ambulance y el a wordo 
transporta pa hospital.Q 



Pa falta di duna preferencia dos auto ta dal riba otro 


PARADERA - Diadomingo atardi pa falta di duna un Nissan Sentra. Patruya di trafico a presenta na e Den e accident aki niun persona a resulta herida. 
preferencia na e T-weg cu ta panort di Parke Jaburi- sitio y nan ta wordo informa cu falta di duna pref- Daño material tabata basta hopi riba ambos auto. 
bari a sucede un accidente entre un Suzuki Ignis y erencia tabata e factor principal di e desgracia aki. Takelwagen a hala e autonan for di riba caminda. Q 




























Guido Picus: 

Aruba ta bayendo man den man 
cu e avancenan tecnologico 


E interes pa loke ta Social 
Media na Aruba ta grandi, 
segun Guido Picus, Direc- 
tor di Marketing di e em- 
presa Expandeer. 

Aruba no ta kedando atras 
y ta bayendo man den 
man cu e avancenan tec- 
nologico. E consumidor a 
cambia pa motibo di e uzo 
di tecnologia y pa motibo 
cu tin mas informacion 
online esaki ta mas accesi- 
bel pa tur hende. 


E usuarionan ta demandan- 
do ademas di informacion, 
mas interaccion. 

Actualmente na Aruba tin dos 
tendencia grandi cu ta pasan- 
do den e mundo social, esta 
Social Media. Por ehemplo, 
e prome ta cu e negoshinan a 
stop di djis uza Facebook pa 
haya “Likes”. 

Tres aña pasa e tendencia ta- 
bata pa crea campañanan cu e 
meta di genera hopi “Likes” y 
asina construi bo base di fa- 
naticonan pa despues pensa 


kico ta bay haci cu tur e fa- 
naticonan ey. 

E di dos tendencia aworaki ta 
cu hopi negoshi ta analisando 
kico nan por haci cu e grupo 
aki cu nan a crea pa con- 
verti nan for di fanatico pa 
un cliente. Segun e experto, 
e strategia ta pa bira mas un 
miembro di Facebook y bay 
den un relacion cu bo fanati- 
conan pa nan wak bo como 
un miembro mas di e comu- 
nidad di Facebook. 


Locual e companianan ta pu- 
blica riba Facebook no mester 
wordo mira como un “hard- 
sale” sino ofrece nan algo 
productivo y cu por mehora 
nan bida, Picus a subraya. Tin 
un mercado cu ta cambia dia 
pa dia y Aruba no ta kedando 
atras. 

Na Aruba tin un cantidad 
hopi grandi di usuarionan di 
Facebook. Facebook a gen- 
era un efecto di network. “E 
friends ta riba Facebook y si 


bo no ta den e plataforma aki 
bo ta perde kico bo amigonan 
of bo famia ta post tur dia”, 
Picus a bisa. 

Loke por ripara na Aruba ta 
cu no solamente hendenan 
entre 18 y 35 ta riba Face- 
book, pero tambe hendenan 
entre 35 te 77 aña. Tin un 
tendencia nobo di hendenan 
cu nan no tabata riba Face- 
book, cual ta e grandinan, 
cu aworaki ta conecta riba e 
plataforma social. Q 


Empire State Building ilumina cu bestianan na peliger di extincion 





Bo lo no spera di mira le- 
onnan, tigernan y aguilanan 
memey di Manhattan. Pa 
solamente un anochi, por a 
mira ilustracionnan masha 
bunita di e especienan aki y 
algun mas riba Empire State 
Building, entre 9or di ano- 
chi cu mey anochi diasabra, 
como parti di Discovery 
Channel su documentario 
nobo Racing Extinction. 
“Nos a cende Empire State 
Building cu e especienan 
mas bunita y menasa na 
mundo, pa ilustra kico ta na 
peliger”, asina nan a bisa riba 
nan website. Mas o menos 
160 diferente bestia cu ta na 
peliger di extincion a wordo 
proyecta riba e edificio cu ta 
381 meter halto, incluyendo 
e famoso leon, Cecil. 
Bishitantenan di e edificio 
di 86 aña a wordo motiva 
pa comparti nan potretnan 
di e espectaculo riba media 
social, uzando e “hashtag” 
#RacingExtinction.Q 

Switch Foundation: 


Danki Aruba Airport Authority pa comprende e poder di audiovisual 


Switch Foundation su meta 
ta pa educa y yuda crea un 
comunidad mas consciente 
pa medio di su documen- 
tarionan y videonan edu- 
cativo y asina contribui na 
yuda preveni retonan so- 


cial. Nos ta biba den un era 
visual y digital cu pa capta 
e atencion di miles di hen- 
de mester haci esey di un 
manera visual y creativo. 
Ta pa mesun motibo nan 
ta haci uzo di tecnolo- 


gia y medionan informa- 
tivo como social media pa 
yega na nan grupo di en- 
foke na un forma dinamico. 
Den cuadro di Feria Social 
Switch Foundation por a ex- 
pone y promove e capacidad 


di nos hobennan boluntario 
y futuro lidernan. Esaki sigur 
tabata un ehempel con nos 
hobennan por a sinti e pasion 
humanitario pa yuda nan 
prohimo pa medio di dife- 
rente fundacionnan. Sigur 



Josse-Ann van der Biest 

cu si nan a hiba un experien- 
cia unico, na unda nan por a 
haya e beneficio di por a de- 
saroya den diferente areanan 
como; habilidad di lider, co- 
municacion, establece meta- 
nan, conoce mas nan comun- 
idad, e diferente probleman- 
an social, propone ideanan y 
traha networking, entre otro. 
Un biaha mas, esaki ta un 
muestra mas di e poder di 
trabou boluntario, y con 
nos por yega na nos meta- 
nan si nos ta traha den un 
forma colectivo. Nos por 
a admira con nos hoben- 
nan y sector comunitario 
por a crea, y traha hunto. 
“Pa medio cu Aruba Airport 
Authority por a contribui 
enormemente cu nos eki- 
ponan audiovisual, nos por 
a traha exitosamente riba e 
proyecto di Feria Social”, ta 
e palabranan di e fundado 
Paula Nahr. Na mesun ro- 
sea, esaki ta yuda e fundacion 
pa sigui traha riba e siguiente 
proyecto cual ta e ‘Documen- 
tario di Feria Social’, na unda 
lo proyecta con importante 
e trabou boluntario ta entre 
hobennan pa desaroya habi- 
lidad personal y pa yuda con- 
tribui na un miho pais. Esaki 
sigur ta un di e manera nan 
pa mantene nos hobennan 
activo y conscientisa nan riba 
e diferente topico nan social. 
Pa por sigui traha riba e Doc- 
umentario di Feria Social, 
Switch Foundation a crea un 
alianza cu lidernan di Uni- 
versidad di Aruba, manera 
T’Jay Farro y Yanelis Jimenez. 
Nan rol ta encera cu nan lo ta 
bay ta trahando riba un cam- 
paña promocional entre 27 di 
juli pa 28 di Augustus 2015. 
Na unda diferente activi- 
dad lo tuma luga via social 
media, radio y television. 
Pa añadi na esaki, comu- 
nidad por haya oportuni- 
dad di mira riba nan social 
media dos trailer durante 
cada siman di e campana 
cu lo trece un impacto y 



dacion y hobennan bolun- 
tario di Feria Social y con a 
logra desaroya un proyecto 
pa mehora e situacion di e 
fundacion y clientenan. Mas 
hende di nos comunidad lo 
haya e oportunidad pa acudi 
na e fundacion nan aki na un 
manera mas efectivo y sa mas 
e tipo di servicio y producto 
cu nan ta ofrece pa duna guia, 
y ayudo na diferente grupo di 


lo duna un idea di locual e 
documentario ta bay over. 
Na final, comunidad lo 
aprecia e lansamento di 
e “Documentario di Feria 
Social 2015” cu ta stipula 
pa wordo proyecta riba dia- 
mars, 1 di September. Esaki 
sigur nos comunidad lo keda 
cordialmente invita pa wak 
riba nan Facebook page. 
Ta bay proyecta con durante 
3 luna a cana hunto cu 6 fun- 


enfoke manera mucha, may- 
or, persona cu algun incapa- 
cidad, y sigur nos grandinan. 
E proyecto aki lo ta hopi ben- 
eficioso pa amplia e nivel di 
comunicacion y efectividad 
ora di busca ayudo na e in- 
stancia nan concerni. Como 
tambe promove nos hoben- 
nan den sector comunitario, 
y con esaki ta yuda ora nos 





integra nan pa colabora den e 
desaroyo di nos dushi Aruba. 

Switch Foundation kier 
yama danki un biaha mas 
na Aruba Airport Authority, 
pa apoya educacion audio- 
visual. Aruba Airport Au- 
thority a “make the switch 
happen”, dunando un man 
pa por a logra esaki pa asina 
hobennan, instancianan, 
y gruponan di enfoke por 
wordo beneficia di esaki. 
Masha danki di curason 
Aruba Airport AuthoritylQ 



CLA P'UN CHALLENGE Dl 21 DIA? 

TA INVITA BO PA PARTICIPA NA SU 

21-DAY CHALLENGE 

THF POWFP TO «;tick with it 


Krco ta e 

‘SwlsJi' cu Listennfl im 21 dia y 
esdki ti‘i gardiitlsa bo uu boca 5 
biAhei inas uluddb^l ya di 

2 sinvan. 

Listonufr ta un producto di hygiene 
bucál cu uos tur a creca cu ne. Su 
productondu a forma parti di 
practifament« tur nogar ront) 
inundo lkl«riSiáncto d«n cuido uucal 
descte aAa 1079. 

Skeiro dj«nt« so, nushe ta dos 
biñlio pa dia. no ta olimiru tur 
bact«rra. Es nus. o ta dui>a ILmplosa 
o Doca pa 7SS §o. Pu«s pa un 
limpl«sa totai di 100% t,i 
indlsoonsabol pa 'svrisii' tçiorg«lt cu 
Llaterfno. 


E mota ta pa na un fonna crcativo 
stlinula v conciontis&ciott di o 
impoptancia dl 'svmh' cu Llstormo 
ctespu« di skolro dionto. 

Klce bo mester hael pa par 
pirtrcipni? 

Simplomonte saca un 'solfio' ora bo 
ta 'swish', E producto di Listoriito 
m«st«r ta vlsibei don o potret. 

Email esakl na 

tluorlno21 'j marirJnuecApriltihS.comi. 

Tur siman lo escoho dos ganador di 
un Giftcard na balor dl $100. 

Por had esaki den e perlodo di 1e 
ch Augustus to cu 30 di Soptemher. 
Mas Iwpl 'selfie' mas chens tln isa 
gana. Mannque CapriJes Aruba ta 
m fintene o doreclvo dl por publica e 
's«lflo‘iian ganador riba su pagina 
ofkial dl Facebook. 


PARTICIPA, GANA Y SMILE Ç 

Special Olympics 


Team Aruba a yega cas cu un total di 48 medaya 


ORANJESTAD, - 66 Ta pa 
mi un placer pa ta un di e 
prome persona pa yama 
boso cada un bonbini bek 
na Aruba, den nomber 
di tur nos empleadonan 
aki na Aeropuerto,” asi- 
na James Fazio, CEO di 
AAA a bisa na yegada di 
e delegacion di Aruba cu 
a participa na e “Special 
Olympics World Games - 
Los Angeles 2015”. 

Nan a yega Aruba cu varios 
medaya di brons, plata y oro 
colga rond di nan garganta. 

Aruba, prome luga entre tur 
e delegacionnan di Caribe. 

AAA ta masha orguyoso di 
por ta e prome pa saluda e 
atletanan y yama nan pabien 



e atletanan un pa un na nan 
nomber, esta Jhorzy, Van- 
essa, Philippe, Chloe, Fran- 
cis, Junior, Sharman, Angel, 
Rashely, Mirianne, Audrid, 
Dairylis, Darling, Jose, Fer- 
lidion, Jo-Ann, Eldrick, Jos- 
biel, Michel, Christiaan, Lee- 
wald, Rafael, Jordan, Gion- 
trick, Jeremiah y Reegel.Q 




cu tur nan logronan. Team 
Aruba a yega cas cu un to- 
tal di 48 medaya: 12 oro, 
16 plata y 20 brons, como 
tambe varios reconocimen- 
to pa nan prestacionnan. 
E 26 atletanan di Aruba a 
competi na e deportenan di 
bowling, landamento, fut- 
bol, “track & field”, bolas 
criollas y badminton. Taba- 
tin mas di 7000 atleta na e 
World Games y Aruba a logra 
e di prome luga entre tur 
e delegacionnan di Caribe. 




James Fazio a bisa den su dis- 
curso cortico cu e atletanan a 
practica duro y a competi cu 
pasion y energia positivo pa 
cumpli nan metanan y realisa 
nan soño. Y cu e logro aki no 
ta solamente importante pa e 
atletanan so, sino tambe pa 
tur nan coachnan, lidernan 
di grupo y nan sernan keri. 

E director di AAA a felicita 

Homber ta reclama cu dos hoben a horta su placa 

POS CHIKITO — Central a manda Polis di San Nicolas na un cas na Pos Chikito pa un pelea 
cu ta bay cuminsa. Na caminda pa e sitio Polis ta wordo acerca pa e homber 1M. kende ta bisa 
cu e ta sospecha cu e dos hobennan G.K di 14 aña y S.K. di 13 aña a coy 200 florin for di dje. E 
informante a bisa polis cu e homber 1M. kier bringa cu su dos yiunan, como cu e ta sospecha 
cu nan a horta su placa. Tur dos ta bisa cu nan tabata sinta den e auto di WM. y a bay huma 
algo. WM. a bay cu algun amigo y a laga nan dos hunto cu un otro mucha homber den e auto. 
Ora cu WM. a bolbe, nan a cana bay cas. Nan ta declara cu e otro amigo di WM. a keda den e 
auto. Tur dos partido a wordo conseha pa bay Recherche pa duna keho. Q 


Candela den dam di 
Matadera 

MATADERA — Central a manda Polis na e dam di Matadera 
pa problema cu candela. Na e sitio, Polis a topa un candela 
basta grandi banda di e dam. Personal di Bombero ya tabata na 
e sitio y a bisa cu nan no por haci nada, como cu e candela ta 
bou di santo. Polis di Bario hunto cu Bombero y KPA lo traha 
un rapport di e problema. Q 


Homber cu machete ta kibra windshield di auto 


PALM BEACH — Central a manda Polis na e parkeerplaats di Senjor Frogs pa un destruccion. 
Na e sitio, Polis a controla e parkeerplaats , pero no a haya e persona cu a haci denuncia ni e 
auto. Despues di un rato, un grupo di hoben a bay papia cu Polis. E grupo ta mustra polisnan 
na e parkeerplaats di Riu Hotel. Eynan Polis a papia cu e doño di e auto cu a keda destrui, e 
mucha homber S. E ta bisa cu el tabata core riba e parkeerplaats di Senjor Froggs, un Nissan 
Sentra color di plata A-29943. E1 a mira un tal C.W su dilanti y a mira C.W saca un machete y 
a dal riba su windshield patras y a kibra esey. Polis a tuma e keho. Q 

Homber detene cu arma di candela y otro 

cu bala den brasa 

PALM BEACH — Central a haya un yamada cu e recidivista Jayron di Sabana Basora Noord 
J.S.J y un tal Jicky di Santa Cruz, E.A.L tabata den bisindario di Oude Molen. Polisnan a haya 
descripcion completo di Jayron y cu e tin un arma di candela den un tas. E informante a mira 
con el a saca un arma di candela for di e tas. E ta sospecha cu Jayron ta bay tira riba un auto, 
pero no ta sigur, como cu pa su mes siguridad el a core bay. Tres patruya a yega eynan y a topa 
e personanan. Tur dos persona a keda deteni. Na caminda pa warda di Shaba, e homber Jicky 
E.A.L, a declara cu el a caba di wordo tira y e tin un bala den su man drechi. Personal di ambu- 
lance a wordo pidi pa bay warda di Polis, unda despues di a duna e homber tratamento a hiba 
e homber poli pa sigui cu e tratamento. E.A.L. a wordo hiba pa personal di siguridad y despues 
cu el a caba cu su tratamento, el a bay bek warda di Polis. E proyectil a keda confisca. Q 

Homber a laga auto habri y ladron a bay 

cu su papelnan 


Ladron a bay cu auto cu 
ta na benta 

SHABA — E muhe T. ta bay warda di Polis na Shaba pa duna 
keho di ladronicia di su auto. E ta bisa cu el a para e auto di- 
lanti su cas na Palm Beach pa bende. Diadomingo pa mas o 
menos 14.30, el a wordo yama y nan a bisa cu su auto a wordo 
horta. E auto ta un Ford Explorer maron sin number. Polis a 
tuma e keho. Q 

Homber ta tuma medida 
drastico cu cachonan di 
su yiu homber 

NOORD — Central a manda Polis na Caya Araroet pa ca- 
chonan cu ta cana riba caminda publico. Na e sitio Polis a 
papia cu e homber L. kende a bisa cu ya el a haya carta den 
su brievenbus di polis di bario, cu e mester percura pa su ca- 
chonan. E ta bisa cu el a mara dos di e cachonan, pero e otro- 
nan dos ta di su yiu homber y e no kier pa mara nan. Polis a 
mustra su persona cu nan mester percura pa e cachonan no 
causa molester na otro hende cu pasa ey banda. E1 a bisa cu e 
lo laga pone e cachonan drumi na Abattoir. Q 


SAN NICOLAS — Durante patruya na haltura di CMB, polis ta wordo acerca pa e homber 
C.R. E ta bisa cu el a para su auto Chevy Aveo preto A-35882 na haltura di Guadalajara Bar 
y a lubida di cera e auto na yabi. Ora cu el a bolbe, el a mira cu ladronnan a bay cu su tas di 
seguro, den cual tin e papelnan di su auto. C.R. no kier duna keho, pero kier pone polisnan na 
haltura. E ta bisa cu ora cu el a yega na e bar, el a mira cuatro mucha homber di edad 13 y 14 
aña, bisti cu pechi, ta haci sospechoso pafo di e luga. Polis a controla den e bisindario, pero no 
a topa ningun hoben. Q 

Destruccion di windshield di auto 

MACUARIMA — Central a manda Patruya di Santa Cruz na un cas na Macuarima, pa un 
destruccion. Na e sitio Polis a papia cu e homber W. kende ta bisa cu diasabra 22.45 el a para su 
auto Hyunday Tucson A-42520 banda di su cas. E1 a laga e auto bon cera. Diadomingo pa mas 
o menos 07.00 el a mira cu desconocinan a kibra e windshield patras di e auto cu dos piedra. 
E1 a duna keho. □ 


Ladronicia den cas di 
huur pa turista 

NOORD — Central a manda Polis na un cas na Esmeralda pa 
un kiebro. Na e sitio polis a topa cu e Manager di e propiedad. 
E ta bisa cu el a mira dos persona riba e camara cu tabata kibra 
den e cas. Hunto cu otro patruya, nan a controla e cas, unda a 
constata cu ladronnan a drenta via di un bentana. Despues di 
un rato e personanan cu ta huur e cas a yega. E homber T.PR. 
ta bisa cu e ta cu vakantie y a huur e cas. Diadomingo 19.30, el 
a sali for di e cas y a laga esaki intacto. Tambe el a pone e alar- 
ma. Mas o menos 20.45, ora cu el a bolbe na e cas, el a mira 
cu ladronnan a drenta den e cas y a bay cu algun articulo.Q 


Hoben ta tira riba su victima 


SAN NICOLAS — Central ta haya informa- 
cion di un persona cu ta bisa cu e ta habitante 
di Caya Nevis. E ta bisa cu el a caba di wordo 
tira pa un persona cu arma di candela y e ta 
herida. 



Polis a wordo manda na e sitio y ta haya e homber 
para na e palo di cabuya. E tabata tin su jeans tur na 
sanger. E victima A.W di 39 aña a bisa cu e tabata 
na haltura di Basketball Court den Sint Maartens- 
traat. E1 a mira e recidivistaJ.W. naci na Aruba di 19 
aña riba un bicicleta a bin den su direccion. A.W a 
reconoce J.W como cu den pasado a haya problema 
cun’e y ainda tin. Tambe WA. ta bisa cu el a dicidi 
di core bay pa evita mas problema y cu den pasado 
J.W a arma un pistol su dilanti como menasa. Di- 
ripiente A.W. a tende un zonido manera un arma 
a wordo carga. A.W a cuminsa core bay direccion 
di su cas den Caya Nevis. A.W por a mira cu J.W 
a core su tras. A.W tabata tin un foks den su man 
y mientras cu e tabata core e foks a cay na haltura 
di Sint Maartestraat. A.W a sigui core direccion di 
su cas y a drenta su cura. E momento ey un tiro a 
alcance na su bil robes. A.W a sigui core te ora el 


a drenta paden. Despues personal di ambulance a 
hiba e victima cu urgencia pa poli. Polis a pone 
siguridad na e luga di delito pa investigacion. Re- 
cherche y e otro autoridadnan competente a wordo 
poni na haltura.Q 

Partido ABO: 

Awor si hopi ‘lagadishi y shoco’ ta keda sin cas 


Ken no ta corda e popular 
declaracion haci pa un ex 
prome minister na Sero 
Colorado di cu e no mira 
‘ni un lagadishi of shoco’. 
E tempo ey, hopi hende, 
di cual algun di nan ta- 
bata tin un agenda po- 
litico, kier a mustra cu e 
ex prome minister tabata 
ciego y cu e area cu a wor- 
do scoge pa e proyecto, ta- 
bata di vital importancia 
pa nos medio ambiente. 

E tempo ey, e gobierno por 
a refuta tur e argumentonan 
ambiental cu estudionan y 
datonan solido cu e impacto 
ambiental lo no tabata asina 
dramatico manera algun di 
e personanan tabata aki kier 
laga e pueblo kere. Despues 
di esaki, e argumento am- 
biental a wordo reemplasa 
pa esunnan di mal goberna- 
cion y corupcion. Na fmal 
e proyecto no a sigui y pais 
Aruba mester a paga un daño 
di perhuicio despues cu al- 
gun persona, incluyendo un 
actual minister, a bay testigua 
na Merca. 

Den e caso di Sero Colorado, 
na inicio di e protestanan 
contra e proyecto, e medio 
ambiente a wordo uza pa 
organisa protesta, causa de- 
struccion den parlamento y 
hasta un auto a wordo kima 
dilanti Oficina di Goberna- 
cion na unda atrobe e mesun 
minister cu a bay testigua, 
tabata hunga un rol promi- 
nente. Desde e incidentenan 
cu e proyecto di Sero Colo- 
rado, diferente gobierno a 
declara cu tur proyecto gran- 
di, mester presenta un estu- 
dio ambiental y social prome 
cu nan haya aprobacion of un 
permiso di gobierno. Pues, 
un maneho cu ta existi pa 


mas cu 15 aña caba. 

Awor di con e ta importante 
pa conta e storia aki despues 
di tanto tempo, ta pasobra 
awendia tin un proyecto ta 
andando cu un impacto hopi 
mas grandi y tur hende ta 
laga esaki pasa sin niun piep. 
En general, gobierno no ta 
conoci pa traha lihe ora e ta 
trata asuntonan di e homber 
chikito of algo di interes gen- 
eral. Pero ora e ta trata di algo 
unda por tin un beneficio 
personal pa algun politico, e 
ora tur cos ta posibel. Algo 
similar nos a wak recien den 
e proyecto di c Green Cor- 
ridor’. E minister di Infra- 
structura y Planificacion a 
informa parlamento den un 
carta cu si e no tende nada di 
e parlamento den algun si- 
man, e lo bay cuminsa gasta 
e placa cu e la haya aproba- 
cion pe den un presupuesto 
controversial. Ata, parla- 
mento kier a mustra cu nan 
no ta un stempel parlamento 
y nan a bisa e minister cu e 
asunto no por wordo regla 
asina. Perdemento di tempo 
y pa consumo local, paso- 
bra a pesar cu e proyecto di 
‘Green Corridor’ ta hopi 
controversial y cuestionabel, 
parlamento a vota pa! 

Direct despues, e contract cu 
hopi garantia y beneficio pa e 
contratista cu a mara pueblo 
pa 300 miyon florin na mini- 
mal 25 aña, a wordo firma y 
poco despues e rosamento di 
tereno a cuminsa. Den un 
tempo record, hopi natura- 
leza a wordo destrui, hopi 
‘lagadishi’ y diferente parha a 
perde nan cas y kisas algun di 
nan hasta nan bida. 

Pregunta ta unda e mesun 
maneho di 15 aña a keda na 
unda gobierno ta exigi pa tur 
proyecto grandi un estudio 


ambiental y social? Dicon 
e procedura stipula no por 
a wordo sigui pa gobierno? 
Dicon asina tanto pura? No 
ta pasobra bo ta un gobierno, 
esey kier men cu e mesun 
maneho no ta conta pa bo. 
Awor cu ki cara gobierno por 
exigi di otro proyectonan un 
estudio ambiental y social 
prome cu e proyecto wordo 


ehecuta? 

Ta e forma di procede asina, 
ta pone pueblo perde confi- 
ansa den un gobierno. E me- 
sun regla y normanan cu ta 
conta pa e sociedad, mester 
conta pa gobierno. Y si esey 
no ta e caso, anto esaki ta un 
otro forma di abuso di poder 
y hasta uno discriminatorio. 
Contrario na e situacion di 
e proyecto di Sero Colo- 
rado, aki si tur hende por 
wak cuanto naturaleza ta 
wordo destrui pa e proyecto 
di 'Green Corridor’. Jose 
Feliciano mes por wak cu 
un daño tremendo ta wordo 


haci contra e medio ambi- 
ente ehecutando e proyecto 
aki. E mesun mester activista 
cu ta uza e caminda principal 
entre San Nicolas y Oran- 
jestad tur dia, no ta wak tur 
e destruccionnan aki? Of el 
a bira ciego, su interesnan a 
cambia of e minister activista 
a bira un persona di c Ja baas, 
Nee baas? 


E proyecto di 'Green Cor- 
ridor’, no solamente a hinca 
pueblo den mas debe, pero 
su daño ambiental ta enorme. 
Banda di e destruccion visual 
di naturaleza, ainda falta en- 
tre otro: 

• Un aumento di po- 
lucion di aire cu mas gas 
venenoso; 

• Mas contaminacion 
di e tereno den e cercania di 
e caminda; 

• Mas molester di 
zonido pa hende y naturaleza 
cu ta biba den e cercania di e 
caminda; 

• Un aumento di e 


temperatura y calor den e 
cercania di e caminda. 

Tristo pa mira tanto debe, 
destruccion y impacto am- 
biental pa un proyecto cu 
supuestamente lo corta e du- 
racion di biahe cu 6 minuut 
entre San Nicolas y aero- 
puerto. Nos di partido ABO 
ta ripiti cu tin otro alterna- 
tivanan mas economico cu 
un impacto ambiental hopi 
mas chikito cu e proyecto di 
‘Green Corridor’. 

Nos medio ambiente y e 
ordenanza teritorial ta hopi 
importante. E no por ta asi- 
na cu naturaleza por wordo 
destrui pa proyectonan cu 
no ta sigui e reglanan di bon 
gobernacion y transparen- 
cia. Tampoco mas naturaleza 
mester wordo sacrifica paso- 
bra no tin un bon maneho en 
general y cu tin un maneho 
di inmigracion descontrola. 
Aruba no por carga mas hen- 
de. Nos mester determina 
cuanto hende nos kier tin 
riba e isla y ki tipo di calidad 
di bida nos lo kier tin. Nos 
tin cu implementa un mane- 
ho ambiental, teritorial y di 
inmigracion bon na bienestar 
di e pueblo y e futuro gen- 
eracionnan na luga di uno cu 
ta solamente sirbi e interes di 
un grupito. E tempo di mal 
gobernacion y planificacion 
mester stop. 

E lo ta interesante pa sa si 
gobierno lo bay presenta e 
caminda aki como ‘Green’ 
na nan ‘Green Conference’. 
Nos conseho di partido 
ABO lo ta miho cu no, paso- 
bra e proyecto aki no tin nada 
duradero of sostenibel y.un 
parti di e pueblo no kier pa 
mas hende na mundo pensa 
despues di scucha mas fabu- 
lanan, cu tur hende riba e isla 
aki ta asinaQ 



Hiacintha Thijsen Trimon 

Un yamada na pueblo di Aruba pa un manifiesto 


Mi kier a haci un inva- 
sion na tur esunnan cu 
ta sinti cu e no por carga 
mas medida ariba su lom- 
ba pa compaña mi, pa un 
biaha mas mi por entrega 
Sr. Mike Eman un mani- 
fiesto. 

Bin para hunto cu mi ariba 
trottoir dilanti di Parla- 
mento prome cu 4’pm,.. pa 
uni nos forsa y demostra cu 
mas B.B.O esunnan cu ta 
biba cu un salario minimo y 
Pensioen no por page, E me- 
didanan tin un nomber mas 


B.B.O. ariba Bo lomba. Mi 
ta invita tur Sindicatonan di 
Aruba, Comerciantenan y 
permiti bo trahadonan pa bin 
demostra, Mayornan Mae- 
stronan y alumnonan di scol, 
Pueblo di Aruba hunto cu 
tur stranheronan cu ta biba 
ariba nos Pais Aruba, bin 
uni cu e pueblo di Aruba, y 
demostra cu nos cartera Go- 
bierno no ta mishi cun’e. 
Pasobra tur decision den 
Gobierno ta Sr Mike Eman 
ta tuma (palabra di ex Min- 
ister Visser) Pueblo no por 
acepta e Hedging of Hack- 


ing di W.E.B, mester elimina 
esaki por completo pa Cori- 
ente por baha pa e pueblo di 
Aruba. Mi tawata cerca Sr. 
Oslin Boekhoudt di WE.B y 
den nos combersacion e no 
a splica mi nada di Hedging 
pero si E a bisa mi, cu su so 
E no ta tuma tur decision, 
ta bini acerca staf di WE.B 
Aruba, y por ultimo ta gobi- 
erno ta dicidi. Pueblo no por 
acepta cu Gobierno ta bini 
cu belasting ariba bo cuenta 
Bancario (Transaccion Tax 
B.B.O) unda cu cada biaha 
Bo swipe bo pin card bo tin 


cu hinca placa den Gobierno 
su saco, esaki ta un abuso di 
marca mayor, te ainda Gobi- 
erno no a defmi kico e placa 
di belasting ariba Bo cuenta 
bancario ta destina. Esey 
ta nifica ladronicia y asalto 
ariba Bo cartera. E Hedging 
of Hacking di WE.B ta un 
otro ladronicia y asalto ariba 
Bo cartera. A.VPistanan y 
M.E.Pistanan ban demostra 
cu nos por traha hunto, y uni 
pa salba Aruba for di cataclis- 
mo di Alibaba Herde y su 12 
Ladronnan den Parlamento 
y 8 Minister cu no tin cuero 


di cara, nan ta sin gevoel sin 
sintimento y sin amor pa nan 
Patria cu yama Aruba, Ik en 
ik de rest kan stikken unda 
cu poder y hamber pa Placa 
a putri nan mente. Ban de- 
mostra y gara nos Bandera y 
lucha pa salba nos Pais Aruba 
di e abismo cu nan kier hinca 
Aruba aden. 

Tur hende Dios a duna 
un don Divino,y Dios a 
duna mi un don Divino 
di sirbi mi Pais Aruba. 
Uni nos ta vence dividi nos 
ta cay.Q 

Dangui Oduber (MEP) 

Otmar Oduber mester stop di manipula cu cifranan 


ORANJESTAD - Un 
hungamento cu cifra, bi- 
ramento di palabra y co- 
mentarionan no a caso 
ta loke e Minister di Tur- 
ismo a bin ta haci cu un 
papel con cu ta hinca den 
otro. 

Cifranan di Banco Central 
Aruba ta keda compila y me- 
sora Minister Otmar Oduber 
kier hunga wega di schaak pa 
wak ken ta cay. Pero e la lubi- 
da cu den wega di schaak no 
tin burico. Na momento cu 
bo ta bisa cu tin un aumento 
den cierto % di e entradanan 
registra na Banco Central 
anto mesora tambe bo mes- 
ter corda e cantidad di % cu a 
keda introduci na cierto im- 
puestonan cu ta bin riba cada 
dollar cu un turista ta gasta. 
Core kere cu bo a haci un 
bon trabao, mientras bo ta 
gastando over di 300% mas 
na mercadeo anto sigur nos 
ta kere cu e trabao ey ta esun 
mas malo cu Aruba su tur- 
ismo a conoce den e ultimo 
decada! Sin lubida cu e canti- 
dad di huesped nan a crece cu 


20% y e cantidad di placa cu e 
turista ta laga atras a aumen- 
ta cu 6%. Anto e ora bo por 
conclui cu e vision di Otmar 
Oduber pa atrae turistanan 
cu ta gasta hopi placa a fra- 
casa pasobra si e huesped nan 
a crece logica ta bisa bo cu e 
cantidad di placa cu e turista 
ta laga atras mester aumenta 
cu e mesun % pero den e 
caso aki esey no a sosode! 

Minister Otmar Oduber di- 
ripiente kier considera tur cu 
drenta Aruba como un tur- 
ista, hasta nos mesun hen- 
denan cu a yega nan isla bek 
despues di un vacacion bon 
mereci. Mas tambe awor di- 
ripiente ta considera e grupo 
grandi di Venezolanonan cu 
ta bin saca placa tambe como 
turista y ta conta nan riba 
e cifranan cu ta supone di 
conta pa turistanan cu di ber- 
dad ta keda den nos hotelnan 
registra na Ahata. Haciendo 
esaki mas cu claro Minister 
Otmar Oduber mes ta habri 
caminda pa ken cu ta habri 
kico cu ta y cuminsa tuma 
supuesto turistanan cu di 


berdad no ta yuda den loke ta 
e formato cu Aruba a bin ta 
hiba den e industria turistico. 
Ta entre otro pa e motibonan 
aki awe por ehempel tin un 
cantidad di taxistanan ilegal 
cu tin polis man na cabes. 


Esaki ta danki na Minister 
Otmar Oduber mes cu a haci 
un desaster total! No ta cues- 
tion di stigmatisa niun na- 
cionalidad, pero nos tin nor- 
manan cu semper a keda uza 


den e industria cu awe ta nos 
unico pilar di economia. Si 
Minister Otmar Oduber kier 
haci issuenan politico cun’e, 
ta su pleno derecho pero un 
caminda den profundo di su 
curason y mas a un su con- 


senshi e sa y nos tur sa cu 
esaki no tawata e miho forma 
di gasta 80 miyon den mer- 
cadeo turistico. Minister Ot- 
mar Oduber mester tin e bo- 
luntad pa laga eo Algemene 


Rekenkamer haci un audit 
di loke e ta bisa cu el a pre- 
supuesta pa ATA y sigur nos 
lo por bay saca afo mas pro- 
fundo di kico exacto a sos- 
ode cu e fondonan aki. Nos 
a mira concierto organisa pa 
amigonan, nos a mira spon- 
sor pa amigonan. Esakinan 
ta e.o. e sin fm di asuntonan 
cu Minister Otmar Oduber 
mester bin rindi cuenta na 
e pueblo. Minister Otmar 
Oduber no por bin blof cu 
un aumento den turismo 
si e no kier duna espacio pa 
explora mas a fondo kico y 
con tur cos ta hinca den otro. 
Nos no tin pakico kere den 
Minister Otmar Oduber su 
palabra mucho menos e con- 
ferencianan di prensa cu ta 
mas un cuidamento di ima- 
gen y decoracionnan politico 
pa hunga grandi. 

Nos ta spera cu pronto Min- 
ister Otmar Oduber realisa 
hunto cu su tur su amigo- 
nan cu e placa no ta di nan, 
e placa ta di pueblo y mester 
tin mas sinceridad ora cu ta 
trata cu esaki. □ 



Union Patriotico Progresista 

Ta uza bakinan di ecotech naluga di esunnan di 
serlimar den e proyecto di green corridor 


Nos por a tuma nota di un 
yoradera sin fin di parti 
di e “machoman” Benny 
S. den medionan di co- 
municacion pa e pueblo 
Arubano paga e 25 florin 
pa recogemento di sushi, 
pasobra e no ta dispuesto 
pa sigui hinca placa den e 
compania di pueblo Aru- 
bano. 

Na luga di para den su sapato 
manera un “machoman” cu 
semper e ta pretende di ta, y 
bisa cu e ta deshaci di e ley cu 
mi a introduci na 2007, e ta 
uza esaki como argumento pa 
cobra e 25 florin. Dicon no a 
pone e ley aki, cu fraccion di 
AVP por cierto a vota contra, 
un banda mescos cu el a haci 
cu e “Swiss-model”?? 

E “swiss-model” cu ta na 
fabor di e Arubiano, si el a 
kita na fabor di e stranhero, 
esey si el a core kita pa e por 
“wheel & deal” pa probecho 
personal, y tambe pa por 
sigui regala placa di pueblo 
na mafiosonan cu ta fmancia 
campaña di AVP. 

Intencion di e ley cu mi per- 
sona a introduci, tabata ne- 
tamente pa reglamenta co- 
bramento pa recogemento di 
desperdicio pa e compania di 


pueblo Serlimar, cu e unico 
meta pa garantisa cu Serli- 
mar lo por a ofrece un miho 
servicio na e comunidad cu 
ekiponan moderno y un per- 
sonal bon prepara pa ehecuta 
e trabou debidamente. 

Nos a propone pa cobra 10 
florin. 

E tempo ey e “machoman” 
aki a demonisa mi persona y a 
pidi pueblo pa no paga esaki y 


te hasta a bay asina leu di bisa 
pueblo pa bay benta e sushi 
na mi cas. Y awor e “macho- 
man” ta roga e pueblo: por 
fabor bay paga Serlimar. 

E tempo ey en berdad nos 
kier a cuminsa cobra tambe 
pa recogemento di sushi, y en 
berdad nos a scoge pa no in- 
troduci esaki, pasobra BBO 
a caba di a wordo introduci, 


y gobierno a tuma e decision 
cu e suma genera pa motibo 
BBO, lo wordo inverti den 
Enseñanza, Cuido Medico, 
Medio Ambiente, etc., etc., 
y tambe gobierno a dicidi pa 
keda pone placa disponibel 
den Serlimar. 

Cu cambio di gobierno e de- 
sangramento di Serlimar a 
bolbe mira luz di dia. 

E prioridad di e gobierno 


aki no ta pa alivia e peso di 
e pueblo Arubano, pero pa 
yena saco di mafiosonan cu 
ta financiado y doño di AVE 
Y cos a cuminsa preta, pa- 
sobra e deal cu Ecotech ta a 
punto di cay na filingrana, 
pasobra te cu awe no por 
manda ni un liter di gas pa 
WEB, y pa colmo den curso 
di siman pasa tabata tin un 


explosion den e planta aki cu 
lo nifica un otro tardanza. 
Dicon a sconde esaki pa 
pueblo? Ta kico a pasa cu ta- 
bata tin un explosion cu por 
a causa morto di hende? Ta 
presion ta wordo poni cu 
trabounan malo ta ser haci? 
Unda e manipuladonan cu 
ta yama nan mes periodista, 
a keda?? 

E “machoman”, aparte cu e 
ta un minister cu ta hiba un 
maneho corupto y anti Aru- 
biano, tambe ta sufri di un 
problema pisa cu su memo- 
ria. 

Si Mike Eman ta sufri di 
“Grootheidswaanzin”, e 
“machoman” aki ta sufri di e 
malesa cu den boca di pueblo 
ta miho conoci como “perde 
haya”, pasobra e ta lubida 
kico tur a wordo bisa den 
pasado. 

Contrario na loke e “macho- 
man” aki ta rogando, ami 
tampoco lo paga y si nan ne- 
nga di recoge sushi, mi tam- 
be lo bisa ban benta e desper- 
dicio den cura di e “macho- 
man” aki. 

Y aki no ta cuestion cu no ta 
dispuesto pa paga, pero si no 
tin placa pa Nos Grandinan, 
no tin placa pa nos Hendenan 
Special, no tin placa pa Edu- 


cacion, no tin placa pa AZV, y 
awor no tin placa pa Serlimar 
tampoco, etc., etc., pero si tin 
placa pa Green Conference, 
si tin placa pa biaha rond di 
mundo, si tin placa pa mafio- 
sonan di Miami y Bogota y 
Portugal pa Green Corridor, 
tambe si tin placa pa paga e 
director “handpicked” un 
aumento di 4000 bubu cu 
un backpay desde januari, si 
tin placa pa nombramento 
di hendenan di pafo sin pasa 
departamento di Human Re- 
sources y sin cu tin vacatura, 
etc., etc., anto lo no tin placa 
pa sigui hinca den saco di e 
mafiosonan aki tampoco. 

Y pa colmo e malesa di 
“perde haya” no a stroba es- 
aki di ta un hipocrita tambe, 
pasobra di un banda ta yora 
pa pueblo paga Serlimar, y 
ora cu Serlimar por gana un 
poco placa cu bakinan cu nan 
tambe ta huur, ata ta Ecotech 
ta huur baki den e proyecto 
di Green-Corridor. Wak e 
pruebanan adhunto. 

Pues pueblo Arubano mester 
manda un mensahe cla pa e 
“machoman” aki: 

“Bay cobra bo amigonan y 
socionan mafioso prome”. 
Aruba y Arubiano, quo 
vadisQ 

LESA 


Skirbipa Gregorio Wolff 

Sindicalismo Arubiano den problema y mester busca solucion 


Hopi hende ta puntra 
kico ta pasando den 
sindicalismo na Aruba. 
Hopi di nos ta bisa 
cu e sindicatonan y 
trahadonan mester uni pa 
enfrenta e situacion dificil 
nos dilanti. Pa mi persona 
y sigur pa hopi cu ta sigui 
e lucha sindical na Aruba, 
pa prome biaha den 
historia di Aruba desde 
e añanan 50 di siglo pasa 
cu un gobierno ta trece 
asina hopi medida contra 
e trahado y su lidernan ta 
keda keto, hopi manso. 

Pesar di tur e medidanan cu 
ta mishi pisa cu e cartera di 
e trahado, nos no ta tende of 
lesa medidanan of accionnan 
di sindicalismo contra e 
medidanan. Consecuencia 
di e actitud aki ta cu tin un 
disgusto contra sindicalismo 
y pa futuro trahadonan na 
Aruba ta bay confronta 
problemanan grandi. 

Ta bisto tambe e falta di 
dinamismo cerca lidernan di 
SEPPA, FTA, SPA, SADA y 
di varios otro sindicato, cual 
awe ta muestra di e actitud 
manso di sindicalismo. 

Den varios sindicato tambe ta 
bisto e structura di One Man 
Show. Participacion no!!! 

E gran pregunta ta, pa futuro 
cercano, con sindicalismo ta 
bay deal cu e desaroyo cu ta 
biniendo ariba e trahado. 

Mi ta menciona basicamente 
esunnan mas agudo: 

• Prome e politica di 
gobierno di Aruba cu su mal 
maneho y malgastamento 
di fondonan publico, cu 
awe y sigur mañan, hala di 
medidanan ta cay ariba e 
lomba di e clase trahado; 

• Globalisacion, 

cual ta dicta un desaroyo 
socioeconomico (neo- 

liberal), cual no ta tene 
cuenta cu e trahado; 

• E poder inmenso cu 
empresarionan di e industria 
turistico tin y ta reclamando 
mas; 

• E continuo coriente 
anti sindical di parti di 
gobierno y di empresarionan. 

Trahado no kier afilia na 
sindicato 

Prome ta a consecuencia di 
e tendencia ariba menciona 
ta causando cu sindicalismo 
tin cada dia menos miembro 
y hopi biaha den un empresa 
e leynan y conducta di 
empresario ta pone cu e no 
miembro, esunnan cu no ta 
contribui na e lucha sindical 
tin mesun derecho, tin biaha 
mas cu esunnan cu si ta paga 


pa e lucha sindical sigui su 
curso. Esaki ta haci cu hopi 
miembro ya ta pensa pa 
elimina nan miembresia ya 
cu sin ta miembro nan tin 
mesun derecho. 


E tendencia aki ta creando un 
mentalidad di oportunismo, 
di chupado, di bagamundo, 
etc. 

E falta di solidaridad di un 
trahado pa otro cual ta un di e 
principionan di sindicalismo 
ta birando menos. 
Netamente e trahado 
solitario ta sin poder ora e ta 
enfrenta su dunado di trabao 
su so, pasobra ta e unidad di 
trahadonan den un empresa 
solamente por para tur cos y 
exigi mehoracion. 

Tambe ta bon pa menciona e 
tendencia den sindicalismo 
pa kita miembro di otro 
sindicato. 

Den sector priva di e 55 mil 
pa 60 trahado e afiliacion no 
ta surpasa 5%. Den sector 
publico si tin un afiliacion 
sindical mas grandi, banda 
di 65 pa 70%. Pues e lucha 
sindical mester bay sector 
priva. 

Clase media ta birando 
chikito 

Prome cu Status Aparte, e 
4 puntonan ariba menciona 
no tabata vislumbrando y no 
tabata afecta e lucha sindical. 
Trahadonan y sindicalismo 
tabata mas uni, esaki a trece 
condicionnan di trabao hopi 
bon cu podise awe no fey 


mas. 

Sindicalismo tabata un 
poder cu lidernan fuerte y 
tabatin balans ariba e tereno 
socio politico, cu un clase 
media grandi, di trahadonan 


den sector publico, manera 
ambtenaarnan, polisnan, 
maestronan y hopi mas. 
Den sector priva tabatin e 
sector petrolero hopi fuerte, 
trahadonan di banco y hasta 
na hotelnan e entradanan di e 
trahadonan tabata aceptabel, 
sigur esunnan den un 
posicion di maneho. 

Cu cambionan grandi na 


mundo, treci dor di e duo 
Reagan/Thacher den e 
decada 80 di siglo pasa, e 
trahado mundialmente a 
cuminsa sinti e baymento 
atras, igualmente na Aruba. 
Maske den sector publico e 
luchanan fuerte den e decada 
di 90 di e siglo pasa a yuda 
mantene trahadonan cu bon 
condicionnan di trabao, te 
den e fmal di e prome decada 
di siglo 21, pues cu un 
posicion fuerte. 


Poco afiliacion y guera entre 
sindicato pa kita miembro 
Na e momento aki ta bisto cu 
sindicalismo na Aruba ta den 
un retroceso. 

Sindicatonan parce a perde e 
posicion fuerte di añanan 70. 
Fuera di e tendencia nobo di 
e Neo-liberal, hopi erornan 
ta ainda den e sindicatonan 
mes 

Den e añanan 70 y 80 di siglo 
pasa, cu menos sindicato 
tabatin mas trahado organisa. 
Den sector publico tin un 
grado halto di afiliacion pero 
di otro banda un cantidad 
grandi di sindicatonan 
chikito cu ta bringando pa 
miembresia, ta haci esaki 
door di kita miembro di 
sindicato grandi manera 
SEPPA. E sindicato chikito 
ta busca e trahado cu ta afilia 
na otro sindicato, nan no ta 
mustra e solidaridad y hopi 
biaha ta strobando e unidad. 
STA ta conoci pa hiba 
lucha y kita miembro di 
otro sindicato, uzando 
pretextonan sin base. 

Na WAB, tabatin un welga 
di 4 dia cu segun e sindicato 
e porcentahe di overtime pa 
diasabra ta regla den ley y 
empresarionan no ta aplica 
ley. Ripiticion di 2 pa 3 aña 
pasa. Despues di 4 dia di 
welga ta manda trahadonan 
bay traha y awor nan ta bisa 
cu nan a bay Hues, despues 
ta sali den prensa cu nan 
abogado y abogado di WAB 
ta bay sinta na mesa pa yega 
na un areglo. Pakico no a 
haci esaki, prome cu atrobe a 
laga e trahadonan perde 4 dia 
di trabao (welga). 

Mester menciona si cu den 


V 


sector hotelero, ta mustra cu 
nan ta haciendo nan trabao cu 
afiliacionnan di trahadonan 
den sectornan den un hotel, 
aki y aya. 

Otro sindicato Topa cu 
mesun actitud. Awe nan ta 
grita cu Gobierno mester 
pone GO-A funciona. Algo 
cu sindicalismo consciente 
a rechasa hopi tempo pasa, 
prome cu Status Aparte 
y tambe despues. Pakico? 
Pasobra den e articulo 
107, lid. 7 di e ley ta bisa, 


cu ora Gobierno no ta di 
acuerdo cu e conseho di 
sindicato, Gobierno su so 
ta dicidi. P’esey semper, 
durante e ultimo 25 añanan 
ariba condicion di trabao 
di e empleado publico, 
sindicatonan a negocia, 
haciendo e letranan den 
e ley di GO-A como 
letranan morto. E diferente 
veredictonan di 2008 a 
reconoce esaki tambe. 

Lucha di cierto sindicato pa 
kita derecho for di trahado 
Tin un fenomeno hopi 
mahos ta cogiendo plasa, 
siguiendo e ehempel na New 
York. Eynan e sindicato den 
construccion, pa interes 
propio, a lansa un campaña 
pa baha salario y otro 
beneficionan di trahadonan 
den servicio publico y cu 
placa ey, e estado New York 
mester construi edificionan 
pa asina nan miembronan ta 
ricibi empleo. 

Igualmente na Aruba ta 
pasando cu e sindicato den 
salubridad, ABV cual ta bisa di 
ta contra pa trahadonan den 
sector publico tin areglonan 
cu sector priva no tin y segun 
nan mester elimina esakinan, 
pa Gobierno uza e placa pa 
otro asuntonan. Y net nan 
ta drentando sector publico 
y poniendo den practica 
abolicion di varios areglonan 
normal den sector publico. 
Informacion ricibi ta, cu den 
e CAO nobo pa e Centro 
Medico IMSAN a aboli e 
areglo di ATV-dag. 
Trahadonan a perde 13 dia di 
vacacion. Den e CAO, a baha 
tambe e suma di diferente 
areglonan di trahadonan den 
sector publico, no ta papia di 
indexering, maske tur hende 
sa cu e aumento di costo di 
bida lo ta barbaro, no tin 
participacion sindical y hopi 
asuntonan cual ta normal 
den sector publico. Esaki ta 
un tendencia grave. 

Mi mester menciona si cu 
e trahado tin e libertad pa 
scoge su sindicato, hasta pa 
scoge su burdugu cu ta kita 
derechonan for di dje. 

Falta di Informacion y 
formacion 

Un otro fayo grandi di 
sindicalismo ultimo tempo 
ta e falta grandi di duna 
informacion na un forma 
structural. 

Informacionnan di e lucha 
sindical y di otro desaroyonan 
cual ta afecta e clase trahado. 

Continuacion na 

siguiente pagina 













DIAMARS 4 AUGUSTUS 2015 





,r f 


PENSA 


Sindicalismo Arubiano 


Continuacion dipagina 18 


Mi ta trece e ehempel cu, durante cu mi tabata lider 
maximo den SEPPA di 1985 pa 1998 y despues cu 
mi tabata forma parti di directiva te cu mita di 2005, 
mi persona a percura cu tur diadomingo, SEPPA 
tabatin su programa radial y mayoria di biaha e 
programa papia a wordo poni ariba papel y manda 
pa prensa pa asina e clase trahado ta bon informa. 
Esaki ta haci un falta grandi na e momentonan aki. 
Igualmente formacion, semper e topico aki tabata 
ricibi atencion special durante mi carera den 
SEPPA. Pa Lidernan, delegadonan y militantenan, 
awe no tin formacion na un forma structural. 

Sigur den un mundo cu ta cambiando y cu e 
penetracion di Globalisacion y su ideologia Neo- 
Liberal, formacion di lidernan y di delegadonan, di 
militantenan y di trahadonan ta esencial. 

Gobierno y empresarionan ta mal uzando e 
fayonan den sindicalismo 

E fayonan prome menciona den sindicalismo, sigur 
ta asuntonan cu e personanan cu ta delinea e maneho 
pa gobierno sigur ta analisa y consecuentemente 
tene cuenta cu nan den maneho di Gobierno. 
Sindicato ta esun yama pa defende e bienestar 
di pueblo contra tur actonan corupto, contra 
rancamento di siboyo di gobernantenan. 
Sindicalismo ta e defensor di pueblo y nan mester 
wordo mira como e campeonnan pa defende e 
interesnan di pueblo y derechonan di trahado. 

Ta bisto cu e poder di e dirigentenan den e 
industria di turismo dia pa dia ta creciendo. Nan 
ta ricibi tur cos cu nan pidi, parce cu nan ta dirigi 
Gobierno. Nan tambe ta analisa e dificultadnan 
den sindicalismo. 

Den e industria di turismo na Aruba e ganashinan 
ta barbaro si tene na cuenta cu poco placa ta yega 
Aruba for di e benta di cambernan cual ta pasa via 
transaccionnan electronico di placa di e cadena di 
cada hotel. 

Nos tur sa tambe di con e poder inmenso di e 
doñonan di hotel. Un parti grandi di e campaña 
electoral ta wordo paga pa nan y ora gobernacion 
start ta nan ta e reynan cu gobernantenan ta tene 
cuenta. 

Dialogo Social di Gobierno Eman a haci daño 
grandi na sindicalismo 

Algo cu a haci hopi daña na sindicalismo na Aruba 
ta e Dialogo Social. 


Fuera di e culpa di sindicalismo, Gobierno a mal 
uza e periodo cu tabatin Dialogo Social pa hiba un 
maneho di haci y deshaci, hisando nos debenan 
nacional te na 80 pa 85% di nos GDP, cu hopi 
proyectonan cual no por wak claridad di dia. Awe 
nos ta sinti e efectonan. 

Na fmal di 2013, por bisa cu e dialogo Social a yega 
su fin. 

Gobierno for di 2011 tabata sa di e problema di 
hisamento di edad pa bay cu AOV nan no kier a 
discuti nada prome cu eleccion di september 2013 
y den pura a inicia e discusionnan na november 
2013. Cu solamente Simar na su banda, Gobierno 
cu e pretexto falta di tempo, a cera e discusionnan 
den Dialogo social y a laga parlamento tuma e 
decision. 



Eynan Dialogo Social a yega su fin. 

Sigur un experiencia cu sindicalismo mester siña 
di dje pa den futuro ningun Dialogo Nacional ta 
sigui e rumbo aki. Por ta cu sindicalismo por a haci 
mas, pero no por culpa sindicalismo pa e echonan 
di un Gobierno manipulado. 

Berdad ta tambe cu oposicion a tilda sindicatonan 
masha hopi mes cu nan a drenta den e Dialogo 
Social. Continuamente oposicion, MEP ta ataca 
sindicatonan, pasobra nan tabata den e Dialogo 
Social. Pero ta bon pa tur hende comprende cu pa 
sindicalismo, e cultura di dialogo ta algo hopi bon 
pa e clase trahado. Sindicalismo no por a nenga 
di drenta den un Dialogo Social of Nacional cu 
Gobierno. Ta bon pa remarca cu, dialoga, discuti y 
yega na solucion ta e core- negoshi di un sindicato. 


Sindicalismo ta mara na dialogo. Berdad ta, cu e 
dialogo mester trece su frutanan pa e trahado, cual 
no tabata e caso y Gobierno a mal uza sindicalismo 
cu e Dialogo Social. 

Ta bisto cu Gobierno no kier a discuti 3 topiconan 
importante den e Dialogo social: 

• Desaroyo economico na Aruba, den cual e 
trahado tin un luga importante; 

• Financia Publico; 

• Desaroyo di salarionan na Aruba, relaciona 
cu crecemento di GDP y e Minimo di existencia 
(bestaansminimum); 

Desaroyo economico anti trahado 

Algun tempo pasa mi a publica e indicadornan 

economico. 

E indicadornan ta mustra cu nos economia a crece 
barbaramente, pero salario minimo a keda abao, 
cual tambe ta e indicacion cu otro salarionan na 
Aruba ta abao. 

Si nos wak cu e GDP pa habitante a crece cu 200% 
den Status Aparte, salario minimo apenas un 77%, 
cual tambe ta indicacion con otro salarionan a subi. 
Mi no tin nodo di puntra, ni a punta dede ta 
kendenan a bay cu e subimento barbaro di nos 
GDP, cu e trahadonan a produci. Un cos ta sigur, e 
trahadonan no! 

Mi ta bolbe trece e tabel cual ta indica e resultado 
di e desaroyo economico pa e trahado. 

Pa fm di 2014 e cifranan ta demostra cu tin un 
inhusticia grandisimo ya cu ta e masa grandi di 
trahadonan a percura pa e crecemento di nos 
economia, un grupo chikito di esunnan poderoso 
a apropia e rikesa y dia pa dia nan ta birando mas 
poderoso pa loke ta capital. 

Trahado y sindicalismo tin di lucha cu 2 
consecuencia grave pa por sobrevivi 
Pues sindicalismo y clase trahado na Aruba awe ta 
den un situacion dificil, specialmente teniendo na 
cuenta cu 2 consecuencia fatal pa e trahado: 

• E crisis politico cu gobierno a crea dor di 
2010 cu problemanan fmanciero grandi, esunnan 
cual casi totalmente lo baha ariba lomba di e 
trahado cu mas medidanan pa drecha e situacion 
financiero di Gobierno. 

• E desigualdad grandi den nos comunidad 
unda e 1 pa 2% di poblacion ta gosa di situacionnan 
excelente y e masa di trahadonan, no ta gana un 
salario, tambe den sector publico, cu ta yega na e 
bestaansminimum cu gobierno ta cualifica como e 
nivel ariba e situacion di pobresa na Aruba. Door 
di cu sindicalismo no por mustra su mokete, e 
desigualdad ta sigui crece. 

Pa finalisa tur e problemanan menciona ta 
rekeri un unidad fuerte di trahadonan. 

Mi a skirbi e comunicado aki, mencionando e 
problemanan cu tin actualmente den mundo 
sindical, sperando cu esakinan lo yuda na trece mas 
discusion sincero entre sindicatonan pa despues 
esaki culmina den mas unidad bao sindicatonan. 
Un unidad cu ta e deseo grandi di trahadonan y 
sigur un arma pa mehora e situacion di e clase 
trahado. Lidernan mester sinta hunto pa analisa e 
situacion di e clase trahado. 

Sigur e dos sindicatonan grandi SEPPA y FTA 
mester por uni y mustra e direccion na otro 
sindicatonan, con pa Sali na defensa di e trahadonan 
y enfrenta e medidanan di Gobierno. 

Nos tin un desaroyo socioeconomico cual no ta 
sostenibel mas pa e trahado. 

Di parti di Gobierno medida tras di medida ta bini 
y e trahado hunto cu e pensionado mester carga tur 
cos ariba nan lomba, mientrastanto empresarionan 
ta dicta e desaroyo socioeconomico na nan fabor.Q 

Angel Di Maria ta acepta acuerdo di 4 aña cu PSG 


PARIS (AP) - E delantero di 
Manchester United, Angel Di 
Maria lo bay hunga cu e ekipo 
Paris Saint-Germain cu un con- 
tract di 4 aña, cual ta hacie e di 2 
hungado mas caro den liga Fran- 
ces su historia. 

Un persona cu ta familiar cu e situa- 
cion a bisa AP cu Di Maria lo ta na 
Paris e siman aki, pa firma e contract, 
despues di un examen medico na 
Doha dialuna. 

E persona a papia bou condicion cu 
lo mantene su identidad anonimo, 
como cu e no tabata autorisa pa papia 
publicamente di e acuerdo prome cu 
e ta oficial. Manchester United a bay 
di acuerdo pa bende e delantero di 
Argentina, pa mas o menos 63 miyon 
euro, e persona a bisa. 

Na PSG, Di Maria lo ta hungando 
cu e striker di Uruguay Edinson Ca- 
vani, kende a join e ekipo pa 64 mi- 
yon euro na 2013. E contract aki a 


pone e record pa esun di mas halto 
na Francia. 

E ex medio campo di Real Madrid 
a bay hunga cu Manchester United 
pa un contract di 59.7 miyon pound 
zomer pasa, cual tabata e contract di 
mas grandi den futbol Britanico, pero 
e tabatin un temporada inconsistente 
na Old Trafford. 

Di Maria a cuminsa bon comienso 
di temporada, pero despues e taba- 
tin dificultad pa adapta den Premier 
League. E homber di wega di e fi- 
nal di Champions League na 2014, a 
wordo baha pa un rol menos impor- 
tante den Louis van Gaal su ekipo, y 
el a termina e temporada cu 3 gol den 
27 wega. Pero, e tabatin 10 asistenci- 
anan cual solamente Cesc Fabregas di 
Chelsea tabatin mas. 

Di zomer pasa, PSG tabata buscan- 
do pa negocia cu Di Maria, pero re- 
striccionnan fmanciero di UEFA, cu 
awor a wordo suavisa, a preveni su 
transferencia pa e capital Frances.Q 



Hosszu di Hungria ta pone record mundial den 200IM 


KAZAN, Rusia (AP) - Ka- 
tinka Hosszu a pone un 
record mundial den 200 
meter medley individual 
na campeonato mundial 
di landamento. 

E Hungaro tabata dilanti y 
a termina cu un tempo di 
2 minuut, 6.12 seconde pa 
gana medaya di oro dialuna 
anochi. 

Hosszu, kende ta train na 
Merca y kende su esposo 
Shane Tusup ta su coach, a 
tapa su boca cu un man na 
laira y a yora ora cu el a mira 
su tempo. 

E tabata e di 4 record mun- 
dial cu a wordo pone den 
2 dia na Kazan Arena, tur e 
recordnan a wordo poni pa 
muhe. 

Kanako Watanabe di Hapon 
a termina na di 2 luga cu un 
tempo di 2:08.45 y Siobhan 


O’Connor di Gran Britania 
a termina na di 3 luga cu un 
tempo di 2:07.77. 

E Mericano Maya Di Rado 
tabata na di 4 luga y su com- 
pañero di ekipo Melania 
Margalis a termina na di 7 
lugaO 





Atleta di Special Olympics 
perdi a aparece leu 


LOS ANGELES (AP) - Un atleta di Al- 
bania cu a disparce di Special Olympics 
na Los Angeles a aparece sano y salvo, 
350 miya ley na un ciudad na San Fran- 
cisco Bay Area. 

Andi Gusmari di 44 aña, a yega warda di polis 
di Hayward su mes dialuna trempan, y a uza 
e telefon den lobby pa tuma contacto, asina 
agente Guy Jakub a bisa. 

Gusmari, kende tabatin su documentonan cu 
ne, tabata salvo y comodo, pero polis no por a 
comunica cu ne mucho bon, pasobra e tin un 
dificultad cu habla, Jakub a bisa. 

Gusmari, un atleta di bowling, a disparce di 
University of Southern California diasabra 
anochi. 

Aparentemente el a subi bus pa Noord Cali- 
fornia, Jeff Car, COO di Special Olympics 
World Games Organizing Committee. 

“Nos ta contento cu Andi ta sano”, Carr a 
bisa den un declaracion. 

E famia di e atleta a wordo notifica, y el a pa- 
pia cu nan, Rich Perelman, vocero pa e wega- 
nan olimpico LA2015 a bisa. 

Personal di Special Olympics tabata di bin 
busca Gusmari na Haywayd, Jakub a bisa. 



Mas o menos 6500 atleta di rond mundo a 
participa na Special Olympics, cual ta uza lu- 
ganan deportivo den area di Los Angeles. E 
ceremonia di fmal tabata diadomingo.Q 

Programa di gobernacion 
den fase final 


KRALENDIJK - E pro- 
grama di gobernacion 
2015 - 2019 ta den su fase 
final. Esaki ta nifica cu e 
programa di gobernacion 
pronto lo wordo presenta 
na publico. 

Recien e directoradonan di 
gobierno a repasa e docu- 
mento despues di cual Co- 
legio Ehecutivo a trata e 
documento den concepto. 


Na e momento aki ta po- 
niendo e ultimo man riba e 
documento Y gezaghebber ta 
preparando un introduccion 
pa complementa e programa 
di gobernacion. “Na e mo- 
mento aki nos ta poniendo e 
atendiendo e detayenan fmal 
pa por presenta e programa 
di gobernacion 2015-2019 na 
pueblo di Boneiro”, segun 
Colegio Ehecutivo.Q 



Prijsnan pa consumido a subi 0,5 porshento 

WILLEMSTAD - E cifra 
indice di prijs pa consu- 
mido na Corsou na luna 
di juni 2015 a subi cu 0,5 
porshento. 

Si compara e periodo di e ul- 
timo 12 luna te cu juni 2015 
cu mes periodo prome cu 
esey, ta resulta cu prijsnan a 
subi cu un promedio di 1,0 
porshento. 

OODurante luna di mei e 
cambionan di prijs mas nota- 
bel a sucede den e categoria- 
nan di consumo “Vivienda”, 
“Paña y sapato” y “Transpor- 
te y comunicacion”. 

Esaki por deduci for di dato- 
nan cu a wordo publica awe 


dor di Oficina Central di 
Estadistico (CBS). 

Desaroyo di prijs durante 
luna di juni 2015 
E cifra indice di prijs pa con- 
sumido na Corsou durante 
luna di juni 2015, compara 
cu mei 2015 a subi cu 0,5 
porshento, esta di 123,2 pa 
123,8. 

Durante luna di juni cu- 
ater di e nuebe categoria- 
nan di consumo a subi den 
prijs, mientras tres a keda 
stapel den prijs y dos a baha 
den prijs. E categorianan 
di consumo cu a bira mas 
caro ta “Vivienda” (+1,7%), 
“Transporte y comunica- 
cion” ( + 0,7%), “Cuminda” 


( + 0,3%) y “Recreacion, edu- 
cacion y desaroyo” ( + 0,1%). 
Mas barata a bira e catego- 
rianan di consumo “Paña y 
sapato” (-3,6%) y “Salubri- 
dad” (-0,1%). E categorianan 
di consumo cu a keda stapel 
den prijs durante luna di juni 
ta “Sobra”, “Mueble, apara- 
to- y articulonan domestico” 
y “Bebida y sigaria”. 

E cambionan di prijs speci- 
fico cu mas a resalta durante 
luna di juni ta cu di un banda 
uzo di electricidad (categoria 
di consumo “Vivienda”) y 
gasolin (categoria di consu- 
mo “Transporte y comunica- 
cion”) a bira respectivamente 
10 y 6 porshento mas caro, 
mientras cu di otro banda 
paña (categoria di consumo 
“Paña y sapato”) y uzo di 
awa di cranchi (categoria di 
consumo “Vivienda”) a bira 
respectivamente 4 y 1 pors- 
hento mas barata. 

Desaroyo di prijs 
compara cu un aña pasa 
y inflacion riba termino 
largo 

E cifra indice pa consu- 
mido na juni 2015 (123,8) 
tabata 1,0 porshento mas 
abou compara cu juni 2014 
(125,0). E cifra aki ta indica 
cu luna di juni e aña aki taba- 
ta 1,0 porshento mas barata 
cu luna di juni aña pasa, pa 
loke ta trata e prijs promedio 


di productonan y servicionan 
pa consumido. 

E promedio di diesdos luna 
di prijs pa consumido na juni 
2015 tabata 1,0 porshento 
mas halto cu na juni 2014, 
pues un subida di e prome- 
dio di diesdos luna di e cifra 
indice pa consumido di 122,8 
pa 124,0. 

E cifra aki (1,0%) ta duna 
segun CBS un bon bista di 
inflacion riba termino largo y 
consecuentemente ta wordo 


recomenda como instru- 
mento pa indexacion. 
Inflacion ta refleha perdida 
di balor di cen, pues di forsa 
di compra, dor di subida di 
prijs di producto y servicio 
pa e consumido. E cifra di 
inflacion pues ta duna un 
indicacion di e subida pro- 
medio di costo di bida. Por 
constata cu inflacion na Cor- 
sou durante e delaster shete 
kwartaal ta continuamente 
bou di 2 porshento y awor 
hasta a baha te na e nivel di 1 
porshento. Q 


Caso contra Gamba lo sigui 
diaranson awor 


WILLEMSTAD - Cor- 
te ta bay trata diaran- 
son 5 di augustus varios 
caso, aunke ta e periodo 
di receso pa Corte. 

Pa 09:30’or ta bay trata e 
caso contra e sospechoso 
K. “Gamba” G. di St. Kitts 
and Nevis cu ta wordo so- 
specha di ta complice den 
caso di asesinato di Raikel 
Conception dia 27 di janu- 
ari 2013 na Caracasbaai/ 
JanThiel. 

Pa 10:45’or ta trata un caso 
di descubrimento dia 24 di 
april 2015 di un cheque y 


(intento) horta di un vic- 
tima. 

Pa ll:30or ta trata un caso 
contra R.A.F.N. cu ta wor- 
do sospecha di maltrato cu 
un arma, den e caso aki un 
martiu of otro obheto pare- 
cido cu ta menciona den 
Decreto di Ley. Cu esaki el 
a maltrata su victima severo 
dia 26 di april 2015. 

Pa 3or di atardi ta trata un 
caso contra 2 sospechoso 
cu ta wordo sospecha di la- 
dronicia dia 25 di mei 2015 
den un cas na Bramendi- 
weg na unda a bay cu varios 
mercancia di balor.Q 


SMOC: Polucion a bati tur record den juli 2015 


WILLEMSTAD — Emision de- 
posito di suafel cu materia fini 
tabata bastante halto den luna 
di juli. E reclamonan cu tin ta 
husto, considerando e cifranan di 
luna pasa. Asina e organisacion 
ambiental SMOC ta bisa. 

“Pasa un dushi vakantie na Corsou. 
Ta bon pa e turista (y tambe pa eco- 
nomia di Corsou). Esta, si bo no ta 
keda bou di huma di Isla. Gobierno 
Hulandes y esun di Corsou no tin 


cun’e, pero decencia nan largo e 
miseria di maneho pa medio ambi- 
ente aki ta contamina. SMOC si ta 
worry y cu gusto ta informa ciudada- 
no cu ta turista. 

E emision di dioxido di suafel (S02) 
cu materia fmi (TSP cu PM10 (ma- 
teria fmi te cu 10 /xm) di luna pasa ta- 
bata bastante halto atrobe. E habitan- 
tenan bou di huma ta blo demostra 
cu nan a harta caba. P’esey SMOC a 
ricibi un avalancha di yamada di per- 
sona preocupa. E preocupacion aki di 


hende bou di huma ta husto, asina e 
prome bistimentonan ta mustra. 

Na altura di Beth Chaim cu Cas 
Chikito a surpasa e normanan di 
World Health Organization (WHO) 
pa cu S02 masha hopi biaha (pro- 
medio pa 10 minuut = 500 /xg/m3; 
promedio pa 24 ora = 20 /xg/m3). 
Remarcabel ta e emision di TSP (To- 
tal Suspende Matter) cu ta preocupa 
SMOC, particularmente pa e garan- 
tianan entre nos. 

E emision di TSP, segun e prome 


midimento nan, tabata fuerte. WHO 
ta duna dos balor di limite pa materia 
fmi (PM10). E directiva pa e prome- 
dio y 24 ora ta 50 /xg/m3. A sali na cla 
cu a surpasa e normanan aki diferente 
biaha durante luna pasa banda di Cas 
Chikito (mira akibou). E promedio 
pa aña ta 20 /xg/m3. Si Isla ta sigui su 
tendencia di luna pasa, e lo kibra e 
normanan aki tambe”, asina SMOC 
ta bisa. A manda diferente di e dia- 
gramnan pa prensa pa asina prensa 
mester confirma e informacion. □ 

Kiebro formal na McDonalds Santa Rosa y KFC na Santa Maria 



WILLEMSTAD -ayera marduga, tabatin 
kiebro nan formal na McDonalds Santa Rosa 
y na Kentucky Fried Chicken na Santa Maria. 


Desconocinan a bay cu algun mil florin, producto 
di benta di un fin di siman hopi druk. 
Autoridadnan ta haciendo un investigacion pro- 
fundo den e caso aki, caminda por a constata un 
patronchi di operacion cu ta casi identifica. Esey ta 
pone cu por yega na e conclusion preliminar cu ta 
un gang ta haciendo su mes culpabel na e casonan 
aki. E ladronnan na ambos restaurant fastfood a 
kibra glasnan di e luganan aki, drenta bay paden, 
yega na safe, habri e safe y saca tur cen di benta di 


weekend bay cun’e. Polisnan ta haciendo investig- 
acion di ambos robo. E prome indicacion ta mustra 
cu ta trata di algun mil florin cu a bay cun’e. 

E compania McDonalds a saca un mensahe awe 
mainta cu ta referi na loke a tuma luga. E mensahe 
ta bisa asina aki. 


i 



“Pa McDonald’s siguridad di nos empleadonan 
y nos clientenan ta un prioridad. Pa e motibo ey 
nos ta mantene un ambiente sigur pa tur nos cli- 
entenan. Un kiebro a tuma luga despues cu nos 
a cera ayera nochi na nos restaurant na Sta. Rosa 
y nos ta cooperando cu polis. Polis ta encarga cu 
e investigacion di e kiebro, caminda no tabatin 
daño personal. Nos ta sigura nos clientela cu nos 
ta comprometi pa duna cuminda di calidad den un 
ambiente sigur. Tur nos restaurantnan ta ekipa cu 
sistema di siguridad y proceduranan di siguridad”, 
asina e compania ta bisa.Q 




Fondo di Pensioen Vidanova a cera aña manteniendo 

su grado di cobertura di 117% 


WILLEMSTAD - Despu- 
es di tabatin un aña 2013 
excepcionalmente bon, 
mercadonan internacio- 
nal no a funciona asina 
bon pa e inversionnan 
Internacional no Meri- 
cano di Vidanova. Esaki 
a wordo causa primera- 
mente pa motibo cu e dol- 
lar Mericano a bira asina 
fuerte compara cu otro 
monedanan importante 
entre otro Euro. 

Pa motibo esaki, comparti- 
mento di e resultado Inter- 
nacional den dollar, a reduci 
e ganashinan di nos fondo 
fuertemente, loke tabata e 
caso pa mayoria di inver- 
sionista cu dollar como base. 
Consecuentemente, Vidan- 
ova su inversionnan a crece, 
pero no cu e resultadonan 
manera esaki lo tabata e caso 
si nan tabata tur den inversi- 
onnan Mericano. 

Pero desde e punto di bista 
di control di riesgo e inver- 
sionnan aki hunto cu demas 
inversionnan ta haci e fondo 
menos sensitivo pa fluctua- 
cion den mercado interna- 
cional. 

E mercado di inversion Mer- 
icano di Vidanova a duna 
un hopi bon resultado, pero 
mercadonan No Mericano 
(tanto accionnan como pa- 
pelnan cu interes fiho) su 
resultado tabata abou, pero 
mas halto cu e bench mark 
(pues comparacion di loke 
otronan den e mesun tipo 
di mercado di inversionnan 


a haci) mientras cu otro in- 
versionnan no denomina 
den US dollar tambe a su- 
fri a consecuencia di e dollar 
fuerte, Pa motibo conversion 
na un dollar hopi fuerte. 

Pero e manera conservativo 
cu e inversionnan di Vidan- 
ova ta posesion, a proteha e 
fondo di un mal resultado. 
Di otro banda, e echo cu 
Vidanova su inversionnan 
ta hopi diversifica den dife- 
rente pais y den diferente 
valuta a pone cu e fondo no 
por a probecha di tur e subi- 
da di mercado Mericano por 
ehempel. Pero na momento 
cu cosnan tabata menos posi- 
tivo riba mercado fmanciero 
Internacional, Vidanova 
no a haya esaki tampoco cu 
bahada mesun drastico cu 
mercado den e sectornan y 
paisnan cu e tin su inversi- 
onnan. Consecuentemente, 
Vidanova su resultado riba 
su inversionnan Internacio- 
nal tabata 2.8%, den un mer- 
cado caminda e resultado pa 
Vidanova su inversionnan a 
duna un resultado di 2.3% pa 
aña 2014. 

Posibilidad nan pa inversion- 
nan local si desafortunada- 
mente ta keda un punto di 
preocupacion mirando e tiki 
proyectonan cu tin cu ta ren- 
dabel y alabes cu un riesgo 
aceptabel. 

E inversionnan local a duna 
un resultado pa e aña 2014 
di 4.5% compara cu 4.6% 
den 2013. Esaki ta un bahada 
leve, pero e ta mustra alabes 
sinembargo un stabilisacion 


den e bahada cu nos a bin 
ta nota e ultimo añanan aki. 
Vidanova ta keda busca in- 
versionnan local cu un riesgo 
aceptabel y cu por duna un 
bon rendimento. Asina Vi- 
danova ta keda busca opor- 
tunidad pa contribui na e 
desaroyo di tur e islanan cu 
tabata pertenece na Antia 
Hulandes. Den esaki lo tene 
bon cuenta pa no subi e ries- 
gonan mas cu ta necesario. 

Den 2014 e Fondo a realisa 
riba su inversionnan total un 
rendimento di 3.6% compara 
cu 7.1% den aña 2013. Den 
tur esaki, e rendimento real 
riba termino largo di e fondo 
sinembargo a keda riba 7%. 
Na fin di 2014 Vidanova ta- 
batin un total di 57 compania 
afilia (asina yama sponsor). E 
cantidad di participantenan 
di e fondo a subi di 4.565 na 
2013 pa 4.803 na fin di aña 
2014. E reserva pa obliga- 
cionnan di pensioen (“VPV”) 
a subi cu 3.9% compara cu 
2013 te un montante di ANG 
657.806.207 na fin di aña 
2014. E capital di spaar di e 
fondo pa participantenan cu 
un plan di pensioen di Con- 
tribucion Defmi, a subi cu 
21.8% compara cu aña pasa 
pa yega ANG 38.940.694 na 
fin di aña 2014. 

E activo nan di e fondo a au- 
menta di ANG 784.371.597 
na aña 2013 te na ANG 
829.982.629 na fin di 2014. 
Pa e aña 2014 e fondo a reali- 
sa un resultado operacional 
di ANG 34.469.303 (2013: 
ANG 60.041.588). Manera 


ta custumber di fondonan 
di pensioen, e resultado aki a 
wordo uza pa fmancia e cam- 
bionan den e obligacionnan 
di pensioen (VPV) y e capi- 
tal di spaar di e miembronan. 
Despues di esaki e fondo a 
keda cu un resultado netto di 
ANG 16.472.087 pa aña 2014 
(2013: ANG 19.421.282). E 
montante aki a wordo aña- 
di na e otro reservanan di e 
fondo. 

Maske e resultadonan di e 
fondo tabata menos cu loke 
nos a spera, Vidanova por a 
mantene su grado di cober- 
tura stabiel riba 117% mesun 
cos cu 2013. Esaki ta nifica 
cu e fondo tin 17% mas ac- 
tivo cu e loke e tin mester pa 
por cubri tur obligacionnan 
di pensioen cu e fondo tini. 
Pues Vidanova a keda cu un 
posesion solido di solvabili- 
dad. 

E posicion di likides di e fon- 
do tambe ta keda hopi solido. 
Tanto riba termino mediano 
como mas largo e fondo tin 
mas cu suficiente likides pa 
cubri su obligacionnan. 
Vidanova ta un fondo di pen- 
sioen colectivo priva y habri 
pa tur sorto di compania. 
Aña 2014 Vidanova a celebra 
su di 46 aña. Vidanova, origi- 
nalmente funda pa motibo 
di companianan di utilidad 
di Corsou, islanan BES y St. 
Maarten, awendia tin spon- 
sornan (companianan afilia) 
riba tur e islanan cu tabata 
forma Antias Hulandes. 

Vidanova ta inverti un gran 
parti di su fondonan den 
tur e islanan aki, tanto den 


proyectonan specifico mane- 
ra entre otro proyectonan 
turistico na Corsou, Haf 
di St. Maarten, Prinses Juli- 
ana Airport y e brug nobo na 
St. Maarten: Simpson Bay 
Causeway Bridge, compa- 
nianan di telecomunicacion 
na Corsou y St. Maarten, 
Hospital SOGA na Aruba y 
Maria Dal na Boneiro. Tam- 
be Vidanova tin parti di su 
capital inverti den bononan 
di Gobierno y deposito na 
diferente banconan local. 
Un otro parti substancial ta 
wordo inverti riba mercado 
financiero internacional via e 
manager di inversion. 

Mirando cu mercadonan 
fmanciero ta wordo hopi 
influencia pa cambionan di 
prijsnan, Vidanova a posi- 
ciona su inversionnan bas- 
tante conservativo pa asina 
proteha e inversionnan haci 
mas tanto posibel. Vidanova 
su inversionnan ta hopi di- 
versifica entre paisnan, re- 
gion, categoria di inversion, 
sectornan y moneda. Cu 
esaki posibel riesgo di con- 
centracion ta wordo reduci 
substancialmente. 

Hunta di maneho di Vidan- 
ova ta gradici staf y personal 
pa e bon trabou eherce du- 
rante 2014 y ta gradici tur su 
sponsornan riba tur e islanan 
pa nan confiansa cu nan ta 
sigui mantene den Vidanova. 
Vidanova lo sigui haci tur 
su esfuerso pa duna servicio 
excelente. Un copia di e re- 
lato anual 2014 di Vidanova 
ta disponibel via nos website: 
www. vidanova. netQ 

Gruanan a cay riba casnan na Hulanda 


AMSTERDAM (AP) - Dos grua 
cu tabata wordo uza den e res- 
tauracion di un brug na un ciu- 
dad na Hulanda, a cay riba un rij 
di edificio y media local a reporta 
cu ta cu 20 hende a keda herida. 

Ton Koot, vocero pa brandweer local 


na Alphen aan den Rijn a bisa NOS 
cu e mashin pisa tabata wordo hala pa 
e sitio dialuna por si acaso tin hende 
pega bou di sushedad y nan mester 
wordo rescata. Koot a bisa cu e no sa 
con serio e heridanan cu e victiman- 
an a ricibi ta. 

Video amateur cu a wordo transmiti 




na NOS, ta mustra cu gruanan riba 
un flotado, cu tabata transporta un 
seccion grandi di e brug, ora cu nan a 


perde balansa y a cay riba un rij di cas. 
No tabatin mas detaye di e 
incidente. □ 


Denproximo 15 añanan: 


Estadonan di NU ta pone meta pa caba cu pobresa y hamber 

NACIONNAN UNI (AP) - E 193 estadonan miem- bro di NU a yega na un 

acuerdo pa agenda di de- 
saroyo nobo pa e proximo 
15 añanan, cual ta encera 
caba cu pobresa y hamber, 
logra igualdad di genero, 
mehora standard di bida 
y tuma accion urgente pa 
combati cambio di clima. 


E acuerdo cu a yega na dje 
diadomingo, tin 17 gol cu 
169 meta specifico riba asun- 
tonan cu ta varia di pone fin 
na pobresa, di tur forma tur 
caminda, pa percura pa tin 
igualdad den educacion y 
proteha medio ambiente. 

E agenda 2030 pa Desaroyo 
Sostenibel lo wordo adopta 
durante NU su cumbre, 
prome cu e reunion anual di 
lidernan na Asamblea Gen- 
eral na fmal di september. 
Secretario General di NU, 
Ban Ki-moon a bisa cu e plan 
pa sigura paz y prosperidad y 
forma relacionnan cu hende, 
y e planeta ta e base.” 

E 17 golnan nobo cu lo sigui 
e ocho di Millennium De- 
velopment Goals cu a wordo 
adopta pa e lidernan di mun- 
do 15 aña pasa. 

Elaine Geyer-Allele, kende 


ta supervisa NU su negocia- 
cionnan pa WWF, cual ta e 
organisacion di conservacion 
di mas grandi na mundo, 
a bisa cu a plan nobo ta un 
mehoracion significante, pa- 
sobra e ta reconoce cu pro- 
teccion di medio ambiente, 
caba cu pobresa y promove 
crecemento economico y bi- 
enestar ta conecta. 

Den su reporte fmal di luna 
pasa di Millennium Devel- 
poment Goals, Ban a bisa cu 
e esfuerso a yuda saca mas di 
un biyon hende di pobresa 
extremo, permiti mas mucha 


muhe cu nunca, bay scol y 
a trece resultadonan nunca 
antes bisto den e lucha con- 
tra malesanan manera HIV/ 
AIDS. 

Pero el a bisa cu desigualdad 
ta persisti, cu 80 porciento 
di hende ta biba cu menos 
di $1.25 pa dia na zuid Asia 
y paisnan Sub Sahara, cu 60 
porciento na 5 pais so, India, 
Nigeria, China, Bangladesh 
y Congo. 

E acuerdo riba e golnan nobo 
ta e culminacion di añanan 
di negociacion entre e esta- 
donan miembro di NU. □ 




Marocano ta muri scondi den maleta pa purba drenta Spaña 


MADRID (AP) - Un 
homber Marocano a muri 
despues di a sofoca mien- 
tras e tabata scondi den su 
ruman homber su maleta, 
den bahul di un auto, riba 
un ferry, ta purba drenta 
Spaña, segun autoridad- 
nan a bisa dialuna. 


Francisco Jerez, vocero pa 
ministerio di interior na Al- 
meria, a bisa cu e homber 
di 27 aña a wordo haya dia- 
domingo ora cu su ruman 
homber a busca ayudo medi- 
co p’e, net prome cu e ferry a 
yega na e waf Spaño, na parti 


zuid. 

Jerez a añadi cu e ruman 
homber, un Marocano cu 
paspoort Frances, a wordo 
aresta. 

E ferry a yega di Melilla, un 
di dos ciudad portuario na 
noordwest Africa cu ta na 
frontera cu Maroco y Lama 


Mediteraneo y ta representa 
e unico ruta entre Africa y 
Europa. 

Miles di migrante di Ma- 
roco ta purba drenta Union 
Europeo na forma ilegal via 
Spaña tur aña, specialmente 
haciendo uzo di e luganan 
aki. 


Diadomingo ministerio di 
interior di Maroco a bisa cu 
4 migrante di Africa Sus Sa- 
hara a hoga mientras cu nan 
tabata purba landa rond di un 
cura di waya pa yega Ceuta. 

E declaracion a añadi cu 3 
otro migrante a wordo res- 
cata pa marina di Maroco.Q 

Homber ta tira acusado wardando na corte mata 




CANTON, Mississippi wardando pafo di corte 
(AP) - Un homber a tira mata dialuna, y a detene e 
un acusado cu tabata sospechoso, segun oficial- 



nan di departamento di 
polis a bisa. 

Sheriff di Madison County 
Randy Tucker y Procurador 
General di Madison County, 
Michael Guest a bisa cu nan 
no sa dicon e sospechoso a 
tira e victima, Kendrick Ar- 
mond Brown di 37 aña, mata. 
Brown tabatin acusacionnan 
di bende cocaina contra dje 
y a wordo sentencia na cas- 


tigo di prizon pa otro acusa- 
cionnan relaciona cu droga. 
Brown tabata programa pa 
aparece den corte dialuna, pa 
e acusacionnan mas recien. 
Un famia di e sospechoso a 
keda herida den un tiramen- 
to 2 dia pasa, pero oficialnan 
no sa si e casonan tin di haber 
cu otro, Guest a bisa. 

Den e tiramento na corte, 
e sospechoso a baha di un 
auto, cana yega cerca dje, y a 


tir’e na su pecho un biaha cu 
un arma di candela, Tucker a 
bisa. E sospechoso a pone e 
arma abou y a wordo aresta 
sin niun incidente, Tucker a 
bisa. 

Guest a bisa cu e ta kere cu 
no tabatin mucho cu e agen- 
tenan por a haci pa preveni 
e tiramento. “Na mi opin- 
ion, no tabatin niun manera 
cu por a stop esaki”, Guest a 
bisa.Q 


Sierra Leone ta preocupa cu cantidad di caso nobo di Ebola 



FREETOWN, Sierra Le- 
one (AP) - Dos caso nobo 
di Ebola a aparece na Si- 
erra Leone su districto 
Tonkolili, despues cu un 
homber a fayece siman 
pasa na e area, caminda 
no tabatin e virus mortal 
pa varios luna, un oficial 
a bisa. 

E victima a contrae e malesa 
na e capital y a biaha pa su 
pueblo bek pa celebra fin di 


e luna santo, Ramadan. E1 a 
wordo trata pa keintura na 
un hospital local, pero autor- 
idadnan no a yama e number 
di emergencia di Ebola. 

E 2 casonan nobo ta famia di 
a homber, segun OB Sisay di 
Centro Nacional di Ebola a 
bisa diadomingo. Autoridad- 
nan a tuma accion di biaha pa 
contene e plamamento di e 
virus, pero ta teme cu lo bin 
mas caso, el a bisa. Despues 
di su morto, autoridadnan a 



isola 500 hende. 

“Nos sa awo unda e virus ta 
y nos ta siguiendo e, por me- 
dio di rondon’e, conten’e y 
eradica su ultimo cadena di 
transmision” Sisay a bisa. 

E preocupacionnan ta bin na 
mesun momento cu e direc- 
tor di U.S. Center for Dis- 
ease Control and Prevention, 
Dr. Tom Frieden ta na Sierra 
Leone pa observa e impacto 
cu Ebola tabatin na e pais, 
y pa evalua ki paso mester 


tuma pa yuda e pais yega na 
0 caso. 

Frieden lo reuni cu oficial- 
nan di gobierno, partnernan 
internacional, y trahadonan 
den sector medico, pa discuti 
plannan di CDC pa yuda Si- 
erra Leone. 

E districto Tonkolili no taba- 
tin ni un solo caso di Ebola 
den 5 luna. E casonan nobo 
ta mustra, cu a pesar di esa- 
ki, con un solo persona por 
cambia tur esey. 


Su famia y amigonan a der’e 
sin sigui e proceduranan spe- 
cial rekeri pa victimanan di 
Ebola, pa preveni cu e malesa 
ta plama. Ebola su sintoman- 
an principal ta keintura, cual 
tambe por wordo causa pa 
otro malesanan manera ma- 
laria. 

E epidemia di Ebola a cobra 
bida di mas cu 11200 hende 
na mundo, cu casi tur e mor- 
tonan na Guinea, Sierra Le- 
one y Liberia. □ 

Studiantenan napalabra: 

Determinacion, enfoke y entusiasmo pa mudansa pa Hulanda 


ORANJESTAD- Shadbab 
Daswani y Omar Elback 
a scoge pa sigui nan es- 
tudio avansa na Stenden 
University na Leewarden, 
Hulanda. Nan a subi avion 
diasabra rumbo pa Hulanda, 
unda cu nan a wordo topa 
pa nan mentor y e comision 
di recepcion cu lo hiba nan 
pa completa e rekisitonan pa 
biba y studia na Hulanda y 
cera nan conoci cu nan ciu- 
dad nobo. 

Shadbab Daswani, kende tin 
un Associate Degree di EPI, 


ta sigui studia pa su Bachelor 
Degree den International 
Hospitality Management na 
Hulanda. E1 a expresa cu e 
no tin motibo pa yora paso- 
bra “nos tur ta na bida, bida 
ta bon” y e ta saludabel y esey 
ta loke ta conta. “Mi no ta bay 
guera, mi ta bay scol,” Das- 
wani a bisa, subrayando cu no 
tin motibo pe keha. 

E1 a splica cu den su caso el 
a ripara cu su amistad cu su 
rumannan cu ta studiando na 
Hulanda caba a mehora ora 
cu nan a bay studia, aunke e 


tabata na Aruba, pasobra ta 
parce cu ora hende no ta biba 
hunto mas den e mesun cas 
nan ta aprecia otro mas. 

E1 a splica cu el a ripara esaki 
cu otro hende tambe, cu pa 
medio di tecnologia tin co- 
municacion y tur hende ta 
sigui desaroyonan di otro 
hopi di cerca. No ta manera 
antes cu ta despues di un aña 
hendenan ta wak otro bek, 
pasobra nan por wak otro tur 
dia via di nan telefon. 

Shadbab a bisa cu e tin plan- 


nan pa bolbe Aruba ora e 
caba su estudio, pasobra e no 
ta bay pasobra e no ta gusta 
Aruba, pasobra e ta stima su 
isla natal, pero ta bay studia 
den exterior pa explora kico 
mas tin “eyfo”. 

Omar Elback a comenta cu 
mas cu tur cos e ta bay sinti 
falta di su famia, pasobra nan 
tur ta biba na Aruba, nan ta 
su preocupacion mas grandi; 
y na di dos luga e lo bay sinti 
falta di e beachnan. E1 a bisa 
enfaticamente cu e ta bay cu 
un meta, pues a prepara su 


mes. 

Den su proceso di prepara- 
cion y biahe, Omar a bisa, cu 
el a yega di biba na Hulanda y 
p’esey mes ta hopi gradici cu 
Aruba ta organisa e opvang pa 
e studiantenan, reglando cos- 
nan for di Aruba caba. Su ex- 
periencia cu Hulanda tabata 
cu cos por bira complica, e 
pais ta organisa y sinembargo 
desorganisa como cu cada 
persona mester busca su me- 
sun caminda y no tin hende 
cu ta guia un hende di un 
punto pa otro. □ 


John Henriquez 

A splica cu hepatitis ta wordo parti den A, B, C, D y E 


John Henriquez, kende 
ta un profesional den en- 
fermeria, trahando cu 
Departamento di Male- 
sanan Contagioso, den un 
declaracion duna a papia 
riba e Siman di Consci- 
entisacion riba Hepatitis, 
cual Organisacion Mun- 
dial di Salud a declara e 
lema di e malesa aki como 
“Act now”. 

Hepatitis, el a splica, ta wor- 
do parti den A, B, C, D y E. 
Pero Salubridad Publico ta 
atende mas cu Hepatitis A y 
B. E diferencia entre e dos aki 
ta cu den caso di Hepatitis B 
un persona por wordo infecta 
door di contacto di sanger cu 
sanger, entre otro uzando un 
hangua sushi, uza door di un 
persona cu tin Hepatitis B. 


Tambe e por pasa di mama 
pa yiu, via di transfusion di 
sanger, of via di scupi (si e ta 
activo). Tambe pa medio di 
tatuahe ofvia piercing. P’esey 
nan ta conseha pa haci esaki- 
nan na un luga recomenda, 
y mira cu e hanguanan cu ta 
wordo uza ta wordo saca for 
di un saco cu tabata seya. 
Hepatitis A ta wordo haya via 
un venenamento di cuminda 
(cuminda infecta cu Hepa- 
titis A). Un persona cu tin 
esaki por ehempel tin diarea 
ta bay baño y no ta laba su 
mannan bon. Si e sigui traha 
mishi cu cuminda of bebida, 
esunnan cu come of bebe por 
wordo infecta di e forma aki. 
Pa ambos tipo di hepatitis aki 
por haya vacuna, cual no ta 
pa mata e virus sino preveni 
cu e persona no ta wordo in- 


fecta. Y ta e unico dos tipo di 
hepatitis cu tin vacuna pa nan 
tambe. 

Na Hulanda, durante e para- 
da di homosexuaal den fm di 
siman, departamento di salud 
a dicidi di parti vacuna di e 
Hepatitis B, cual ta un cam- 
paña cortico cu a hiba. 
Sintomanan Hepatitis A ta cu 
e curpa ta bira geel, inclusivo 
den wowo, ta haya dolor di 
bariga, cansancio, no ta come 
bon. Ora cu e hepatitis ta ac- 
tivo y ta wordo interna, e pa- 
shent ta wordo isola y ta uza 
material di un solo uzo. Esaki 
pa motibo cu e ta keda den e 
scupi. 

E1 a recorda cu mescos cu 
otro virusnan, ora cu un per- 
sona haya Hepatitis esaki ta 
keda den su sistema. Ora cu e 
activo, tin tratamento special 


cu ta baha e cantidad di virus- 
nan presente cu e pashent por 
recupera bek. Pues no ta uza 
vacuna pa mata e virus sino 
pa maneha e sintomanan cu e 
pashent ta presenta. Door di 
esaki ta recupera lihe. 

Pa loke ta Hepatitis B tin 
grupo di risico manera Po- 
lis, Duana, cuidadonan di 
preso,personal di enfermer- 
ia, personal di ambulance, 
etc., y nan ta haya nan vacuna 
di hepatitis B, door cu nan 
por bini den contacto cu un 
persona cu ta infecta. E vac- 
una di hepatitis B ta bini den 
serie 3 cu mester wordo tuma 
den un periodo di 7 luna y ta 
valido pa 10 aña. 

Despues di e serie di vacuna, 
despues di 6 siman mester 
bay dokter pa haci test pa 
mira si e vacuna a funciona. 


Despues di 10 aña ta tuma un 
vacuna so. Hepatitis A ta 2 
den 7 luna di tempo y tambe 
ta valido pa 10 aña. Mester 
percura pa sigui e serie, paso- 
bra esun cu tin e virus aki cu 
no sigui cu e vacuna por tin 
resultado fatal. 

Hepatitis A, principalmente 
awor den temporada di 
vakantie, ta recomendabel pa 
esunnan cu ta biahe pa arean- 
an Asiatico y Latino America, 
cu higiena di e luganan no 
ta bon, ta recomendabel pa 
tuma e vacuna, y no come 
riba caya; cumpra awa den 
boter y come fruta cu bo mes 
por pela. 

DBZ ta habri orario di ofici- 
na for di dialuna pa diabierna, 
unda por acudi pa e vacunan- 
an aki pa cual lo mester paga 
cierto suma. Q 


































“Ko’i Porko” ta titulo di 
Payo Juliet su produccion 
nobo. Un produccion cu 
ta pone bo keda babuca 
ora bo scucha bon kico 
su letranan ta bisa. Den e 
entrevista aki tambe Edsel 
“Payo”Juliet ta duna spli- 
cacion di su otro hitnan 
manera Tinpu, Miami, E 
kilo di lanto esun ultimo 
cu ta “Boton ta plooi”. 

Den mi composicionnan di 
ultimo tempo, mayoria biaha 
mi meta tabata pa confronta 
hende cu e poder di palabra 
canta den nos idioma Papia- 

Payo Juliet ta canta “Ko’i Porko” 


mento. Cancionnan manera 
e Chines cu yama “Tinpu”, 
“Miami”, “E kilo di Lanto” y 
“Boton ta plooi” ta e motibo 
cu mi a bay profundisa mi 
mes mas den e arte di palabra. 
Y semper cu un mensahe. 
Nos a pidi Edsel “Payo”Juliet 
si e por duna nos splicacion 
cua ta e mensahenan di e can- 
cionnan menciona aki. Payo: 
“Den Tinpu mi kier a trece 
e mensahe di respet pa otro 
hende. 

Cada ken tin un nomber y e 
por ta di descendencia Sur- 
nam, Portugues of Hulan- 
des etc., etc. Den e caso di 
Tinpu ta trata di un hende 
homber Chines y si bo no 
sa su nomber bo por yam’e 
meneer, amigo, cabayero 
pero no Chino. Con abo lo 
sinti si na Hulanda Huland- 
esnan cu bo conoce, luga di 
yama bo na bo nomber cada 
bes ta cuminda bo cu ‘hallo 
Antilliaan alles goed?’ Den e 
cantica “Miami” mi mensahe 


ta pa semper tuma curashi y 
pone bo miedo un banda. No 
ta pasobra 11 di september 
avion a cay na Merca, nos no 
ta bay Merca mas. Den”Kilo 
di Lanto” mi mensahe ta cu 
priminti ta debe y mi ta bis’e 
tambe den e cantica.” 

Pero awor nos ta yega na “E 
boton” cu a spanta tur radio 
emisora aunke cu el a traha 
un video clip di 15 minuut pa 
tur hende por a mira cla kico 
e historia di e boton ta. Juliet 
ta bisa: “Cu e cantica Boton 
Ta Plooi mi kier a confronta 
hende cu nan pensamento y 
duna nan e honor di inter- 
prete na nan manera. Leuk? 
Awor ta parce manera cos cu 
niun hende na Corsou no ta- 
bata sa cu ta existi boton di 
catuna?!” 

Edsel ‘Payo’ Juliet ta sigui 
bisa: “Mi mensahe ta cu e 
locual cu abo ta pensa t’ esey 
bo ta y bo tin tur derecho di 
ta e locual cu bo a scoge di 
ta.” Nos a puntra Payo si e no 


ta lamenta cu radio emisor- 
anan y television no ta toca 
of pasa su video clip. Payo ta 
contesta: “Binti aña pasa si lo 
mi a worry, pero den e mun- 
do cu nos como artista ta biba 
den awor aki tin masha hopi 
posibilidad via internet pa fa- 
naticada sigui nan artistanan 
unda cu nan ta. 

” Nos a ricibi Payo Juliet su 
produccion nobo cu yama 
“Ko’i Porko” y nos tin cu 
bisa cu esaki atrobe ta un tre- 
mendo produccion, hopi bon 
hinca den otro. Un cancion 
cu ta manda nos bek den nos 
dushi infancia. 

Payo ta splica cu na prome 
instante el a duna e piesa aki 
e titulo “Mi kier ta mucha”. 
“Pero prome cu e piesa tabata 
cla mi a bay toca esey pa An- 
tianonan na un fiesta di cas 
na Amersfoort na Hulanda. 
Y na e fiesta ey ta nan a duna 
e nomber Ko’i Porko. Cu mi 
telefon mi a filma e hende- 


nan bailando y mi a traha un 
video clip chikito di e filma- 
cion. Tur hende por wak e 
riba mi pagina di Facebook 
y tur hende por haya e piesa 
aki te cu fin di otro siman si 
nan hinca e number +5999- 
5147257 den nan smartphone 
y manda un App cu e texto 
“Ko’i Porko”. Despues e ta 
obtenibel via iTune y riba in- 
ternet. Payo ta bin Corsou e 
siman aki pa un compromiso 
cu ainda e no por conta masha 
di dje ainda . Pero cu su en- 
tertainment band “Edsel Ju- 
liet & La Banda Loca” ta sigur 
cu e ta bay tin su shownan. 

E prome presentacionnan 
ta dia 19 di augustus na Het 
Achtertuintje, dia 23 di au- 
gustus na Kokomo Beach y 
dia 29 di augustus na Piet- 
ermaai den Mundo Bizarro. 
Payo di nos parti un Bon Bini 
na nos Dushi Corsou y nos 
ta desea bo tur clase di exito, 
tambe cu bo proyectonan pa 
Corsou.Q 


AZV ta yuda 


Miembronan di personal ta forma comision 


Ayera 2 augustus 2015 
tawata e prome actividad 
oficial di AZV Ta Yuda 
caminda e comision den 
cooperacion cu Cruz 
Cora a acerca diferente 
famia na Aruba pa asina 
por brinda nan un ayudo. 

E comision AZV ta yuda ta 
un idea di miembronan di 
personal di AZV 

E actividad aki a enfoca riba 
e temporada di Back 2 school 
y asina a haci entrega di tas 
di scol y articulo di scol na e 
muchanan. Alabes cu ayudo 
di diferente sponsor a logra 


di entrega tambe macutu cu 
productonan di prome nece- 
sidad. Tambe e famianan por 
a scoge diferente paña cu 
tawata tin disponibel pa nan. 

Danki di parti 
di comision 

E comision AZV Ta Yuda kier 
manda un danki inmenso na 
tur colega cu di un forma of 
otro a yuda haci e actividad 
aki posibel. 

Sin e contribucion esaki lo no 
tawata posibel y un biahe mas 
danki na tur e sponsornan cu 
a yuda di haci e actividad aki 
un exitoQ 

MILOCAL 



Summercamp di club kibrahacha 60 + 



Cu masha animo e par- 
ticipantenan di e Sum- 
mercamp di Club Kibra- 
hacha 60 + a cuminsa nan 
summercamp diamars 28 
dijuli. E prome dia taba- 
tin cu un mainta di “ Ban 
Topa” na club mes. Haci- 
endo weganan dibertido y 
un Quiz pa refresca me- 
moria. 





Pa su mañan nan a subi bus 
pa bishita e luga di biña na 
Sabana Basora di Luiz Melat- 
ti y Papi de l’Isle. Admira tur 
e matanan cargando druif- 
nan dushi. E doño a tuma su 
tempo pa splica di e proceso 
di cultivo y proceso despues 


pa fmalmente yega na nan bi- 
ñanan Pinot Noir y Cabernet 
Sauvignon. 

Despues e grupo tabata tin 
oportunidad pa bishita e fab- 
rica, caminda e proceso fmal 
ta tuma luga. Tur a haya un 


lastima si, cu a pesar di tur e 
trabao duro y energia cu nan 
ta pone den e plantacion, nan 
no a logra haya un ayudo ain- 
da pa por haya awa na un prijs 
reduci. Locual ta haci efecto 
despues natural den e prijs 
di benta. Grupo Kibrahacha 


a encanta e luga y mare mas 
hende por inverti pa Aruba 
haya mas industria. 

Den bus tabata tin masha am- 
biente cu musica di guitara 
etc. di Kibrahacha Stars! 

Continua riba Pagina 5 



































Continuacion di Pogina 4 


Pa su mañan e grupo a pasa 
un mainta masha ameno na 
Palm Beach Plaza. Primera- 


mente a los e pianan poco 
stijf hungando bowling den 
e “Dream Bowl”. Cu mu- 
sica adapta na nan generacion 
y cu hopi smaak tur a haci 
un furor riba canchanan di 


bowling. 

Pa fmalisa e dushi mainta nan 
a haci compras den e Centro 
Comercial bunita y por mira 
bek riba tres dia di camp yen 
di alegria y amistad. 



Ainda e siman siguiente lo tin Pues te awor e camp ta un 
tres dia mas di actividad varia. exito rotundoQ 



OPENBARE AVONDLEE RGANGFIM ARUBA 



Uo ia creativo, rospansabel, nvDtiva y gusia iraha 
cu ho mañ_ Anlo un oploiding na E )AA 

scol an&chi di ofishi tónct 
3oque bu la buiscn. Chotk nos out na 5S27324 of 
bishiea nos websitc: \v\w\ .oaa.av, 

I nsLti hi pa afla esonlar 20 [ 5 - 2016 

CLASIFiCADO 

^0 I ARUBAtiea/.com 


en cooperashon cu 


I Dnc hiippy niarkElplacE 


Ba kier wak# portret? &ai rlfcu Árubadeal.cQrn y jen^ e 'Quick iiudo 


Pone da&ificado den 
e secshon aki? 

6ai nbá www,arubad»L 
mm/pep/uier/loB' n 

Compfef-c?r™iTle- grab's ^ 


Mucha 

Ta bende stroller, Stoel di 
come y seat car unisex di Baby. 
Afl 500. Alba luz 7301358. 
(Quick Code 013548) 

Ta bende paña pa baby mu- 
cha homber (0-1 aña ) di bon 
calidad den bon condicion 
entre 1-10 Florin. Zuleika- 
Johan7448510. (Quick Code 
013484) 

Pa bende un set di shimis size 
16 pa Santa Comunion of cu- 
alkier otro ocasion special cu 
su head piece y sapato size 33 
. Color créme. Shimis ta di 
Machito’s. Giesla 592-2772. 
(Quick Code 014870) 

Stroller pa baby.150 florin. 
Bon calidad. Graco. Prijs ne- 
gociabel. Maritza 7478815 
5616062. (Quick Code 
011807) 

Mi tin un rolstoel di mucha 
homber completo pa bende,e 
ta casi nobo,mi ta pidi fls 300 
so si bo ta interesa por yama 
na 741-7858. (Quick Code 
014808) 


Auto & Acesorio 

ta bende: 5 Rim pa Jeep, size 
15, 5 bols. Prijs Afls 150.00. 
Yama 593 6301. (Quick Code 
014913) 

Ta bende Hyundai Tucson 
aña 201 l,y cu 63mil kilomet- 
ro cori, color cora ,full ekipa, 
den bon condicion ,prijs dis- 
cutibel !! mi ta ricibi oferta!!! 
Yama na 5643332 pa un cita y 
binwake !! afl 31500. (Quick 
Code 013558) 

Problema cu bo auto, bus, 
truck, of ekipo pisa ?Por con- 
tact mi tambe na: webtico@ 
gmail.com afl 150. Tico 
Kock743-8335. (Quick Code 
013477) 

Honda. mi ta bende mi mc 
riem nan pa 2000fl esun inte- 
resa por tuma contacto cu mi 
na5921540/5924342. (Quick 
Code 014856) 

Ta bende un FORD ESCAPE 
2011 (standard). Color: 
preto. Condicion: den bon 
condicion Km: < 25000 km. 


Cell: 5923052. Afl 27000. 
Tel: 5862837 (Quick Code 
014811) 

Cas&Decoracion 

stoof electrico digital 220 
v Marca challenger. Nobo 
den su caha. Prijs negocia- 
bel full den glas. Size top 
58 x50.5.Size parti abou in 
49x55.5.Maritza 7478815 
5616062. (Quick Code 
07782) 

9 glas di Campari 5 flo- 
rin pa un. Maritza 7478815 
5616062. (Quick Code06055) 

mesa di comedo di metal. Afl 
385. L Geerman 7355880. 
(Quick Code 014846) 

Computer & Telecomunica- 
cion 

Autodesk Autocad 2015. Ta 
bende full version di autocad 
pa ingenieria, diseño y traha 
map di cas. 

whatsapp 7486805. Afl 175. 
(Quick Code 010550) 

Ta bende insanity workout 


deluxe edition, 15 dvd + kal- 
ender, get in shape na menos 
di 60 dianan, get ripped and 
train insane cu e mesun peso 
di bo curpa. afl 85. no mester 
di weights, dumbells or bands 
bb pin 23b5dl95 whatsapp 
7486805 (quickcode 013474) 

FIFA 12 PS3.tatraha y ta den 
bon condicion. Afl 20. Vi- 
jay Luidens+297 662 1414. 
(Quick Code 013464) 

Construccion & Hardin 

2 mata di Spinashi Afl 2,50,- 
pa Uno 1 mata di lamunchi 
Afl 10,- 1 mata di Macapruim 
Afl 10,- Pa number di con- 
tacto bay riba nos facebook 
Mata/Fruta/Berdura na benta 
Aruba Link www.facebook. 
com/pages/MataFrutaBer- 
dura-nan-on-sale-Aruba/... 
Alexia.D5654269. (Quick 
Code 013473) 

Ta bende un Schuifdeur di 
glas y rand di aluminium 
pa solamente awg 200. Di- 
ana 7384067. (Quick Code 
014850) 


Residencia 

Ta Huur un cas na Noord 
entrante 1 augustus 2015. 
Cas di 2 camber y 1 baño, 
full muebla, cu patio grandi 
y cura grandi. Cla pa biba. 
Mas info. Afl. 1.500,-. Mi 564 
0654. (Quick Code 014848) 

Paña&Moda 

Mi ta bende un shimis di 
casamento di Maggie Sottero. 
E shimis ta den bon condi- 
cion. e ta size 12. e ta style di 
korset. e ta bin cu su velo, dos 
hair piece y tambe su renchi 
horea. Prijs original ta 2750. 
Porwhatsapp mi na 5678921 
(Quick Code 014859) 

Anuncio& Aviso 

Bo mester ayudo cu bo Per- 
miso? Mi ta tramita Permiso 
y tambe yuda bo cu aplica- 
cion pa VISA Americano. Mi 
servicio ta na un prijs rason- 
abel, yama mi pa cualkier in- 
formacion na cell: 561-0724 
entre 9:00 am y 9:00 pm y 
puntra pa Sra. Gutierrez. 
(Quick Code 014815) 


Nota di redaccion: 

Bon Dia Aruba cu Arubadeal.com a yega na un acuerdo di cooperacion. E acuerdo aki ta encera cu Bon Dia Aruba lo publica un seleccion di clasificado 
cu e compania ta ofrece. Esaki lo sali tur diamars y diabierna riba pagina B6. Cada clasificado cu wordo publica tin un Quick code. Cu e Quick code aki 
por bay riba e pagina www.arubadeal.com y aki ta pone e Quick code cu lo dirigi bo directamente na e clasificado unda cu bo por haya mas informacion y 
potret. Nos ta pidi nos lectornan pa tuma bon nota di esaki y di antemano nos kier gradici nos lectornan pa nan atencion special pe publicacion aki cu lo ta 
forma parti di nos corant.Q 


Ta busca protagonistanan pa Aruba su prome serie 

di television na Papiamento 


Fundacion CINEARUBA 
conhunto cu Yo Club ta 
presenta ‘Ciudad Oranje’ 
un dramatico hubenil cu 
ta relata e storia di un gru- 
po di hobennan cu ta biba 
den centro di ciudad. E 
serie di television lo trata 
temanan cu e hobennan ta 
experiencia durante nan 
bida diario, conta for di 
nan propio punto di bista. 

Ciudad Oranje ta un concep- 
to innovativo unda cu e pu- 
blico por influencia e storia, 
convertiendo Ciudad Oranje 
den e prome serie dramatico 
interactivo cu lo bay cambia 
nos manera di wak television. 
Ademas di ta e prome serie 
interactivo, Ciudad Oranje ta 
e prome serie local y na Pa- 


piamento cu lo trata storian- 
an di Aruba interpreta pa nos 
propio hendenan, di cual nos 
por sinti miho identifica. 

Un produccion di propio 
suela realisa pa cineasta local 
Juan Francisco Pardo, cre- 
ador di Tribi Soña y Abo So. 
Ciudad Oranje ta un proyec- 
to di Yo Club, un club di ac- 
tuacion pa cine y television. 

E audicion ta tuma luga dia 
22 di augustus pa 6’or na Cas 
di Cultura patras den sala di 
INCBTR. Personanan entre 
15 pa 35 aña ta keda invita pa 
haci e audicion. Personanan 
cu ricibi un yamada bek lo 
forma parti di Yo Club y lo 
ricibi un preparacion riba e 
tereno di actuacion pa ficcion 
y automaticamente lo par- 



ticipa den e serie di television marca pa haci casting pa un di registra pa e audicion bishita 
CiudadOranjeytabinnare- e seis papelnan principal. Pa www.yoclub.orgQ 

SERVICIO 

PUBLICO 

Ta cort3 tnals chikilo or 
graodi y O benta $ 11511 ! afb y 
Lii bende sanlo. yiedrá y 
yramu: na bon priji. 

Tel. 562-2532 


TA BENDE 

Bedliner use den perfecto 
condishon oa Toyola Hilux 
Pickup. Bedimcr u &a dcn 
parfecto conciishon pá Toy-n-a 
Hilux Pichup 1397 L'm 2002 
single cab lergg.. Pirijg ta 
regocieble. Pe mes 
info; 5 S 4-5242 
(Alfonto Rodrigucif 


TA BENDE 

Un biciclete pe haeci 
ehercfoo poco usa dan bon 
oondrcion y bon prijs. 
SDlamsnbé Afl 225,- 
Tel. 5B5-G674 


TA BENDE 

Un 10 cu, ft. Top Mount 
Refrigerator Whiripool 
Dcn bon condioon, pa 400 
ñdrin TbI: 7451494 


Tfl BENDE 

Un lur tipg di senio. piedre y 
g rcmiet le corie male cbiquilo 
y grandi y (a lira susbi afo. 
Pa mas irvformacion 
Tol: 562*2532 


TA BENDE 

Un Hyundei Sle Fe 2003 , Sld. 
Ron condicion pa solamenle 
Afl. &.500.- Pe mes 
mformacion yama 
Tel: 731 - 3695 / 000-8714 


TA BENDE 

LTn scootar (motorcydef Bcn 
cnndiCéDn pooo kilomeLer cu 2 
helm, rein coal, maleia 
Afl 1.500,- Tel: 594-9089 


TA BENDE 

Musical Inslrumenls 
Mixer.'equaiizeVeffect-rchase 
Afl. 750,- Monilor power 
Afl. 650.- Pisno + ceae 
Afl. &50,- Mike slanb Afl. 50,* 
PianD slánd Afl. 70,- Speaher 
stand AJH. 50,-p/e mixer stand 
Afl. 50,- monalgr stand 
Afl. 60,- &ui|er7pieng a mp'iñer 
Afl. 200, ■ Miaofoon Afl, 65.- 
of Aifl. 50,- Music stand 
Afl. 20,- CabPafaxl cord 
Afl. 50,- Please cell 
Tel: 594-5025/58S-3133 

TA BEHDE 

Eenmansaaek di seourity, cu 
lur su papci updalc y no lin 
dcbc di bclastmg. pa roumon 
t» par yama o manda un 
wtiglgapp, mobil: Pa mes 
infcirmsoinn yama 
Tel: 600-0543 


TA HUUR 

Un camber cu tur cos incJui. 
ceme frigideire. leleYision y 
girco. Pe mes infbrmacion 
Tel: 564-1979 


TA BENDE 

Ta bende demo paol pa bo 
cactio: $ 135,- 
Pe mas informacjon 
Tol: 745^8918 


SERVICID 

PUBLICO 

Ta duiia s*rvrci& pa bafla y 
cuida hantfa grandi na s cas y 
lembe laba herida. 

Pe mgs infgrmgcion 

Tel: 748-3306 


TA BENDE 

Un Brolhar oolor fax machmc. 
print - copy - ican - fax nobo 
bon prijs. 1 hastii paña preto 
± I.SOm hallo, 1 lesenaar 
Afl. 59,-Tef: 561-7112 


TA BENDE 

Un cas na Soootorolaan o2S 
TaxaLa RappDrl 
Awg. 276.000,= 3damber-2 
bBñD, sala, DtMnedur, cushina, 
palio. Silua centrel den Playa 
Pe mns informgoon 
Tel: 593-0077 of 593-0909 

SEKVICIO PUBLICO 

Sra. Peruana ta ofrase 
servicio di hasi cas limpi y 
lembe strika paña. 

Tal: 600-3726 


TA BENDE 

Un 2 box y 2 cofchon 
mnatnmomai. Pa mas 
informaooni. Tcl: 641-1224 


TA BENDE 

Lr hig idaine cu un stcof, casi 
nnho, un Television prijs 
barala. Pa mas informaoon 
Tcl: 563-5556 


SERVICIO PUBLICO 

Paraiso do Rosas cuiOo 
pa horde grandi. 

Pa mas informacion 

Tel: 586-9546/566-2687/ 
749-7935 

SEHVICIO PUBLICO 

Nos ta yuda cu Ihuiswerk 
guie den n mb.ente familier 
Pe mas informgcion 

T&l: 745-2395 


3 ERVICIO 

PUBLICO 

Ta corts mata chikito y grandi 
y le lira susht afb Tambe la 
banda santo graniet etc. bon 
pnjs. Tal: 562-2537 

Tfl BENDE 

Ganga y mas ganga, ora bo 
cu mpra 2D saco di gn.-dura di 
Afl. 5,- pa un, Nos le emtregri 
nen oferie di 1 di Aug te dia 
l5Aug. £t. Mariria S12. 
TO: 564-4456 


TA HUIIR 

Un apartment pa i persona 
Awg. 950,= pa Juna y la inclui 
awa. gas. caWe y intemei. 
Silga na Sabana Liber Nwnd. 
priva. Un luna di borg. 

Pa mas in'ormacion 


TEL: 592-2139 


TA BENDE 

1 sel di tdbo di colga paria 
(hero gaivanisa) 

Pa ma & mfbrmaeian 
Tel; 737-0737 


TA BENDE 

Cama kmg. pa mas 
mformac»on yama dcspuos 
5 pm. Pa mas informacion 
Tel: 600-0202 


TA BENDE 

Santo. piedra y graniat bon 
pnjs, ta carla mata grandi y 
chiquilo y ta benla sushi afo. 
Pe mes 1 nformecion 
Tel: 562-2532 

TA BENDE 

Set di came. ceshi. 
lessenaar ecl; Afl 2.750,00 
Pa mas informecion 

Tel: 593-7933 

HASI CURA LIMPJ 

Nos te chepr piki sushi y verf, 
bon sérvido na prijs barata. 
Pa ma s mformacion 

Tel: 561-4297 / S 61 -S 179 

SERVICIO 

PUBLICO 

Ta ofnese lur tipo di Irabao di 
elaolnclient. Ta hasi 
inslelacion, ropsrecion, 
kortsluibng, bneaher. 

Tol: 566-5926 


TA BENDE 

20.0004 2 Gmii)m 2 tcreno 
prwa banda Sanluano bi 
BunDD ña Btá.Lucia, Pn r s 
razonabel pa banta mesora. 
Irterese? Of lir un 
inleresabo cu ideangn 

pa dasaroya. Conlact 
wvrw.anjbalaadlorsale.com 


TA BENDE 

Un Ch&vy Cro&a 2093 
Shmishi Zilver, ge keur den 
bor cxjndis.hon.Awg>. 3 D 0 D,- 
Pg mes infonnecion yeme 

Telr 567-8793 i 
582-6435 


TA HUUR 

Wayaca Residence 1 
apartamento studio 1 <un 
cambcr pa US5 675. pa 
runa. indui: gas. awa. cablo, 
ful muebla, corienle 1a apart. 
privete parking deposilo di 
Awg. 500.- Pa mes 
pnformacion yama 
T«h 592-9966 


TA HUUR 

Un cas na Noord 2 cember 
ful muebla Afl. 1509,-ekcliii 
pU iLios. Pa mas rnformacion 
Tel: 584-0854 


TA BENDE 

Un auto Corse 2003 gekeur. 

ccfar shinishi zilvar, pa 
Afl. 3000,-. Pnjs ta dpscutibel. 
Pe mas bnformeokjn 
Tel: 593-0606 




Team #iAmAruba ganado di e prome Caribbean Beach Hackathon 


Durante e weekend cu a 
pasa, a tuma luga e prome 
Caribbean Beach Hack- 
athon na Fishermans huts, 
ariba e tereno di Love Fes- 
tival. Cinco team a partic- 
ipa den e beach hackathon 
cual a dura 48 ora, cumin- 
sando Diasabra mainta pa 
9’or y culminando den e 
presentacionnan di cada 
un grupo diadomingo 
anochi den Alhambra 
Ballroom. 

E Beach Hackathon ta e di 


dos mini evento di Sesion di 
Inspiracion na caminda pa 
TEDxAruba ‘Island of Sus- 
tainable Solutions’ cu lo tuma 
luga 23 di september 2015 
Prome cu e hacktahon a cum- 
insa oficialmente Diasabra 
mainta, a invita tur e partici- 
pantenan e anochi anterior, 
esta Diabierna anochi, pa un 
reunion informativo ariba, pa 
asina comparti cu nan kico ta 
e instruccion exactamente, 
esta traha un producto cu lo 
mehora e felicidad (“Happi- 
ness”)di nos tur y brinda un 


balor agrega na nos calidad 
di bida, uzando tecnologia 
moderno. Arnaud Collery, 
Chief Happiness Officer di 
Kikai Mining, a comparti cu 
e participantenan su experen- 
cia ariba e tereno di Happi- 
ness Hackathons. 

E organisadonan tambe a 
comparti e reglanan cu cada 
grupo mester a tene na cuen- 
ta pa loke ta trata e puntonan 
y tambe a introduci e hura- 
donan na e participantenan. 


Mentornan 

Durante e 48 oranan na beach, 
e gruponan a traha duro ariba 
sesion di pensamento y in- 
tercambio pa asina diseña 
nan producto di concepto te 
cu un version aceptabel di e 
producto final. E musica di 
e Love festival y e localidad 
na beach sigur a contribui na 
e creatividad di tur e partici- 
pantenan. E organisadonan 
a sigura pa tin conexion di 
internet, suficiente cuminda 
y bebida pa asina tur hende 
por sigui traha duro ariba nan 


proyecto. 

Señor Arnaud Collery tawata 
presente pa guia y facilita e 
hackathon, consultando cu 
cada grupo y ofrece su exper- 
ticio ariba e tereno di ‘Hap- 
piness’. Tambe tawatin pre- 
sente como mentornan pa e 
participantenan Jim Stolze, 
organisado di TEDxAmster- 
dam, Roy Mezas di Harmony 
in Motion como tambe Gijs 
de Rooij di Departamento di 
Cultura. 

Continua riba Pagina 9 

PANORAMA 






mente por duna un poco di 
su tempo liber pa yuda su 
prohimo. Pa mas informa- 
cion por subi e website www. 
banyuda.com 

Na fmal e huradonan a duna 
di conoce cu e score fmal 
tawata hopi cerca di otro. No 
tabata tin duda cu cada un 
team a traha masha duro mes 
pa desaroya un Startup den 
48 ora! No tawata falta cre- 
atividad, innovacion y uzo di 


di e tantisimo destinacionnan 
cu InselAir Aruba ta opera. 
Señora Tita Iglesias di Inse- 
lAir tawata presente pa en- 
trega e premio aki na e team 
ganado. 

Durante di e entregamento di 
premio, señora Iglesias a in- 
dica cu e tawata hopi curioso 
y ansioso pa sa ta cu ki idea 
y productonan e participan- 
tenan lo bin cun’e despues 
di 48 ora so di a traha riba e 
proyecto. Tambe e combina- 
cion di Felicidad y Tecnologia 
tawata uno cu a premira cu lo 
ta un reto pa bin cu algo in- 
novativo. Pero cada un grupo 
a bin cu conceptonan innova- 
tivo y señora Iglesias, mescos 
cu e huradonan a keda asom- 
bra di e nivel di calidad y cre- 
atividad di cada un grupo. 

Un pabien na cada un Startup 
di e prome Caribbean Beach 
Hackathon. Seguramente 
nos lo keda den contacto cu 
cada un di nan pa asisti y yuda 
realisa cada un di nan. 

Pa mas informacion www. 
tedxaruba.com y facebook. 
com/tedxarubaQ 


tecnologia avansa sigur tawa- 
ta forma un parti integral di 
cada un team. 


Premionan 

Cada un miembro di e team 
ganado a ricibi como premio 
un pasashi ida y buelta pa un 


Continuacion di Pagina 8 


E mentornan a yuda e gru- 
ponan den e proceso di 
brainstorm ariba e idea, duna 
conseho ariba detayenan 
fmanciero relaciona cu e 
proyecto como tambe ariba 
e tereno di con pa ‘pitch’ of 
presenta e producto final. 

Huradonan 

Pa duna cada un team e posi- 
bilidad pa presenta nan pro- 
ducto di un forma mas pro- 
fesional posibel, a transferi e 
gruponan cu bus di Fisher- 
mans huts pa Alhambra Ball- 
room. 

E miembronan di hurado 
tawata señora Linsey Wever 
di Caribbean Mercantile 
Bank, señor Alex Nieuwmei- 
jer di Divi Resorts y señora 
Sheidy Feliciano di Aruba 
Tourism Authority. 

E categorianan cu e hura- 
donan mester a duna punto 


ariba dje tawata Concepto ( 
innovativo -sostenibel- con- 
exion cu Felicidad- e ta re- 
solve un tema den sociedad), 
Realidad Comercial (e plan 
comercial ta cla, e concepto 
ta realisabel den su escala) y 
Presentacion (e presentacion 
tawata cla, creativo -concepto 


ta cla -e realidad di e concep- 
to ta cla). 

“Startups Ét 

E cinco Startups/produc- 
tonan cu a presenta tawata 
‘Xylem’ , ‘Hi-Mood app’, 
‘Breezly’, ‘Helpy’ y ‘Ban 
yuda’. Cada un grupo a duna 
su presentacion di un forma 


ducto ‘Ban yuda’. ‘Ban yuda’ 
ta un iniciativa di e grupo cu 
ta profesionalnan hoben local 
cu a dicidi pa trece felicidad 
y tambe union den comuni- 
dad na Aruba, den e forma di 
stimula y facilita local pa por 
duna un man na esunnan den 
necesidad. 

Pakico ‘ban yuda’? E ultimo 
añanan a mira un Aruba di- 
vidi pa varios factornan. Aru- 
biano cu ta tene otro abou, 
Arubiano cu no ta yuda otro, 
Arubiano cu no ta cuminda 
nan bisiña, Arubiano cu no 
ta representa ‘One happy Is- 
land’. ‘Ban yuda’ kier trece 
bek e amor pa bario, pa bisi- 
ña. E amor no solamente pa 
Aruba pero tambe pa Aru- 
bianonan mes. A scoge e 
forma mas personal di ayudo 
aki, pa engrandece relacion 
entre Arubianonan. Pa poco, 
poco uni nos pueblo di tal 
forma cu Aruba mes lo bira 
mas fuerte. 

Ken ta cualifica pa forma parti 
di c Ban yuda’? No tin ningun 


W 

I WlNNER 

Yuda 


InselAi 


rekisito specifico pa por par- 
ticipa, tur hende cu kier yuda 
ta bon bini pa duna un man. 

Con bo por yuda? E forman- 
an di yuda ta hopi amplio, 
dependiendo riba e experticio 
di e persona e por yuda den 


tarea nan mas tecnico, mas 
fisicamente pisa, of simple- 


hopi profesional y cu hopi 
pasion y creatividad. 

E team ganado a bira e team 
cu a yama nan mes ‘iAmA- 
ruba’ cu nan Startup/pro- 

Minister Oduber: 


SOCIAL 


Aruba Mural Projects un paso mas cerca di realisacion 



E siman tras di lomba ta- 
bata un siman importante 
pa Cultura di Aruba unda 
varios proyecto a conoce 
nan inicio of culminacion. 
Un di e proyectonan den 
proceso ta e programa di 
Aruba Mural Projects. Re- 
cientemente a tuma luga 
un exposicion di tur e arte 
crea pa hobennan cu ta 
bay participa den AMP. 

Minister Oduber ta bisa: “Pa 
e proyecto di AMP nos por 
a scoge algun artista conoci 
pone diseñonan riba e mura- 
ya y crea arte a base di e parti 
di historia di nos isla, pero 
a dicidi di pone hobennan 
hunto den e proyecto pa siña 
mas di nos pasado. 

” E mandatario di cultura 
ta sigui conta cu ta p’esey a 
bay diferente scol unda en- 
tre 90 mucha a scoge 15 ho- 
ben pa forma parti di AMP. 
Nan a ricibi un curso den e 
temporada di vakantie aki. E 
mesun hobennan aki ta bay 
yuda e artistanan scogi pa 
crea e prome “murals” na San 
Nicolas. Esaki lo forma parti 
di un atraccion total cu ta bay 


wordo crea den un districto 
di cultura. Sr. Oduber ta sigui 
bisa: “Intencion ta cu tin al- 
gun di nan cu lo keda cambia 
den transcurso di aña mien- 
tras otronan ta keda perman- 
ente.” A scoge artistanan local 
renombra cu mas experiencia 
pa por guia e hobennan crea 
diseñonan. E minister ta sigui 
amplia bisando cu e muray- 
anan aki lo bay ta proteha y 
manteni cu su balor artistico 
unda nos bishitantenan por 
bishita y mira ki talento nos 
isla ta pose di dje. Sr. Oduber 
ta mira mas leu ainda: “E mu- 
rals aki lo keda promovi riba 
www.aruba.com como un di 
e atraccionnan adicional riba 
nos isla tambe.” 

E artista nan scogi pa co- 
labora cu e prome muray- 
anan pa e proyecto di Aruba 
Mural Projects ta Armando 
Goedgedrag, Glenda Hey- 
liger, Nigel Mathew y Ru- 
dyomar Leysner bou di guia 
artistico di Robert Tromp. 

E siguiente paso awor ta unda 
e muchanan lo bay haci nan 
investigacion riba cultura di 
Aruba. Nan lo scoge un topi- 




co cu ta yama nan atencion pa 
nan presenta na e artistanan. 
E artistanan na nan turno 
lo bay diseña kico ta nan vi- 
sion pa e muraya. E prome 
paso unda lo cuminsa mira 
un cambio riba e muray- 
anan lo tuma luga di october 
proximo. Esaki naturalmente 
pa duna e hobennan e espa- 
cio necesario pa haci nan in- 
vestigacion apropiadamente. 
A tuma tempo pa prepara e 
hobennan cu ta e futuro ar- 
tistanan, como e prome paso 
di AMP, pero preparacion di 
e murayanan ya caba ta na 
caminda unda e cambionan 
dentro di poco lo ta mas visi- 
bel. 

E aceptacion di San Nicolas y 
henter comunidad tabata uno 
positivo. E concepto aunke ta 
uno conoci pa Aruba e ta un 


proyecto nobo. Hopi ta esun- 
nan cu ta sigui e proyecto di 
cerca via facebook/arubamu- 
ralsprojects. Pero ta spera cu 
unabes e cambionan mas vis- 
ibel tuma luga e entusiasmo 
lo sigui crece. 


E seleccion aki ta pa e prome 
murayanan pero tin mas mu- 
raya cu lo mester bay forma 
parti di AMP unda cu mas ar- 
tista lo keda acerca pa forma 
parti di esaki.Q 


“Community Footprints” 

A asisti Santa Rosa cu un tayer 
pa un campamento di mucha 


Recientemente e cabay- 
eronan, Urvin Leest y 
Rowald Croes trahando 
den departamento di ing- 
enieria na The Ritz-Carl- 
ton, Aruba, a asisti un 
campamento pa mucha 
cu un tayer di Hardin cu a 
tuma luga na Santa Rosa. 

E “kids camp” aki a wordo 
organisa pa Pox &Poxie 
camp, cu tin mas cu 4 aña di 
experencia cu campamento 
pa mucha durante vakantie. 
E aña aki 40 mucha entre 4 y 
12 aña di edad tabata presente 


durante e campamento. 

The Ritz-Carlton, Aruba 
a asisti e campamento cu 
un tour rond di e facilidad 
di Santa Rosa na unda cu a 
splica e diferente metodo 
cu ta wordo uza pa produci 
cuminda manera agricultura, 
“aquaponics” y “hydropon- 
ics”. Despues di a bishita e 
facilidad di Santa Rosa a duna 
e muchanan un tayer na unda 
cu a mustra e muchanan con 
pa traha pochi di mata cu 
corant y despues con pa plan- 
ta mata y e miho manera pa 


cuida esaki. E dia aki a wordo 
realisa cu colaboracion di de- 
partamento di agricultura, 
cria y pesca miho conoci 
como Santa Rosa. 

Desde 1983 tur Ritz-Carlton 
hotel rond mundo ta traha cu 
un programa cu yama “Com- 
munity Footprints” cu ta en- 
fatisa riba responsabilidad 
social y medio ambiente. E 
mision ta pa tur e hotelnan ta 
miembronan positivo y apor- 
ta na nan comunidad y tambe 
pa ta sensitivo cu e medio 
ambiente. □ 

Segundo grupo di studiantenan tambe a yega bon Hulanda 



DEN HAAG -Mescos cu e 
prome grupo di studiante, 
e grupo cu a yega awe di- 
aluna 3 di augustus tambe 
tur a yega bon Hulanda. 
Un total di 49 studiante 
a yega ariba vuelo 767 di 
KLM. 

Na Schiphol un delegacion 
consistiendo di Minister 
Plenipotenciario di Aruba Al- 
fonso Boekhoudt, directora 
di Gabinete di Aruba Shan- 
dra John, funcionarionan di 
Departamento di Enseñansa 
di Gabinete di Aruba, men- 
tor y miembronan di e POC 
(Plaatselijke Opvangcom- 
missie) a ricibi e studian- 
tenan. Minister Boekhoudt a 
topa e studiantenan na e por- 
ta y a compaña nan te cu nan 
a busca nan maleta. Asina el a 
tene un intercambio personal 
cu e studiantenan. 

E aña aki a scoge pa yama e 
studiantenan bon bini na 
Hulanda na un otro manera. 
No pa medio di un discurso 
na aeropuerto, pero den un 
video den e bus Minister 
Plenipotenciario Alfonso 
Boekhoudt a yama e studian- 
tenan bon bini. E mandatario 
a bisa cu nan a bin studia na 
un pais cu otro custumber y 
idioma. 

Tambe el a menciona e reto- 
nan, sigur den e prome aña. 
‘Bo mester saca afo si e estu- 
dio cu bo a scoge ta esun bon 
pa bo. Preguntanan cu sigur 
bo por tin den bo cabes, pero 
bo no mester cana cu nan 
rond, pero acerca bo men- 
tor. Haci amistad cu Hu- 
landesnan, pa asina siña mas 
y alabes esaki por yuda bo 
domina e idioma Hulandes 
hopi mas miho. Disfruta lo 
maximo di bo periodo como 
studiante, pa despues bo por 
mira bek ariba un bunita 



periodo den bo bida,’ asina 
Alfonso Boekhoudt a bisa 
den su mensahe den e video. 

Tambe e video ta contene 
un parti na unda directora di 
Gabinete di Aruba Shandra 
John ta duna e studiantenan 
algun tip, manera pa nan 
corda na lesa nan corespon- 
dencia di Gabinete di Aruba. 
Tambe pa nan ta cuidadoso 
pa firma contractnan di com- 
panianan cu ta acerca nan 
ariba caya of via e-mail. Sra. 
John a bisa den su mensahe 
cu e studiantenan e aña aki a 
ricibi un suma grandi for di 
Aruba pa cubri gastonan pa 
un periodo largo. ‘Corda bay 
bon cu boso presupuesto y 
no uza e placa den un solo bi- 
aha, pa asina bo no haya bo cu 
problema financiero. Tambe 
nos ta conseha pa cana tur 
momento cu e carchi di segu- 
ro. Pa asina si algo pasa, nan 
por mira cu boso ta sigura,’ 
segun Shandra John. 

E prome aña e studiante ta 
ricibi guia di e mentor, pero 
pa e resto di su estudio e 
ta cay bou di Gabinete di 
Aruba. Funcionario di de- 
partamento di Enseñansa di 
Gabinete di Aruba Ivonne 
Navas den e video ta bisa e 


studiante pa like Facebook di 
Departamento di Enseñansa 
unda nan por keda na altura 
di loke ta pasando. Tambe 
via di Facebook nan por haci 
un pregunta of duna nan 
comentarionan. ‘Tambe un 
peticion na nos studiantenan 
pa bishita e website arubastu- 
dent.com pa informacion rel- 
evante tocante di nan seguro. 
Boso a firma un contract pa 
un prestamo di estudio cu ta 
otro cu e studiantenan di aña 
pasa. Lesa boso contract bon 
pa asina boso ta na haltura di 
kico ta para den dje,’ segun 
conseho di Ivonne Navas na 
e studiantenan. 

Na fmal di e video Minis- 
ter Plenipotenciario Alfonso 
Boekhoudt ta bisa cu e ta spe- 
ra cu e informacion brinda lo 
contribui na exito di e estu- 
dio y cu e diploma na fmal ta 
un sentido di orguyo pa nan 
mes, nan famia, pero tambe 
pa Aruba. 

E grupo cu a yega awe tambe 
lo participa na un programa 
di recepcion obligatorio den 
nan ciudad di estudio y cu lo 
dura tres dia. 

Diaranson 5 di augustus lo 
yega Hulanda e di tres y ul- 
timo grupo di studiante. Q 

^Aiirora^ 

Td: M3-DS57 / 58G-6&99 ! 5E0-1403 
FtU. 5&G-&69G 

Serca Dios mi ta na pas manera un yiu cerca su mama. 
Mi anshanan a calma den mi, Mi curason a bira tran- 
quil. Manera un yuchi cu a caba di bebe y ta drumi den 
scochi di su mama. Un yiu cu a caba di bebe: Asina Mi 
alma ta den mi 
Salmo 131 

Cu hopi tristeza pero conforme cu boluntad di Dios, 
nos ta participa fayecimento di : 



Zita Emily Daké 

Cariñosamente yama “Wela” 

^27-04-1939 - fOl-08-2015 

Na nomber di su: 

Mayornan: fVictor Martinus Daké 

f Maria Anna Daké-Osepa Kirindongo 
Rumannan: Ronel Sixto Daké y Adela Ras 
Yvonne Daké y famia 

Edwin Daké y Filomena Daké-van der Biezen y famia 
Charles Daké y fMargarita Daké-Semeleer y famia 
Judith Daké 

Carlos Daké y Rita Daké-Rosario y famia 
f Alfeito Daké y Theresa Daké-Sosa y famia 
Irene Daké 

Helen Daké y Dino Mauricia y famia 
Subrino y subrinanan: 

Helen, Lysandra, Alicia , Ulima, Bryan, Gerald, Ir- 
ving, Anuschka, Jessica, Morajma, Patrick, Saul, Junior, 
Dimetrio, fEugenio, Moises y Carina, Garreth, Tromp, 
Joseph (Cafecito) 

Nieto y nietanan sin dolor: 

Stefan, Stefany, Lyonard, Shawn, Giangelo, Gionne, 
Jahmali, Ashanti, Carlrick, Casie-Ann, Shantee, Diélla, 
Jurshawn, Jurshwin, Yeri, Zion 
Amiga y amigonan di cas: 

Coleta, Zschuschen, Betty, Moja, Luzmila Medina, 
Omira Habibe, Dr. Lili Beke, Marina Barbieri, Octavio 
Hodge 
Famia: 

Daké, Osepa, Kirindongo, Ras, Thomas, van der Biezen, 
Semeleer, Rosaria, Sosa, Mauricia, Maduro, de Mey, 
Paesch, Todd, Davelaar, Jansen, Leon, Boekhoudt, Di- 
jkhoff, Urueña, Tromp, Lucas, Lacle, Toppenberg, Je- 
andor, Petronia, Zaandam, Kolfm, Bartelsdaal, Herde 
Famia na Corsow: 

Daké, Osepa, Kirindongo, Martina, Jamanica, Pomario, 

Maria, Sillé, de Ruiter y demas famia 

Ex- coleganan di Holiday Inn y Costa Linda 

Acto di entiero lo wordo anuncia despues. 


A FAYECE: 


James Nathaniel 
Bryson 

better known as “ Sluggo ” 

Sunrise August 4 th 1930 in St Maarten 
Sunset August 1 st 2015 in Aruba 



A FAYECE: 

Sr. Aquino 
Erasmus 

Mihor conoci como “ Joquin ” 
07-03-1938 - + 03-08-2015 



^Aurora^ 

T4i 

F M* 


“Señor ta mi wardador, mi’n tin falta di 
nada. Den cunucu di yerba berde e ta 
ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu hopi tristesa pero conforme cu bo- 
luntad di Dios nos ta anuncia cu a bay 
laga nos den brasa di Señor 

Clara Elizabeth 
Croes-Fing'al 

★19-11-1927- t02-08-2015 
Acto di entiero lo wordo anuncia 
despues. 



“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu hopi tristesa pero conforme cu boluntad di Dios nos ta anuncia cu a bay laga nos 

den brasa di Señor 


Aurqra* 


F.I* 


Maximiliano Booi 

“Bobby” 

*20-l1-1922 - f02-08-2015 
Acto di entiero lo wordo anuncia despues. 

De liefde is geduldig 
De liefde is vriendelijk 
De liefde is niet jaloers 
Zij doet niet gewichtig en is niet trots 
Zij kwetst niet 
Is niet egoistisch 
En voelt zich nooit beledigd 
Zij neemt niemand iets kwalijk 
Zij is niet blij met onrecht 
Maar juist met de waarheid 
De liefde beschermt altijd 
Heeft altijd vertrouwen 
Verwacht het altijd van God 
En houdt zich stand 
Aan de liefde komt nooit een einde 
Er zijn drie dingen die blijven: 
Geloof, hoop en liefde 
Maar de liefde is het voornaamste. 


Van ons heengegaan is 



Cary Ricardo van Eer 

Liefhebbende echtgenoot van Mildred van Eer-van Brederode 
Liefdevolle vader en schoonvader van Aissah & Robert-Jan van Eer- 
Duyvestijn, Ricardo & Tamara van Eer-Timp, Indrah & Michael van 
Eer-Sedney 

Liefste opa van Kimberly, Denise, Caresse & Noor 

Geliefde zoon en schoonzoon van Willy & Mathilde van Eer-Lo-A- 

Njoe, Hendrik & Betsie van Brederode-Durgaram 

Lieve broer en schoonbroer van Lothar & Mildred van Eer, Helen & 

Bert De Freytas, Nino & Martina van Eer, Henna & Jean Halley, Mar- 

cia & Ton Stjago, Jenny & John Stevens, Anje & Dolfi Quilotte 

Lief-als-pief oom van Myra, Judith, Clyde, Gina, Danilo, Michael, 

Tito, Lillian, Sorayda, Siomara, Orgine , Sharma, Kitty, Sasha, Dino, 

Shanna, Jean-Pierre, Mijanou, Giovanni, hun geliefde partners, kin- 

deren en kleinkinderen 

Lieve neef van zijn neven & nichten 

Allerliefste vriend van Joyce, Frank, Eddie, Astrid, Maurits, Marlene, 
Miriam, Janine, Rita, Giesla, Sabrina, familie Malmberg, Monique, 
Freya, buurvrouw Hermania, Dr. Samuels, Funari & Unicon. 

We zullen je zo verschrikkelijk missen. 
Rust zacht. 

De mogelijkheid tot condoleren is op maandag 3 augustus van 19.00- 
21.00, te Aurora Cumana 76 Oranjestad Aruba. 

S.V.P geen bezoek aan huis. 

In plaats van bloemen graag een donatie aan Stichting Funari. 

De crematie zal in besloten kring plaatsvinden. 


Señor ta mi wardador, mi’n tin falta di nada, 
den cunucu di yerba berde. E ta pone mi sosega. 

E ta hiba mi na awa trankil, pa mi bolbe haya forza. 
Salmo:23.1 

Cu inmenso dolor na nos curazon nos ta anuncia cu Dios a manda 
busca nos diamanta cu ta nos mama, wela, bisawela, tatarawela, ruman, 

tanta y cuña 


Sra. Vda. 
Elena 
Beatrix 
Kelly- 
Loopstok 

Cariñosamente yama 
Betty of Mama 
(vda. di Bonaventura (Ben- 
tura) Kelly) 

★18-08-1918 -^02-08-2015 



^/inrora^ 

Fifti 


Na nomber di su: 

Yiunan: 

Andresito Kelly 

Sra. vda. Aida Tromp Kelly y yiunan 
f Srta. Edwina Kelly 
Candita Kelly 

Sra. vda. Mirta Maduro- Kelly y yiunan 
Olga Kelly y juinan 
Edith Kelly 

Grace y Maiky Croeze- Kelly y yiunan 
Olivia Kelly y yiunan 
Nieto y nietanan: 

Rossy y Maritza, Luigi y Daniela, Marino, Joan, Massino, Minorentti 
y Allan, Eugene, Urvin, Cederic y Nolvys, Wendy y Percy na Boneiro, 
Deyanira, Jenara y Mito, Sue- Jean y Rechendell na Boneiro, Louella y 
Egbert, Guido jr. y Richeline 
Mescos nieto: Alexander Yearwood 
Bisanieto y bisanietanan: 

Mandy, Shane, Pernile, Samira (Hulanda), Luigino, Darvinni, Damia, 
Berlinni, Seth, Edwin, Dayana, Sethy, Rowy, Aldryson, Nathan, Ann 
Nicole, Ethan, Quxanne, Lyonne, Zychelle, Marysabel, Marybel, Jodey- 
son, Naqione, Eugendre, Quinton, Richendrick, Richendra, Guillaine, 
Guilliene, Riordan 

Tataranieto y tataranieta nan: Jaydan, Ivaynie, Q-Jordan 
Rumannan: 

f Dora y Ruben Picus y fam 
f Sra.vda. Rosa Helder y fam 

Sra.vda. Ali Maduro y fam C+IwSr 

tMacario y Fabia Loopstok y fam ™ t 5KM4CK- 

Manuel Loopstok 

Lidia y Nicasio Helder-Loopstok y fam 
fSra. vda. Albertina Maduro-Jones y fam 
Josefma Vrolijk y fam 
Vdo. Epifanio Vrolijky fam 
Vda. Maria Nadall y fam 
Virgilio y Maria Vrolijk y fam 
Vda. Maria Werleman y fam 
Vdo. Thomas Vrolijky fam 
Subrina y subrinonan 
Amigo di cas: Alberto Rodriguez Otaño 
Amiga di cas: Maria Yrausquin 

Demas famia: Kelly, Loopstok, Tromp, Maduro, Croeze, Croes, Jacobs, 
Helder, Picus, Vrolijk, Werleman, Bakmeyer, Banfield, Gomez, Quandt, 
Hoek, Arends, Dania, Winterdaal, Barkmeyer, Palm, Albertus, Rozen- 
berg, Lacle, Donata, Dubero, Nadall, Kock, de Mey, Albertz, Jansen, 
Kransen, Wernet, Solognier, Statia, Emerenciana, Quijada, Salas, Fuen- 
tes, Valencia y demas famia, bisiñanan y conocirnan 
Kier a invita bo(so) pa e acto di entiero cual lo tuma lugar diahuebs 6 
di augustus 2015 pa 4’or di atardi na misa La Birgen Fatima na Dakota, 
despues lo sali pa Santana catolico Pastoor Kraanwinkel na Paradera. E 
defunto lo ta reposa for di ll’or pa 1.30 di merdia na cas; Rondweg # 24, 
despues na misa di 2’or pa 4’or di atardi. 

Adres pa condolencia: Aurora Funeral Home, diaranson 5 di augustus 
2015 di 7’or pa 9’or di anochi. 

Despensa nos si den nos dolor nos por a lubida algun famia. 


Fhh: 

Mi a sufri den silencio 
Mi dolornan tabata profundo 
Mi mente semper tabata cu BO 
Mi tabata tin Fe y Speranza 
Mi bida alfm tabata den bo man 
Den Bo brazanan tierno y fuerte, 
mi kier drumi pa tur eternidad 

A fayece cristianamente: 



Anoushka Manoushka Hernandez 

Mihor conoci como “Ushka” 

★16-03-1980 -f29-07-2015 


Na nomber di su 
Tata: 

Mama: 

Ruman: 

Yiunan: 


Omo y tanta: 


t*i WWT. '+K 

n 


Primo y prima: 


Sr. vdo. Francisco “Chico” Hernandez 
f Maria Mercedes “Mechi” Hernandez-Krosendijk 
José G. Hernandez 
Joceanne Richardson 
Ansheska Richardson 
Cobito Hernandez y Filomena 
Olga y Atan Lee 
Ronny Hernandez 

Marciano (Nacho) y Myrna Hernandez 
Joseline Maduro 

Dominico “Coco” y Maria Krosendijk 
fVeronica “Ika” y Laureano Kock 
Beatrix “Bea” y Ricardo Kwidama 
Maria Krosendijky Rosendo Kock 
Seferino “Adri” y Catharina Krosendijk 
Milangela, Gershwin, Tai Foo, Atan Jr, Junior, Marc 
Silvia, Jacky, Valentino, Eric, Anthony, Ashna, Jason, Jean-Marie, Bryan 
Andréina y Vanessa 

Madrina y Padrino: Catharina Krosendijk 
Tecla Croes 
Jacobo “Lino” Kock 
Comer y amiga stima: Daisy Krosendijk 
Comer: Lucila Maduro 

Comper y amigo di cas: André Viotty 
Iha: Jean-Marie, Suehaile, Valjienne 

Tata di su yiunan: Cedrick Richardson 
Su amiga y amigonan, conocirnan y demas famia: 

Hernandez, Richardson, Koolman, Krosendijk, 

Solognier, Lee, Kock, Laclé, Loopstok, Van Sloten 
Kwidama, Croes, Ruiz, Schwengle, Jansen, Trimon, Gomes, Chatlein 
Ta keda cordialmente invita pa su acto di entiero cu lo tuma lugar diaranson 
5 di Augustus 2015 di 12’or pm pa 3.30pm na Aurora Funeral Home na 
Cumana. Pa 4’or di atardi nos lo hiba nos defunto stima pa Santana Catolico 
Santa Maria na Santa Cruz. 

Si ta desea di manda un krans pa e defunto preferibel color blanco. 


^.Auxora^ 

Krozendijk, Maduro, 
Fusse, Tromp, Kelly, 


Nos disculpa si den nos tristeza nos por a lubida un of otro familiar. 

Boso presencia lo ta altamente aprecia. Despues di entiero no ta ricibi bishita 
di condolencia na cas, respeta nos dolor. 


Cu Ushka sosega na paz den brasa di Señor. 


r . A.mrnja. ia , 

Tel: 69^0657 / / S00-t403 

Fax. E3S0-QG5B 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu hopi tristesa pero conforme cu boluntad di Dios nos ta 
anuncia cu a bay laga nos den brasa di Señor 



Youssef Fouad Frangié 

Mihor conoci como: “Jose” 

Propietario di Fruteria Aruba 
★08-01-1939 - ^26-07-2015 


Na number di su: 

Distingida esposa: Violeta (Viola) Frangie 
Subrino manera yiu: Youssef Frangie y esposa 
Fouad Frangie y esposa 
Marcha Frangie y famia na Libano 
Yamila Frangie y famia na Libano 
Manera nieto: Rita y Thaima Frangie 

Butrus y Marina Frangie 

Rumannan: fButrus Frangie y famia na Libano 

Yamila Frangie y famia na Libano 
Maria Frangie y famia na Australia 
Nabath Frangie y famia na Libano 
Yamil Frangie y famia na Libano 
Swaycuñanan: Eva Bulos de Soazo y esposo Ramon de 

Soazo na Sto. Domingo 

fDaniel Bulos y sposa Marlene Marugg Vi- 
uda Bulos na Sto. Domingo 

fBienvenida Bulos 
Altagracia (Chita) Bulos 
fAntonio (Toni) Bulos 
Sobrinonan: Johny Habibe 
Altagraciayjuan Santiago Bulos de Suazo 
Daniel, Carlos, Diana, Diosa, Yamilayjuan Antonio Bulos 
Bernard, Ivan, Omar, Altagracia Roos y Suzy y Danielo Ching 
Armando, Yamila y Natasha 
Amigonan di cas 

Famia: Frangie, Mansur, Saade, Baroud, Saladin, Khouri, Che- 
maly 

Ta invita pa e acto di entiero cu lo tuma lugar diaranson 5 di au- 
gustus 2015 na misa Pro Catedral San Francisco pa 4’or di atardi, 
despues lo sali pa Santana catolico na Playa. E restonan di nos 
defunto stima lo ta reposa for di 2’or di merdia den misa. 

Adres pa condolencia: Aurora Funeral Home, diamars 4 di au- 
gustus 2015 di 7’or pa 10’or di anochi. 

Sudoku BON DIA, 
train bo mente 

Bon bini na Sudoku Bon Dia. Riba e pagi- 
na aki nos ta brinda bo tur dia tres sudoku 
den e siguiente secuencia, Facil, Medio. 
Pa resolve bo ta pone number den cada 
cuadra di tal forma cu cada rij crusa of bay 
abou tin e number un solo biaha. Tambe 
den cada cuadra chikito compara cu esun 
mas grandi tambe tin e numbernan 1 te 
cu 9. 

E number tampoco no por ripiti den e 
cuadra chikito. Trahando cu e number- 
nan cu tin poni caba ta yuda bo yega na e 
solucion.Q 


Veqetables Word Search Puzzle 

NA WARDA 

Oranjestad 

Dr. G. Croes 

Tel. 588-9660 




EMERGENCIA 

911 



POLIS 

POLIS 

ORANJESTAD 
NOORD 
STA. CRUZ 
SAVANETA 
SAN NICOLAS 
BRANDWEER 
BRANDWEER 
POLIS TIPLINE 
HOSPITAL 
AMBULANCE 
SAN NICOLAS 
AMBULANCE 


100 

581- 1100 

582- 4000 
587-0009 
585-4710 
584-7000 
584-5000 
115 

582-1108 

11141 

527-4000 

582-1234 

911 


BOTICA 

Oranjestad: del PuebloTel: 582-1253 
San Nicolas: Aloe Tel: 584-4606 


SERVICES 


INFORAAATION 

SETAR 

TAXI 

TAXI-TAS 
PROF. TAXI 
TAXI D.T.S. 
SERVICE ARUBA 


118 

582-2116 

582- 5900 

587- 5900 

588- 0035 
587-2300 

583- 3232 


CRUISESHIP 


August 5 

Freewinds 



MORTUARIO 


AD Patres 
Aurora 

The Olive Tree 


584-2299 

588-6699 

584-8888 


FUNDACION 
Arubano di Hende 
Visualmente Incapacita 
Tel: 582-5051 


FUNDACION 

Anti-Droga 

Aruba 

(FADA) Tel: 583-2999 

FUNDACION 
Respetami 
Tei^582-4433 _ 
Centro Diabetico 
Arubano 
_Tei_5_24-88_88 _ 
Narcotics Anonymous 
Tel: 583-8989 


QUOTA Club 

Tel: 525-2672 

Women in Difficulties 
Foundation 
Tel: 583-5400 



Ciirliibetm 

BON DIA ARUBA - ARUBA 
TODAY - BUENOS DIAS ARUBA 


Bira abonado di Bon Dia 
Aruba y ricibi tur mainta 
hunto den bo pakete bo Aru- 
ba Today inclui. Tur Dialuna, 
Diaranson y Diabierna bo lo 
ricibi bo Buenos Dias Aruba 
extra. Tur esaki pa unica- 
mente 35 florin pa luna. 

Bon Dia Aruba, un corant cu 
bo por disfruta di dje y cu tin 
hopi mas noticia y informa- 
cion. Un Corant cu ta impar- 
cial y obhetivo. Un corant cu 
ta facil pa lesa y di un calidad 


superior. Tambe tin e posi- 
bilidad di paga adelanta pa 6 
luna of 1 aña y lo bo ricibi 
un descuento riba bo pakete. 
Tur pensionado cu bira abo- 
nado ta ricibi un prijs special 
tambe. Pa mas informacion 
yama Bon Dia Aruba na 582- 
7800 of pasa personalmente 
na Weststraat #22. Tambe bo 
por manda nos un e-mail na 
accounting@bondia.com. 

Bo tin bo pakete caba? Wel 
disfruta di dje.Q 



Arir 


Lo bay tin sorpresa. Algo inespera lo bay 
sosode den bo bida amoroso. E tono cu ta 
envolve bo ta trece hopi desaroyo positivo 
debi na e transito di e Luna. Numbernan pa 
awe: 10, 26, 33 y 43. 


Un dia di hopi accion. Planea bo dia bon 
pa e luna aki. E ciclo aki ta pa bo disfruta, 
bebe modera stima intensamente y no laga 
otronan bisa bo kico pa haci y unda pa bay. 
Numbernan pa awe: 9, 24, 31 y 40. 



Taui 



Lo bo compronde hopi cos. Situacionnan 
dificil lo wordo aclaria. No bira impaci- 
ente si algo no sali manera bo kier. Na e 
momentonan aki tin situacionnan cu ta 
cambiando. Numbernan pa awe: 8, 23, 

Geminis 3 °y 38 - 


Lo bo tin un cambio hopi positivo. Lo bo 
duna un paso cualitativo padilanti. Ta un 
tempo di reflexion. Si bo pareha a haci 
algo cu a molestia bo y a pidi despensa, 
despensa e persona. Numbernan pa awe: 
18, 22, 38 y 45. 



Cancer 


Algo feliz ta cla pa pasa. Tur cos ta posibel 
e luna aki. Ta importante pone un poco 
saus na bo relacion. Haci algo pa haci bo 
fantasianan realidad. Numbernan pa awe: 
11, 27, 31 y 55. 



Leo 


Actua di forma dicidido. No basila. Bo 
tin dicha den bo mannan. Bo tin den bo 
mannan tur prerogativo pa ta feliz, pero 
si bo trompica cu discusionnan, lo bo ta 
cay atras, evita esey. Numbernan pa awe: 
1, 17, 21 y 35. 



Uirgq 



Libra 


Bo ta biba un soño di amor y lo bo inicia 
un etapa hopi bunita. Loke antes tabata 
parce un soño, e ta casi di bira realidad. 
Bo temornan lo ta cuestion di pasado. 
Numbernan pa awe: 9, 14, 27 y 55. 


Bo proximo fin di siman lo wordo alegra 
cu bon noticia. Bida ta dunando bo un 
gran les cu bo tin cu probecha di tur cos 
e luna aki. E siman cu ta bin lo ta un cu 
hopi speransa grandi y bon. Numbernan: 
8, 15, 43 y 52. 



Scorjpio 


Profundisa bo relacion. Bo asuntonan 
sentimental lo bira masha fuerte. Lo bo 
ripara cu tanto abo como bo pareha por 
disfruta miho di un anochi di intimidad. 
Numbernan pa awe: 18, 25, 41 y 58. 



Sagitario 



Un romance ta na bista. No perde e 
oportunidad ey pa ta feliz. Un persona, 
kende su intencionnan no ta cla, ta rond 
di bo y esaki por causa dañonan emocio- 
nal. Numbernan pa awe. Number: 8, 

Capricornio 15 21 > 38 

Luna ta den bo ambiente di suerte. A 
yega e momento di lanta bo intuicion. 
Debi na e accion rapido di luna bo por 
keda envolvi den situacionnan cu ta 
compromete bo. Numbernan pa awe: 3, 
25, 31 y 37. 



Aquarlo 


Bo ta un poco preocupa cu e situacion. 
Algo ta haci bo inkieto, pero lo bo logra 
supera esey. Laga bo insiguridad atras. 
Biba bo bida. Tin un oferta di biahe of 
di trabao dunando bo buelta. Number- 
nan: 11, 27, 36 y 44. 


























































































DIAMARS 4 AUGUSTUS 


»!ILOCAL 


Instalacion di directiva nobo 
pa Rotary Club di Aruba 



Recientemente Rotary Club 
di Aruba a instala su Direc- 
tiva nobo pa e aña Rotario 
2015-201 óexitosamente. 
Como Directiva nobo a wor- 
do instala e siguiente miem- 
bronan: Sr. Ravee Boolchand 
como Presidente, Sra. Amer- 
ica Barrios como Secretario, 
Sra. Mireille de Miranda 
como Tesorero, Sr. Lufrido 
Croes como Presidente sa- 
liente, Sr. Stanley Looman 
como Director-1 encarga 
cu Administracion di Club 
y alabes ta e Presidente en- 
trante, Srta. Emilie Arends 
como Director-2 encarga cu 
PR di Club, Sr. Frans Brink- 
man como Director-3 en- 
carga cu miembresia y alabes 
ta e Secretario entrante, Sr. 
Robert Curtis como Direc- 
tor-4 encarga cu Proyectonan 


di Servicio, Sr. John Cheng 
como Director-5 encarga cu 
Fundacion Rotariay Sr. Dave 
Coenen como “Sergeant at 
Arms”. Durante e anochi 
aki Sr. Lufrido Croes como 
Presidente di Rotary Club di 
Aruba pa e aña 2014-2015 a 
reconoce Sr. Roberto Bryson 
pa su 27 añanan di “Perfect 
Attendance” y Sr. Reuben 
Tjon Sie Fat pa su 22 añanan 
di “Perfect Attendance”. Sr. 
Lufrido Croes tambe a re- 
pasa tur a logronan pa e aña 
Rotario cu a acaba di pasa y a 
gradici e Directiva saliente y 
tur miembronan pa nan con- 
tribucion grandi na benefi- 
cio di comunidad di Aruba. 
Despues di acto aki, Sr. Ra- 
vee Boolchand a keda instala 
como e Presidente nobo di 
Rotary Club di Aruba pa e 
aña Rotario 2015-2016 y na 
su turno a instala e Direc- 
tiva nobo di Rotary Club di 
Aruba. Sr. Ravee Boolchand 
como Presidente nobo a pre- 
senta su prioridadnan pa cu e 
aña entrante y tambe a elabo- 
ra riba e tema nobo di Rotary 
International pa e aña aki cu 
ta “Be a gift to the world”. 
Como su prome acto como 
presidente, Sr. Boolchand a 
reconoce Sr. Lufrido Croes 
cu a ricibi un reconocimento 
di “ One Sapphire Paul Har- 
ris” pa su logro di surpasa tur 
expectativa y pa su liderazgo 
di Rotary Club di Aruba du- 






Un programa hopi special y 
bunita a wordo prepara pa e 
anochi aki y cual a tuma luga 
den e mahestuoso Alhambra 
Ballroom, cu pa e ocasion 
special aki a wordo transfor- 
ma completamente den un 
ambiente unico estilo “Bolly- 
wood” cu un menu creativo 
y delicioso estilo di India. Un 
danki hopi special ta baina e 
comision organisado y e ex- 
celente directorado di Divi 
Resorts y Alhambra Ball- 
room cu a prepara esaki. Na 
e ocasion special aki tawata 
presente tambe miembro- 
nan di Clubnan di Servicio di 
Aruba. 

Rotary Club di Aruba duran- 
te e aña Rotario 2015-2016 
lo sigui traha duro riba ac- 
tividadnan pa recauda fondo, 
esta nos Fiesta Rotaria y nos 
Golf Tournament, di cual 
tur e sumanan recauda lo 
bay na instancianan y funda- 
cionnan den necesidad den 
nos comunidad. □ 














































































